Emalayalee.com - കുറുക്കന്റെ പത്രപ്രവർത്തനം (വാൽക്കണ്ണാടി - കോരസൺ)\nകുറുക്കന്റെ പത്രപ്രവർത്തനം (വാൽക്കണ്ണാടി - കോരസൺ)\nഅമേരിക്കൻ തലസ്ഥാനമായ വാഷിങ്ങ്ടണിലാണ് സംഭവം. രാവിലെ വീട്ടുമുറ്റത്തു വന്നുവീഴുന്ന പത്രക്കെട്ടുകൾ ഒരു കുറുക്കൻ ദിവസവും അടിച്ചുമാറ്റുന്നു എന്ന് ശ്രദ്ധയിൽ പെട്ടതായി വൈറ്റ്ഹവുസിലെ വാഷിംഗ്‌ടൺ പോസ്റ്റ് ദിനപത്രത്തിന്റെ സാമ്പത്തിക വിഭാഗം കൈകാര്യം ചെയ്യുന്ന ജെഫ്‌റി സ്റ്റെയിൻ. പത്രവും കടിച്ചുപിടിച്ചോടുന്ന കുറുക്കന്റെ ചിത്രം ജെഫ്‌റി ട്വീറ്റ് ചെയ്തു.\nകുറുക്കന്റെ പത്രപ്രവർത്തനം ഏറ്റെടുത്ത മാധ്യമങ്ങൾ, രാഷ്ട്രീയ നിരീക്ഷകർ, ചാനൽ ചർച്ചകൾ ഒക്കെ കുറുക്കന്റെ അഭിപ്രായത്തിനായി ഓടിക്കൂടി എന്ന് തോന്നുന്നു. എന്താണ് ഈ കുറുക്കൻറെ ഉദ്ദേശം? കൊറോണ കഠിനമായി ബാധിച്ച അമേരിക്കയിലെ മരണനിരക്ക് കുത്തനെ ഉയരുന്നു എന്ന ഒരു ചാർട്ട്, ഏതോ ഉല്‍പതിഷ്‌ണുക്കളായ മാധ്യമങ്ങൾ പ്രചരിപ്പിക്കുന്നുണ്ടോ? എന്തുകൊണ്ട് അമേരിക്കൻ സർക്കാരുകൾ മഹാ വിപത്തിനെ കുറച്ചുകണ്ടു? വുഹാനിൽ നിന്നും പൊട്ടിപടർന്ന വൈറസിനു ചൈന മാത്രമാണോ ഉത്തരവാദി? അമേരിക്കൻ സർക്കാർ അതിന്റെ ഇടപാടുകൾ തുറന്നു പറയണം എന്നൊക്കെ തുടങ്ങി വിവിധ ചോദ്യശരങ്ങളുമായി ഓടിക്കൂടിയ പത്രപ്രവർത്തകർകണ്ടത്, തന്റെ കുറുക്കക്കൂട്ടിനു ചുറ്റും നിർത്തിവച്ചിരുന്ന തുറക്കാത്ത പത്രക്കെട്ടുകളുടെ ശേഖരം ആയിരുന്നു.\nഅതോ ഇനിം കുറുക്കൻറെ വേഷം ധരിച്ചുവന്ന തീവ്രവലതുപക്ഷ മാധ്യമങ്ങൾ ആണോ ഇതിനു പിന്നിൽ? എന്തായാലും നിരവധി ബലിതബിന്ദുക്കൾ ചേർന്ന കമ്മെന്റ് കോളങ്ങൾ അടിപൊളിയായി. ഒരു പക്ഷെ ഇപ്പോഴത്തെ ചില മാധ്യമങ്ങളുടെ റിപ്പോർട്ടിങ് കണ്ടാൽ ഏതു കുറുക്കനും എന്തെങ്കിലും ഒക്കെ ചെയ്യാൻ തോന്നും. അതൊക്കെ പിന്നെ കുറുക്കക്കൂട്ടിലല്ലാതെ എവിടെകൊണ്ടു വയ്ക്കും?.\nഎന്തായാലും ട്വീറ്റിനു ഗംഭീരപ്രതികരണമാണ് ലഭിച്ചത്. സമർഥനായ കുറുക്കൻ ന്യായമായ, നേരായ വാർത്തക്കുള്ള ഓട്ടത്തിലാണ്, ഫോക്സ് ന്യൂസിൽ ശരിയായ വാർത്തകൾ കിട്ടില്ലായിരിക്കാം, ആ കുറുക്കന് ശമ്പളം കൊടുക്കുന്നത് പ്രസിഡന്റ് ട്രമ്പായിരിക്കാം, ഇനി അഭിപ്രായ കോളത്തോടുള്ള എതിർപ്പാണോ എന്നറിയില്ല, ആത്മാഭിമാനം ഉള്ള ഒരു കുറുക്കനും അടങ്ങിയിരിക്കില്ല, ഒരു പക്ഷേ അവനു സംരക്ഷിക്കുന്ന കോഴിക്കൂടുകൾ നിലനിർത്താൻ കൂടുതൽ വിവരങ്ങൾ ശേഖരിക്കയാകാം എന്ന് തുടങ്ങി രസകരമായ അടിക്കുറിപ്പുകളാണ് പ്രത്യക്ഷപ്പെട്ടത്.\nഅമേരിക്കയുടെ പ്രാന്തപ്രദേശങ്ങളിൽ കുറുക്കനും മാനുകളും മുയലുകളും സജീവ സാന്നിധ്യമാണ്. ചിലപ്പോൾ കരടികളും പ്രത്യക്ഷപ്പെടാറുണ്ട്. എന്നാൽ കുറുക്കൻ പത്രപ്പൊതി സ്ഥിരമായി അടിച്ചുമാറ്റുന്നതാണ് കൗതുകം. വിവിധ വീടുകൾക്കു മുന്നിൽനിന്നും പത്രപ്പൊതികൾ കുറുക്കൻ അടിച്ചുമാറ്റി കൊണ്ടുപോകുന്നത് ശ്രദ്ധിച്ച ഒരാളാണ് ഈ ചിത്രം പകർത്തിയത്. ഒരു വീടിനു പിന്നിൽ കുറുക്കൻ കുടുംബം താമസിക്കുന്നുണ്ട് അവന്റെ കൂട്ടിനു ചുറ്റും കുറെയേറെ പത്രക്കെട്ടുകൾ കാണാനായി എന്ന് അയാൾ കുറിച്ചിട്ടുണ്ട്.\nപ്രസിഡന്റ് ട്രംപിനെ പിന്താങ്ങുന്ന തീവ്രവലതുപക്ഷ മാധ്യമമായ ഫോക്സ് ന്യൂസിനെ ആക്ഷേപിക്കാൻ പറ്റിയ സന്ദർഭം എല്ലാ ഇടതുപക്ഷ മാധ്യമങ്ങളും ആഘോഷമാക്കി. വാഷിംഗ്‌ടൺ പോസ്റ്റും ന്യൂയോർക്ക് ടൈംസും ആരും വായിക്കാറില്ല എന്നും, അതൊക്കെ അടുത്തുതന്നെ അടച്ചുപൂട്ടും എന്നുമൊക്കെ പ്രസിഡന്റ് ട്രംപ് ഇടക്ക് മടിയില്ലാതെ പറയുന്നുമുണ്ട്. വ്യവസ്ഥാപിതമായ മാധ്യമങ്ങൾ എല്ലാം വ്യാജവാർത്തകളാണ് പ്രചരിപ്പിക്കുന്നത് എന്ന് ട്രംപ് നിരന്തരം പഴിചാരാറുണ്ട്. തീവ്രവലതുപക്ഷ പത്രമായ ഫോക്സ്ന്യൂസ് ട്രംപിന്റെ നിലപാടിനെ ശക്തമായി പിന്താങ്ങുകയും ചെയ്യുന്നു എന്നുള്ളതാണ് ഈ വാർത്തക്ക് പിന്നിലെ രസകരമായ സത്യം.\nഏതായാലും കുറുക്കന്റെ നേരിട്ടുള്ള ഇടപെടലോടെ അമേരിക്കയിലെ മാധ്യമങ്ങളുടെ റിപ്പോർട്ടിങ് സംസ്കാരം വീണ്ടും ശ്രദ്ധപിടിച്ചുപറ്റുകയാണ്.\nഒരു പക്ഷെ ട്രംപിനെതിരായ വാർത്തകൾ പ്രസിദ്ദികരിക്കുന്ന പത്രങ്ങൾ മുക്കാനായി ട്രംപ് കുറുക്കനെ സെറ്റ് അപ്പ് ചെയ്തതാവാം. തങ്ങൾക്കെതിരായ വാർത്തകൾ പബ്ലിഷ് ചെയ്താൽ പത്രക്കെട്ടുകൾ വാരി കൊണ്ടുപോയി കത്തിച്ചുകളയുന്ന രീതി നമ്മുടെ കേരളത്തിലുമുണ്ടായിരുന്നു .


പഴം, പച്ചക്കറി സ്മൂത്തികൾ: നിങ്ങളുടെ ശരീരത്തിന് ആരോഗ്യപരമായ സംഭാവന | സ്റ്റൈലിഷ് പുരുഷന്മാർ\nനിലവിലെ അടുക്കള പ്രവണതകളിൽ, അവ സ്മൂത്തികൾ എന്നറിയപ്പെടുന്നു. ദിവസത്തിലെ ഏത് സമയത്തും അവ എടുക്കാം, അവ പ്രധാനപ്പെട്ട പോഷകങ്ങൾ വാഗ്ദാനം ചെയ്യുന്നു.\nനിങ്ങളുടെ ദൈനംദിന ഭക്ഷണത്തിൽ പച്ചക്കറികൾ ഉൾപ്പെടുത്താനുള്ള എളുപ്പവും രുചികരവുമായ മാർഗ്ഗമാണ് ഫ്രൂട്ട്, വെജിറ്റബിൾ സ്മൂത്തികൾ. അടുത്തതായി, ഞങ്ങൾ കാണും പഴം, പച്ചക്കറി സ്മൂത്തികൾ, ആരോഗ്യകരമായ പ്രവണത.\n1 XNUMX% ആരോഗ്യകരമായ ഉൽപ്പന്നം\n2 ഈ കുലുക്കത്തിന്റെ ഗുണങ്ങൾ\nXNUMX% ആരോഗ്യകരമായ ഉൽപ്പന്നം\nപഴം, പച്ചക്കറി സ്മൂത്തികൾ ഒരു പ്രവണതയായി കാണുന്നു, മാത്രമല്ല പ്രൊഫഷണൽ അടുക്കളകളിൽ പോലും. ഈ ഉൽ‌പ്പന്നങ്ങൾ മികച്ച സംയോജനമാണെന്ന നേട്ടമുണ്ട്. സംയോജിപ്പിക്കുന്ന ഒരു മിശ്രിതം സ്വാഭാവിക ഭക്ഷണം, ആരോഗ്യത്തിന് ഗുണം, പെട്ടെന്നുള്ള തയ്യാറെടുപ്പ്, രുചികരവും ഉന്മേഷദായകവുമായ ഫലങ്ങൾ.\nഓരോ പച്ചക്കറിക്കും വ്യത്യസ്ത സ്വഭാവസവിശേഷതകൾ ഉണ്ട്, അതിനാൽ അവ കലർത്തുന്നത് നല്ലതാണ്. എല്ലാ ഉൽപ്പന്നങ്ങളും അവയുടെ ശരിയായ അളവിൽ വിറ്റാമിനുകൾ, പോഷകങ്ങൾ, ഫൈറ്റോ ന്യൂട്രിയന്റുകൾ, നാരുകൾ, ആന്റിഓക്‌സിഡന്റുകൾ എന്നിവയുടെ ഉറവിടമാണ്.\nഓരോ ഭക്ഷണത്തിനും ഗുണങ്ങളുണ്ട്. അവ സംയോജിപ്പിക്കുന്നതിലൂടെ, നമ്മുടെ ശരീരത്തിന്റെ വ്യത്യസ്ത ആവശ്യങ്ങളോട് ഞങ്ങൾ പ്രതികരിക്കുന്നു. നാം അവയെ ചർമ്മത്തിനൊപ്പം എടുക്കുകയാണെങ്കിൽ, ഇത് നമുക്ക് ഒരു ഡോസ് ഫൈബർ നൽകുന്നു, ഇത് ദഹനത്തിനും സംതൃപ്തിക്കും അനുയോജ്യമാണ്.\nഈ കുലുക്കത്തിന്റെ ഗുണങ്ങൾ\nഅവ പല തരത്തിൽ നിർമ്മിക്കാം. ദിനചര്യയിൽ പെടാതിരിക്കാൻ ഇത് അനുയോജ്യമായ ഒരു തരം തയ്യാറെടുപ്പാണ്, സർഗ്ഗാത്മകത അഴിച്ചുവിടുക.\nതയ്യാറാക്കുന്നതിലെ ലാളിത്യം. മിശ്രിതങ്ങൾ നിർമ്മിക്കുന്നതിന്, നിങ്ങൾ ധാരാളം ചേരുവകളോ സങ്കീർണ്ണമായ പാചക രീതികളോ ഉപയോഗിക്കേണ്ടതില്ല.\nവളരെ ആരോഗ്യകരമായ ഫലം. പഴം, പച്ചക്കറി സ്മൂത്തികൾ ക്ഷാര ഭക്ഷണങ്ങളാണ്, അവ പല രോഗങ്ങളെയും തടയുന്നു. ഇതിനൊപ്പം, ഇതിന്റെ പതിവ് ഉപഭോഗം ദോഷകരമായ വിഷവസ്തുക്കളുടെ ശരീരത്തെ ശുദ്ധീകരിക്കുന്നു.\nഫൈബർ ഉറവിടം. ഈ ആരോഗ്യകരമായ ഉൽപ്പന്നങ്ങൾഅസംസ്കൃതവും ചർമ്മമുള്ളതുമായതിനാൽ അവയുടെ ഗുണവിശേഷങ്ങൾ കേടുകൂടാതെയിരിക്കുക. എല്ലാറ്റിനുമുപരിയായി, ഫൈബർ സംബന്ധിച്ച്. ഫൈബർ പോഷകങ്ങൾ ആഗിരണം ചെയ്യുന്നതിനെ അനുകൂലിക്കുകയും ദഹനത്തിനും സംതൃപ്തിക്കും അനുയോജ്യമാണ്.\nമികച്ച ദഹനം. കുലുക്കങ്ങൾ കൂടിച്ചേർന്നതാണ്, അതിനാൽ ദഹനം വേഗത്തിലും എളുപ്പത്തിലും അനുവദിക്കുക. കൂടാതെ, ആന്റിഓക്‌സിഡന്റുകളുടെ ഒരു പ്രധാന ഉറവിടമാണ് അവ, സെല്ലുലാർ വാർദ്ധക്യം വൈകുന്നതിന് അനുയോജ്യമാണ്.\nഇമേജ് ഉറവിടങ്ങൾ: സ്മൂത്തീസും ആരോഗ്യവും / ഡോ\nലേഖനത്തിലേക്കുള്ള പൂർണ്ണ പാത: സ്റ്റൈലിഷ് പുരുഷന്മാർ » യോജിക്കുക » പോഷകാഹാരം » ആരോഗ്യകരമായത്: പഴം, പച്ചക്കറി സ്മൂത്തികൾ\nജോലിക്ക് സൈക്ലിംഗ് ചെയ്യുന്നത് സമ്മർദ്ദവും ഉത്കണ്ഠയും കുറയ്ക്കുന്നു


മഞ്ചാടിക്കര - വിക്കിപീഡിയ\nകോട്ടയം ജില്ല ജില്ലയിലെ ഗ്രാമം\nCoordinates: 9°27′4.7″N 76°31′42.21″E / 9.451306°N 76.5283917°E / 9.451306; 76.5283917\n91 (0)481 XXX XXXX\n1,700 മില്ലിമീറ്റർ (67 ഇഞ്ച്)\nകേരളത്തിലെ കോട്ടയം ജില്ലയിൽ വാഴപ്പിള്ളി ഗ്രാമപഞ്ചായത്തിലുള്ള ഒരു ഗ്രാമമാണ് മഞ്ചാടിക്കര. ചങ്ങനാശേരിയിൽ നിന്ന്3കിലോമീറ്റർ അകലെയാണ് മഞ്ചാടിക്കര സ്ഥിതിചെയ്യുന്നത്. വാഴപ്പിള്ളി ശ്രീമഹാദേവക്ഷേത്രം മഞ്ചാടിക്കരയ്ക്കടുത്താണ് സ്ഥിതിചെയ്യുന്നത്.\nമഞ്ചാടിക്കര ശ്രീ രാജരാജേശ്വരി ക്ഷേത്രം \nമഞ്ചാടിക്കര വിഷ്ണു ക്ഷേത്രം\nതൃക്കളി മഹാദേവക്ഷേത്രം മഞ്ചാടിക്കര\nഏദൻ പബ്ലിക് സ്ക്കൂൾ, മഞ്ചാടിക്കര\n↑ "Manchadikkara Templ". onefivenine.com. ശേഖരിച്ചത് 2019-12-12.\n"https://ml.wikipedia.org/w/index.php?title=മഞ്ചാടിക്കര&oldid=3258267" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:11, 12 ഡിസംബർ 2019.


പോസ്റ്റ് കോവിഡ് പ്രശ്‌നം നിങ്ങളുടെ ഓര്‍മ്മ നശിപ്പിക്കും; ശ്രദ്ധിച്ചില്ലെങ്കില് അപകടം | How to Identify And Fix Neurological Impact of Covid 19 in Malayalam - Malayalam BoldSky\n| Published: Monday, September 13, 2021, 10:16 [IST]\nകോവിഡ് ബാധയ്ക്ക് ശേഷം ആളുകളില് പല തരത്തിലുള്ള മറ്റ് ആരോഗ്യപരമായ പ്രശ്‌നങ്ങള് കണ്ടുവരുന്നുണ്ടെന്ന് അറിയാമല്ലോ? അതില് മുമ്പില് നില്‍ക്കുന്ന ഒന്നാണ് ന്യൂറോളജിക്കല് പ്രശ്‌നങ്ങള്. കോവിഡ് വന്നുമാറിയ ശേഷം നിങ്ങള്‍ക്ക് ഓര്‍മ്മ തകരാര്, ശ്രദ്ധ കേന്ദ്രീകരിക്കാന് ബുദ്ധിമുട്ട്, ആശയക്കുഴപ്പം എന്നിവയെല്ലാം തോന്നുന്നുവെങ്കില് അത് കോവിഡ് അണുബാധയ്ക്ക് ശേഷമുള്ള ന്യൂറോളജിക്കല് ലക്ഷണങ്ങളായി കണക്കാക്കാം.\nകോവിഡ് മഹാമാരിയുടെ ആദ്യ മാസങ്ങളില് കോവിഡ് പ്രധാനമായും ശ്വാസകോശത്തിനും രക്തചംക്രമണ സംവിധാനത്തിനും കേടുപാടുകള് വരുത്തുന്നതായാണ് കരുതിയിരുന്നത്. പിന്നീട് വൈറസിനെ കൂടുതലായി പഠിച്ചപ്പോള് ഇത് ന്യൂറോളജിക്കല് തകരാറുകള്‍ക്ക് കാരണമാകുന്നതായും കണ്ടെത്തി. കോവിഡ് ബാധിച്ച് ആശുപത്രിയിലായ ചില ആളുകള്‍ക്ക് മാനസിക വിഭ്രാന്തി പോലും അനുഭവപ്പെടുന്നുണ്ട്. ഉത്കണ്ഠ, വിഷാദം, ഉറക്കമില്ലായ്മ, അസ്വസ്ഥത എന്നിവയിലേക്കും ഇത് വഴിവയ്ക്കുന്നു. അണുബാധയില് നിന്ന് പൂര്‍ണ്ണമായി സുഖം പ്രാപിച്ച് മാസങ്ങള്‍ക്ക് ശേഷം ചിലര്‍ക്ക് വൈജ്ഞാനിക തകരാറുകളും അനുഭവപ്പെടുന്നുണ്ട്. കോവിഡ് തലച്ചോറിനെ എങ്ങനെ ബാധിക്കുന്നുവെന്നും പോസ്റ്റ് കോവിഡ് ന്യൂറോളജിക്കല് പ്രശ്‌നങ്ങളെ എങ്ങനെ നേരിടാമെന്നും അറിയാന് ലേഖനം വായിക്കൂ.\nതലച്ചോറില് കോവിഡിന്റെ മൊത്തത്തിലുള്ള സ്വാധീനം\nഎന്‍സെഫലൈറ്റിസ് (തലച്ചോറിന്റെ വീക്കം) ഉണ്ടാക്കുന്നതിലൂടെ കോവിഡ് തലച്ചോറിനെ നേരിട്ട് ബാധിക്കും. ഇത് രോഗിയില് വിനാശകരമായ ഫലങ്ങള് ഉണ്ടാക്കും. ഏത് പ്രായത്തിലുള്ളവര്‍ക്കും ഇത് ഒരു സ്‌ട്രോക്കിന് വഴിവച്ചേക്കാം. കൂടാതെ, ഇത് വീക്കം ഉണ്ടാക്കുകയും പരോക്ഷമായ നാഡീസംബന്ധമായ നാശത്തിന് കാരണമാവുകയും ചെയ്യും. കോവിഡ് ബാധിച്ച നിരവധി രോഗികള്‍ക്ക് സ്‌ട്രോക്ക് അനുഭവപ്പെട്ടതായി കണ്ടെത്തിയിട്ടുണ്ട്. മുന്‍കാല രോഗങ്ങളുള്ള 65 വയസ്സിനു മുകളിലുള്ളവരാണ് കൂടുതല് അപകടസാധ്യതയുള്ളവര്. എന്നാല് ഇപ്പോള് കൊവിഡ് ഉള്ളപ്പോഴോ അതിനുശേഷമോ, ചെറുപ്പക്കാരില് പോലും സ്‌ട്രോക്ക് വരാന് ഏഴിരട്ടി അപകടസാധ്യതയുണ്ടെന്ന് തെളിവുകള് പറയുന്നു.\nതലച്ചോറില് കോവിഡിന്റെ ഹ്രസ്വകാല പ്രഭാവം\nഎന്‍സെഫലൈറ്റിസ് - വൈജ്ഞാനികവും മറ്റ് മസ്തിഷ്‌ക പ്രവര്‍ത്തനങ്ങളിലും താല്‍ക്കാലികമോ ശാശ്വതമോ ആയ പ്രശ്‌നങ്ങള് വരുത്തുന്നു.\nഅക്യൂട്ട് ഐഷെമിക് ബ്രെയിന് സ്‌ട്രോക്ക് - മുന്‍കാല രോഗങ്ങളുള്ള എല്ലാ പ്രായത്തിലുമുള്ള കോവിഡ് രോഗികളിലും കാണപ്പെടുന്നു\nഗില്ലൈന് ബാരെ സിന്‍ഡ്രോം (ജി.ബി.എസ്) - കോവിഡ് ഒരു വൈറല് അണുബാധയാണ്. ഏതെങ്കിലും വൈറല് അണുബാധയ്ക്ക് ശേഷം ജി.ബി.എസ് സംഭവിക്കുമെന്ന് നിരീക്ഷിക്കപ്പെട്ടിട്ടുണ്ട്.\nതലച്ചോറില് കോവിഡിന്റെ ദീര്‍ഘകാല സ്വാധീനം\nകോവിഡ് 19 അണുബാധയുള്ള രോഗികളില്4മുതല്7മാസം വരെ നീണ്ടുനില്‍ക്കുന്ന കോഗ്‌നിറ്റീവ് വൈകല്യം ശ്രദ്ധിക്കപ്പെട്ടിട്ടുണ്ട്. നാഡീ കലകളില് കോവിഡിന്റെ ദീര്‍ഘകാല പ്രഭാവം കാണുന്നതിന് നിലവില് ധാരാളം ഗവേഷണങ്ങള് ആവശ്യമാണ്. ഒരു ഇറ്റാലിയന് പഠനം വെളിപ്പെടുത്തുന്നത്, അണുബാധയുടെ സമയത്ത് വൈജ്ഞാനിക വൈകല്യത്തില് ലക്ഷണങ്ങളില്ലെങ്കിലും കോവിഡ് രോഗികള് സുഖം പ്രാപിച്ച്6മാസത്തിന് ശേഷം ഇവ കണ്ടുവരുന്നുവെന്നാണ്. ഇതിനുപുറമെ, ആളുകള് ഇതുവരെ അനുഭവിക്കാത്ത ബ്രെയിന് ഫോഗും ചില ദീര്‍ഘകാല തലവേദനകളും രോഗികളില് റിപ്പോര്‍ട്ട് ചെയ്യപ്പെടുന്നു.\nനാഡീസംബന്ധമായ ലക്ഷണങ്ങള് രോഗപ്രതിരോധവ്യവസ്ഥയുടെ അമിത ഉത്തേജനത്തിന്റെ ഫലമായിരിക്കാം എന്ന് ചില സിദ്ധാന്തങ്ങള് പറയുന്നു. അതിനാല്, ഈ സാഹചര്യങ്ങള്‍ക്ക് തികച്ചും വ്യത്യസ്തമായ ചികിത്സകള് ആവശ്യമാണ്. കോവിഡിന്റെ ന്യൂറോളജിക്കല് പ്രഭാവം കൂടുതല് തിരിച്ചറിയാന് മെച്ചപ്പെട്ട പഠനങ്ങള് നടത്തേണ്ടതുണ്ട്.\nകോവിഡിന്റെ ന്യൂറോളജിക്കല് ലക്ഷണങ്ങള്\nക്ഷീണം, ഓര്‍മ്മപ്രശ്‌നം, ഏകാഗ്രതയുടെ അഭാവം അല്ലെങ്കില് ഉറക്ക പ്രശ്‌നങ്ങള്, പേശി വേദന അല്ലെങ്കില് തലവേദന, മണം അല്ലെങ്കില് രുചി നഷ്ടം, വിഷാദം അല്ലെങ്കില് ഉത്കണ്ഠ, സ്ഥിരമായ തലകറക്കം, ശാരീരികമോ മാനസികമോ ആയ പ്രവര്‍ത്തനങ്ങള്‍ക്ക് ശേഷം ക്ഷീണം എന്നിവ കോവിഡിന്റെ ന്യൂറോളജിക്കല് ലക്ഷണങ്ങളായി കണക്കാക്കാം.\nലക്ഷണങ്ങള് കൈകാര്യം ചെയ്യാന് എന്തു ചെയ്യണം\nപോസ്റ്റ് കോവിഡിന്റെ ന്യൂറോളജിക്കല് തകരാറുകള് കുറയ്ക്കുന്നതിന്, തലച്ചോറിന്റെ ആരോഗ്യം മെച്ചപ്പെടുത്താന് സഹായിക്കുന്ന എല്ലാ കാര്യങ്ങളും നിങ്ങള് ചെയ്യേണ്ടതുണ്ട്. നിങ്ങളുടെ ദീര്‍ഘകാല കോവിഡ് ലക്ഷണങ്ങളെല്ലാം പരിഹരിക്കുന്നതിനും വേഗത്തില് വീണ്ടെടുക്കാന് സഹായിക്കുന്നതിനുമായി ശാരീരികവും മാനസികവുമായ പരിശീലനം അത്യാവശ്യമാണ്. അതോടൊപ്പം, അനുയോജ്യമായ പോഷകാഹാരക്രമവും ആവശ്യമാണ്.\n* നിങ്ങളുടെ ഡോക്ടറുമായി ആലോചിച്ച ശേഷം ശ്രദ്ധയും ഏകാഗ്രതയും മെച്ചപ്പെടുത്താന് യോഗയും ധ്യാനവും പരീക്ഷിക്കുക.\n* നിങ്ങളെ വ്യതിചലിപ്പിക്കുന്ന കാര്യങ്ങള് എന്തൊക്കെയെന്ന് തിരിച്ചറിയാന് നിങ്ങളുടെ മനസ്സിനെ കൂടുതല് കേന്ദ്രീകരിക്കുക\n* നല്ല പോഷകസമൃദ്ധമായ ആഹാരം കഴിക്കുക, സജീവമായിരിക്കുക\n* ഫലപ്രദമായ മസ്തിഷ്‌ക വ്യായാമങ്ങള് ശീലിക്കുക\n* മദ്യം, മയക്കുമരുന്ന് എന്നിവ ഒഴിവാക്കുക\n* നിങ്ങളുടെ തലച്ചോറിന്റെ പ്രവര്‍ത്തനത്തെ ബാധിക്കുന്ന ഏതെങ്കിലും തരത്തിലുള്ള മരുന്നുകള് കഴിക്കുന്നത് ഒഴിവാക്കുക\nMost read:ജോലി ചെയ്യുന്ന സ്ത്രീകളാണോ? ഹൃദയാഘാതവും സ്‌ട്രോക്കും കൂടെയുണ്ട് !!\nകോവിഡിന്റെ ന്യൂറോളജിക്കല് പ്രശ്‌നങ്ങള് എന്തൊക്കെയാണ്\nകോവിഡ് തലച്ചോറിനെ എങ്ങനെ ബാധിക്കുന്നു\nഎന്‍സെഫലൈറ്റിസ് (തലച്ചോറിന്റെ വീക്കം) ഉണ്ടാക്കുന്നതിലൂടെ കോവിഡ് തലച്ചോറിനെ നേരിട്ട് ബാധിക്കും. ഏത് പ്രായത്തിലുള്ളവര്‍ക്കും ഇത് ഒരു സ്‌ട്രോക്കിന് വഴിവച്ചേക്കാം. കൂടാതെ, ഇത് വീക്കം ഉണ്ടാക്കുകയും പരോക്ഷമായ നാഡീസംബന്ധമായ നാശത്തിന് കാരണമാവുകയും ചെയ്യും. കോവിഡ് ബാധിച്ച നിരവധി രോഗികള്‍ക്ക് സ്‌ട്രോക്ക് അനുഭവപ്പെട്ടതായി കണ്ടെത്തിയിട്ടുണ്ട്.\nപോസ്റ്റ് കോവിഡ് പ്രശ്‌നങ്ങള് എന്തെല്ലാം ?\nശ്വസിക്കാന് ബുദ്ധിമുട്ട് അല്ലെങ്കില് ശ്വാസം മുട്ടല്, ക്ഷീണം, ശാരീരികമോ മാനസികമോ ആയ പ്രവര്‍ത്തനങ്ങള്‍ക്ക് ശേഷം കൂടുതല് ക്ഷീണം, ചിന്തിക്കാനോ ശ്രദ്ധ കേന്ദ്രീകരിക്കാനോ ബുദ്ധിമുട്ട്, ചുമ, നെഞ്ച് അല്ലെങ്കില് വയറുവേദന, തലവേദന, മുടികൊഴിച്ചില്,സന്ധിവേദനഎന്നിവയാണ് മിക്കവരിലും സാധാരണയായി കണ്ടുവരുന്ന പോസ്റ്റ് കോവിഡ് ലക്ഷണങ്ങള്.\nRead more about: coronavirus covid 19 brain കൊറോണവൈറസ്\nHow to Identify And Fix Neurological Impact of Covid 19 in Malayalam\nStory first published: Monday, September 13, 2021, 10:16 [IST]


ശബരിമല അശാന്തം; വലിയ പ്രതിഷേധങ്ങൾ ഉണ്ടായേക്കും: എക്സിക്യൂട്ടിവ് ഓഫിസർ - The Online News\nHome Sabarimala women entry ശബരിമല അശാന്തം; വലിയ പ്രതിഷേധങ്ങൾ ഉണ്ടായേക്കും: എക്സിക്യൂട്ടിവ് ഓഫിസർ\nശബരിമല അശാന്തം; വലിയ പ്രതിഷേധങ്ങൾ ഉണ്ടായേക്കും: എക്സിക്യൂട്ടിവ് ഓഫിസർ\nAdmin 2:36 PM ,Sabarimala women entry\nപത്തനംതിട്ട∙ ശബരിമലയിൽ അശാന്തമായ സാഹചര്യമാണെന്നു ദേവസ്വം എക്സിക്യൂട്ടിവ് ഓഫിസർ ഡി. സുധീഷ്കുമാർ. തുലാ മാസ പൂജയ്ക്കു തുറന്നപ്പോഴത്തെ സമാന സാഹചര്യമാണ് കുംഭമാസ പൂജയ്ക്കു തുറക്കുമ്പോഴും.\nവലിയ പ്രതിഷേധങ്ങൾ ഉണ്ടായേക്കും. വിശ്വാസികൾ നിരാശരാണ്. നട തുറന്നിരിക്കുമ്പോൾ തന്നെയാണ് സുപ്രീം കോടതി യുവതീപ്രവേശ കേസിൽ വിധി തീർപ്പിനായി എടുക്കുന്നത്. ഇതും പ്രതിസന്ധിയാണെന്നും എക്സിക്യൂട്ടിവ് ഓഫിസർ പറഞ്ഞു.\nTags Sabarimala women entry#\nLabels: Sabarimala women entry


പ്രശാന്ത് ഭൂഷന് താക്കീത് മതി; ശിക്ഷ വേണ്ടെന്ന് എജി\nബെംഗളൂരുവിലെ മയക്ക് മരുന്ന് മാഫിയയുമായി ബിനീഷ് കോടിയേരിക്ക് ബന്ധം: പി കെ ഫിറോസ്\nസ്പീക്കര് പി. ശ്രീരാമകൃഷ്ണനെ ചോദ്യം ചെയ്യുന്നതില് നിയമതടസമില്ല\nDeciding Upon Straightforward Products In speedy paper review reviewingwriting\nരാജ്യത്ത് കഴിഞ്ഞ 24 മണിക്കൂറിനുള്ളില് 41,000 പേര്‍ക്ക് കോവിഡ് ബാധ\nതൊടുപുഴയില് അവിവാഹിതയായ പെണ്‍കുട്ടി പ്രസവിച്ച കുഞ്ഞ് മരിച്ചു\nലോകത്ത് ഏറ്റവും കൂടുതല് പഞ്ചസാര ഉപയോഗിക്കുന്നത് ഇന്ത്യക്കാരെന്ന് റിപ്പോര്‍ട്ട് , രാജ്യത്തെ ജനങ്ങള് ഭൂരിഭാഗവും പഞ്ചസാര കഴിക്കാന് ആഗ്രഹിക്കുന്നു !\nStandards For Trouble-Free grademiner reviewingwriting Advice\nകര്‍ണാടക കോണ്‍ഗ്രസ് അധ്യക്ഷന് ഡി കെ ശിവകുമാറിന് കൊവിഡ്\nന്യൂഡല്‍ഹി: കോടതിയലക്ഷ്യ കേസില് മുതിര്‍ന്ന അഭിഭാഷകന് പ്രശാന്ത് ഭൂഷനെ ശിക്ഷിക്കരുതെന്നും താക്കീത് നല്‍കിയാന് മതിയെന്നും അറ്റോര്‍ണി ജനറല് കെ.കെ.വേണുഗോപാല് സുപ്രീംകോടതിയില്. കേസിലെ അവസാന വാദത്തിനിടെയാണ് എജി മുന് നിലപാട് ആവര്‍ത്തിച്ചത്.\nകഴിഞ്ഞ ദിവസവും വാദത്തിനിടെ എജി ഇതേകാര്യം കോടതിക്ക് മുന്നില് വച്ചിരുന്നു. മുന്‍പ് തനിക്കെതിരേ നടത്തിയ പ്രസ്താവനയുടെ പേരില് പ്രശാന്ത് ഭൂഷനെതിരേ മാനനഷ്ടത്തിന് കേസ് കൊടുത്തിരുന്നുവെന്നും പിന്നീടത് പിന്‍വലിച്ച കാര്യവും എജി കോടതിയെ അറിയിച്ചു. വിമര്‍ശനങ്ങള് സ്വാഭാവികമാണെന്നും അതിനെ തെറ്റായി വ്യാഖ്യാനിക്കേണ്ടതില്ലെന്നുമായിരുന്നു എജിയുടെ നിലപാട്.\nസ്വര്‍ണകടത്ത് കേസില് മാധ്യമപ്രവര്‍ത്തകന് കസ്റ്റംസ് നോട്ടീസ്\nസ്വര്‍ണകടത്ത് കേസില് മാധ്യമപ്രവര്‍ത്തകന് കസ്റ്റംസ് നോട്ടീസ്. ജനം ടി വി കോ-ഓര്‍ഡിനേറ്റിങ് എഡിറ്റര് അനില് നമ്ബ്യാര്‍ക്കെതിരെയാണ് കസ്റ്റംസ് നോട്ടീസ് അയച്ചത്. ചോദ്യം ചെയ്യലിന് ഹാജരാകാനാണ് കസ്റ്റംസ് നിര്‍ദ്ദേശിച്ചിരിക്കുന്നത്. കൊച്ചിയിലെ കസ്റ്റംസ് ആസ്ഥാനത്ത് ഈ ആഴ്ച ഹാജരാകാനാണ് വാക്കാല് നിര്‍ദ്ദേശം നല്‍കിയിരിക്കുന്നത്. കേസില് കസ്റ്റംസ് സമന്‍സ് ഉടന് നല്‍കും. ജൂലൈ അഞ്ചിനാണ് നയതന്ത്ര ബാഗേജ് വഴിയുള്ള സ്വര്‍ണക്കടത്ത് കസ്‌റ്റംസ് പിടികൂടുന്നത്. അതേദിവസം ഉച്ചയ്‌ക്കാണ് സ്വപ്നാ സുരേഷും അനില് നമ്ബ്യാരും ഫോണില് നിരവധി […]\nജംഗിള്‍രാജിലെ യുവരാജാവിനെ വിശ്വസിക്കരുതെന്ന് മോദി; മോദിയെ ജനം ആട്ടിപ്പായിക്കുമെന്ന് രാഹുല്\n‘ജനങ്ങളുടെ തീരുമാനം മാനിക്കുന്നു’; മധ്യപ്രദേശിലെ തോല്‍വി അംഗീകരിച്ച് കമല്‍നാഥ്\nകോവിഡ് വ്യാപനം; ഡല്‍ഹിയില് പൊതുസ്ഥലത്ത് പുകയില ഉപയോഗിക്കുന്നവര്‍ക്ക് 2000 രൂപ പിഴ


അവസാനം ഒബാമ ഹീറോ, ഇസ്രാഈലിന് പ്രഹരം – Chandrika Daily\nBy chandrika Monday December 26, 2016 18:01 pm\nഅവസാനം ഒബാമ ഹീറോ, ഇസ്രാഈലിന് പ്രഹരം\nകെ. മൊയ്തീന് കോയ ഐക്യരാഷ്ട്ര രക്ഷാസമിതിയില് ഫലസ്തീന് പ്രശ്‌നത്തില് അമേരിക്ക സ്വീകരിച്ച നിലപാടിലൂടെ സ്ഥാനം ഒഴിയുന്ന പ്രസിഡന്റ് ബറാക്ക് ഒബാമക്ക് ലോക മെമ്പാടുമുള്ള സമാധാന പ്രേമികളില് ഹീറോ…\nഐക്യരാഷ്ട്ര രക്ഷാസമിതിയില് ഫലസ്തീന് പ്രശ്‌നത്തില് അമേരിക്ക സ്വീകരിച്ച നിലപാടിലൂടെ സ്ഥാനം ഒഴിയുന്ന പ്രസിഡന്റ് ബറാക്ക് ഒബാമക്ക് ലോക മെമ്പാടുമുള്ള സമാധാന പ്രേമികളില് ഹീറോ പരിവേഷം. ഫലസ്തീനില് ഇസ്രാഈല് നടത്തുന്ന അധിനിവേശത്തിനെതിരെ 36 വര്‍ഷത്തിനിടെ ആദ്യത്തെ പ്രമേയം രക്ഷാസമിതി അംഗീകരിക്കുന്നതിന് അമേരിക്ക മൗനാനുവാദം നല്‍കിയതില് ഇസ്രാഈല് രോഷാകുലരായിട്ടുണ്ടെങ്കിലും രാഷ്ട്രാന്തരീയ സമൂഹം ആഹ്ലാദപൂര്‍വമാണ് സ്വാഗതം ചെയ്യുന്നത്.\nകിഴക്കന് ജറൂസലമിലേയും വെസ്റ്റ് ബാങ്കിലേയും ഫലസ്തീന് ഭൂമിയില് ഇസ്രാഈല് നടത്തുന്ന അനധികൃത കുടിയേറ്റം തടയണമെന്നാവശ്യം ധാര്‍ഷ്ട്യത്തോടെ അവഗണിക്കുന്ന ജൂത രാഷ്ട്രത്തിന് യു.എന് പ്രമേയം കനത്ത പ്രഹരമായി. യു.എന്നിന് നല്‍കിവരുന്ന സാമ്പത്തിക സഹായം നിര്‍ത്തിവെക്കാന് തീരുമാനിച്ച ഇസ്രാഈല്, ഒരു പക്ഷേ, യു.എന് ബന്ധം വിഛേദിക്കാന് തന്നെ ശ്രമിച്ചാലും അത്ഭുതപ്പെടാനില്ല.\nയു.എന് പ്രമേയം അംഗീകരിക്കില്ലെന്ന് ഇസ്രാഈല് പ്രധാനമന്ത്രി ബെഞ്ചമിന് നെതന്യാഹു ഭീഷണി മുഴക്കുന്നുണ്ടെങ്കിലും അവയൊന്നും രാഷ്ട്രാന്തരീയ സമൂഹം ഗൗരവത്തിലെടുക്കുന്നില്ല. ഇസ്രാഈല് എപ്പോഴെങ്കിലും യു.എന് പ്രമേയം അനുസരിച്ച ചരിത്രമില്ല. അതുകൊണ്ടു തന്നെ ഇപ്പോഴത്തെ പ്രഖ്യാപനത്തിലും അത്ഭുതമില്ല.\nയു.എന് പ്രമേയം പാസായപ്പോള്, പ്രഹരമേറ്റത് ഇസ്രാഈലിന് മാത്രമല്ല, അടുത്ത മാസം 20-ന് സ്ഥാനമേല്‍ക്കാന് കാത്തുനില്‍ക്കുന്ന നിയുക്ത അമേരിക്കന് പ്രസിഡന്റ് ഡോണാള്‍ഡ് ട്രംപിനും ഈജിപ്ത് പ്രസിഡന്റ് അബ്ദുല് ഫത്തഹ് അല്‍സീസിക്കും ഈ അപമാനത്തില് നിന്ന് കര കയറാന് അടുത്തൊന്നും കഴിയില്ല. പ്രമേയം അവതാരകര് യഥാര്‍ത്ഥത്തില് ഈജിപ്ത് ആയിരുന്നു. വെനിസുല, സെനഗല്, മലേഷ്യ, ന്യൂസിലാന്റ് എന്നീ രാഷ്ട്രങ്ങള് പിന്താങ്ങി. എന്നാല് ഡൊണാല്‍ഡ് ട്രംപ് ഈജിപ്ത് പ്രസിഡന്റ് അല്‍സീസിയെ ഭീഷണിപ്പെടുത്തി പിന്‍മാറ്റി.\nഅമേരിക്കയുടെ പിന്തുണയോടെ ഈജിപ്തില് ജനാധിപത്യ ഭരണ കൂടത്തെ അട്ടിമറിച്ച് അധികാരം കയ്യടക്കിയ ഈ സൈനിക മേധാവിക്ക് അമേരിക്കയുടെ ഭീഷണി അവഗണിച്ചാല് സ്ഥാനം തെറിക്കുമെന്ന് ഉറപ്പാണ്. അല്‍സീസി പിന്‍മാറിയപ്പോള് പ്രമേയത്തെ പിന്തുണച്ച രാഷ്ട്രങ്ങള് അതേറ്റെടുത്തു. ഇസ്രാഈലും ഈജിപ്തും ഇത്തരമൊരു നീക്കം പ്രതീക്ഷിച്ചതല്ല. അംഗ രാഷ്ട്രങ്ങള്‍ക്കിടയില് പ്രമേയത്തിന്റെ കരട് രേഖ വിതരണം ചെയ്ത ഈജിപ്തിന് രക്ഷാസമിതി പ്രമേയം അംഗീകരിച്ചപ്പോള് അപമാനം കൊണ്ട് തല താഴ്‌ത്തേണ്ടി വന്നു. ഒരു കാലഘട്ടത്തില് അറബ് ലോകത്തിന്റെ നായകത്വം വഹിച്ചിരുന്ന ജമാല് അബ്ദുല് നാസറിന്റെ രാഷ്ട്രം അറബ് സമൂഹത്തില്‍പ്പെടുന്ന ഫലസ്തീനികള്‍ക്കു വേണ്ടി നടത്താന് കഴിയുമായിരുന്ന ചരിത്രപരമായ ദൗത്യം കളഞ്ഞു കുളിച്ചു. ട്രംപിന്റെയും ഇസ്രാഈലിന്റെയും ഭീഷണിക്ക് മുന്നില് അല്‍സീസി പഞ്ചപുച്ഛ മടക്കി കുമ്പിട്ടുനില്‍ക്കുന്ന കാഴ്ച ദയനീയം.\nഡോണാള്‍ഡ് ട്രംപ് അധികാരം കയ്യേല്‍ക്കും മുമ്പേ ഇറങ്ങി കളിച്ചു അപമാനിതനായി. ഈജിപ്തിനെ വരുതിയില് നിര്‍ത്താന് കഴിഞ്ഞ ട്രംപിന് പക്ഷേ, സ്വന്തം രാഷ്ട്രത്തിന്റെ യു.എന് സ്ഥാനപതി സാമന്ത പവറിനെ വരുതിയില് നിര്‍ത്താന് കഴിഞ്ഞില്ല. പവറിനെ വിളിച്ച് പ്രമേയത്തെ എതിര്‍ക്കാനും വീറ്റോ പ്രയോഗിക്കാനും ട്രംപ് നിര്‍ദ്ദേശിച്ചുവെങ്കിലും അവര് സ്വീകരിച്ചില്ല. ‘ജനുവരി 20-ന് ശേഷം ഐക്യരാഷ്ട്ര സഭയില് നിലപാട് മാറുമെന്ന് ജൂത പിന്തുണയോടെ വിജയിച്ച ഡൊണാള്‍ഡ് ട്രംപ് മുന്നറിയിപ്പ് നല്‍കുന്നുണ്ടെങ്കിലും പാസായ പ്രമേയത്തില് ഇനി ഭേദഗതി സാധ്യമല്ല. രക്ഷാസമിതിയിലെ സ്ഥിരാംഗ രാജ്യങ്ങളില് ബ്രിട്ടന്, റഷ്യ, ഫ്രാന്‍സ്, ചൈന എന്നിവ പ്രമേയത്തെ പിന്താങ്ങിയതാണ്.\nഅഞ്ചാമത്തെ സ്ഥിരാംഗമായ അമേരിക്ക വിട്ടുനിന്നു. ഈ പ്രമേയത്തിന്റെ അന്തസ്സത്തക്ക് വിരുദ്ധമായൊരു പ്രമേയം ഭാവിയില് അമേരിക്ക തന്നെ അവതരിപ്പിച്ചാല്‍പോലും മറ്റ് സ്ഥിരാംഗങ്ങള്‍ക്ക് പിന്തുണ നല്‍കാന് കഴിയില്ല. ട്രംപ് എന്ത് നിലപാട് മാറ്റിയാലും തെരഞ്ഞെടുപ്പില് തന്നെ പിന്തുണച്ച ജൂത സമൂഹത്തെ സഹായിക്കാന് ധൃതിപിടിച്ച് കഴിയില്ല. എല്ലാ വ്യവസ്ഥകലും മറികടന്ന് ഇറങ്ങികളിച്ച ട്രംപിന് കനത്ത താക്കീതാണ് വൈറ്റ് ഹൗസ് നല്‍കിയത്: ‘അമേരിക്കക്ക് ഒരു സമയം ഒരു പ്രസിഡണ്ട് മതി’.\nഅമേരിക്കയുടെ പ്രസിഡണ്ടായി എട്ട് വര്‍ഷം മുമ്പ് സ്ഥാനം ഏല്‍ക്കുമ്പോള് പശ്ചിമേഷ്യന് സമാധാനം ഒബാമയുടെ സ്വപ്‌നമായിരുന്നു. സഖ്യരാഷ്ട്രങ്ങളുമായി ചേര്‍ന്ന്, പശ്ചിമേഷ്യന് ദൗത്യം മുന് ബ്രിട്ടീഷ് പ്രധാനമന്ത്രി ടോണി ബ്ലയറിനെ ഏല്‍പ്പിച്ചപ്പോഴും ഒബാമ ഭരണകൂടത്തിന് ഈ ലക്ഷ്യമുണ്ട്. ദ്വിരാഷ്ട്ര ഫോര്‍മുലക്ക് തടസ്സം ഇസ്രാഈലിന്റെ കുടിയേറ്റ നയം തന്നെ. അധിനിവിഷ്ട ഭൂമിയില് അഞ്ച് ലക്ഷം ജൂതരെയാണ് ഇസ്രഈല് ഭരണകൂടം കുടിയിരുത്തിയിട്ടുള്ളത്. 1967ല് യുദ്ധത്തില് ഇസ്രഈല് കയ്യടക്കിയ ഭൂമി ഉള്‍പ്പെട ഫലസ്തീന് ഭൂമിയില് സ്വതന്ത്ര ഫലസ്തീന് രാഷ്ട്രം സ്ഥാപിക്കുകയായിരുന്നു അറബ് ലീഗും പാശ്ചാത്യ നാടുകളും ലക്ഷ്യമാക്കിയത്.\n1948 മെയ് 15ന് ആണ് ഫലസ്തീന് വിഭജിച്ച് ഇസ്രാഈല് രാഷ്ട്ര രൂപീകരണം ബ്രിട്ടനും റഷ്യയും ചേര്‍ന്ന് യു.എന്നില് അവതരിപ്പിച്ചത്. അവശേഷിച്ച ഫലസ്തീന് ഭൂമിയില് ഫലസ്തീന് രാഷ്ട്രം രൂപീകരിക്കാതെ, യു.എന് തീരുമാനത്തെ എതിര്‍ത്ത അറബ് രാഷ്ട്രങ്ങള് മാറി നിന്നു. ഫലസ്തീന് വിഭജനത്തിന് മുന്നില് നിന്നത് ബ്രിട്ടന്. ഒന്നാം ലോക യുദ്ധത്തിന്റെ അവസാന നാളുകളില് അന്നത്തെ ബ്രിട്ടീഷ് വിദേശ മന്ത്രി ആര്‍തര് ജയിംസ് ബാല്‍ഫോര് ജൂത സമൂഹവുമായി കരാറ് ഉണ്ടാക്കി. ഇതാണ് ‘ബാല്‍ഫോര് പ്രഖ്യാപനം’ എന്ന പേരില് കുപ്രസിദ്ധമായത്.\nവിഭജിക്കപ്പെടുമ്പോള് ഇസ്രാഈലിന്റെ വിസ്തൃതി 5300 ചതുരശ്ര നാഴിക. ജനസംഖ്യയില് അഞ്ച് ലക്ഷം ജൂതരും 5.06 ലക്ഷം അറബികളും. പിന്നീട് വിവിധ യുദ്ധങ്ങളിലൂടെ 33,500 ചതുരശ്ര നാഴികയായി കയ്യേറി. യു.എന് വിഭജനത്തെ തുടര്‍ന്ന് ഫലസ്തീന്‍കാര്‍ക്ക് ലഭിച്ച ഭൂമിയില് സ്വതന്ത്ര രാഷ്ട്രം ആരുടേയും ഔദാര്യമല്ല. അതിനും സമ്മതിക്കില്ലെന്നാണ് ജൂത രാഷ്ട്രത്തിന്റെ ധാര്‍ഷ്ട്യം. ജന്മഗേഹത്തില് നിന്ന് ആട്ടിയോടിക്കപ്പെട്ട ഫലസ്തീന് സമൂഹം അയല്‍പക്ക അറബ് നാടുകളിലെ അഭയാര്‍ത്ഥി ക്യാമ്പുകളില് നരകയാതന അനുഭവിക്കുന്നു. അവശിഷ്ട ഫലസ്തീന് ഭൂമി തുണ്ടംതുണ്ടമാക്കി വിഭജിച്ചുകൊണ്ടിരിക്കുന്നു ഇസ്രാഈല്. വെസ്റ്റ് ബാങ്കില് വിഭജന മതില് നിര്‍മ്മാണം പൂര്‍ത്തിയായിവരുന്നു. ഇവിടെ നിരവധി കുടിയേറ്റ കേന്ദ്രങ്ങള് ലോകമെമ്പാടുമുള്ള ജൂതരെ മാടിവിളിക്കുകയാണ്.\nപശ്ചിമേഷ്യയില് സമാധാനം വീണ്ടെടുക്കുന്നതിന് ഒബാമയുടെ നീക്കത്തോട് പുറംതിരിഞ്ഞുനിന്ന ചരിത്രമാണ് ഇസ്രാഈലി പ്രധാനമന്ത്രി ബെഞ്ചമിന് നെതന്യാഹുവിനുള്ളത്. സമാധാന നീക്കത്തിന് തടസം സൃഷ്ടിച്ച് കുടിയേറ്റ കേന്ദ്രങ്ങള് വര്‍ധിപ്പിച്ചു. അനധികൃത നിര്‍മ്മാണം നിര്‍ത്തിയെങ്കില് മാത്രമേ സമാധാന ചര്‍ച്ചക്കുള്ളൂവെന്ന നിലപാടില് ഫലസ്തീന് നേതൃത്വം ഉറച്ചുനിന്നു. ഒബാമ ഭരണത്തില് കാര്യമായ സമാധാന നീക്കങ്ങളൊന്നും നടക്കാതെ പോയി.\nപ്രമേയം അംഗീകരിക്കുന്നതിന് മൗനാനുവാദം നല്‍കുന്നതിന് ഒബാമയെ പ്രേരിപ്പിച്ചത് ഈ കാരണങ്ങളാണത്രെ. യു.എന് പ്രമേയം പാസായത് കൊണ്ട് എല്ലാം നേരെയായെന്നാരും വിശ്വസിക്കുന്നില്ല. ട്രംപ് വന്നാല് ഇസ്രാഈലിന് ധാര്‍ഷ്ട്യം കൂടും. ട്രംപ് പശ്ചിമേഷ്യന് ദൗത്യം ഏല്‍പ്പിക്കുന്നത് സ്വന്തം പുത്രനെയാണ്. ജറൂസലം തലസ്ഥാനമായി ഇസ്രാഈല് വരണമെന്നാഗ്രഹിക്കുന്ന നേതാവാണ് ട്രംപ്. കൂടുതല് പ്രതിസന്ധി നിറഞ്ഞ കാലഘട്ടമാണ് ഫലസ്തീനേയും പശ്ചിമേഷ്യയാകെയും കാത്തിരിക്കുന്നത്.\nപുതുവര്‍ഷത്തില് യു.എന് പ്രമേയം ഫലസ്തീന്‍കാരുടെ സ്വാതന്ത്ര്യത്തിലേക്കുള്ള പോരാട്ടത്തില് വഴിത്തിരിവാകും. ഫലസ്തീന് പ്രവാചന്മാരുടെ ഭൂമിയാണ്. അറബ് ലീഗിനും ഒ.ഐ.സിക്കും ഈ ഭൂമി വീണ്ടെടുക്കല് കര്‍മ്മപദ്ധതിയാകണം. കുരിശു യോദ്ധാക്കളെ പരാജയപ്പെടുത്തി സ്വലാഹുദ്ദീന് അയ്യൂബി മോചിപ്പിച്ച ബൈത്തുല്‍മുഖദ്ദിസ് ജൂതപ്പടയുടെ കയ്യില് നില്‍ക്കുന്നത് അവസാനിപ്പിക്കണമെന്നാണ് സമാധാനം ആഗ്രഹിക്കുന്നവരുടെ ചിന്താഗതി. യു.എന് പ്രമേയം ഇതിലേക്കുള്ള വഴി തുറക്കട്ടെ എന്ന് പ്രത്യാശിക്കാം.


താൻ ചുരുളിയിൽ എത്തിയത്: ജാഫർ ഇടുക്കി. | Kerala Speaks\nതാൻ ചുരുളിയിൽ എത്തിയത്: ജാഫർ ഇടുക്കി.\nകൊച്ചി: ലിജോ ജോസ് പെല്ലിശ്ശേരിയുടെ പുതിയ സിനിമ ചുരുളിൽ താൻ എത്തിയതിനെക്കുറിച്ച് ജാഫർ ഇടുക്കി.”ചേട്ടന് ഈ സിനിമയില് അഭിനയിക്കാന് സൗകര്യമുണ്ടോ ” എന്നായിരുന്നു ലിജോ തന്നോട് ആദ്യമായി ചോദിച്ചതെന്ന് ജാഫര് ഇടുക്കി. ലോക് ഡൗണും കൊറോണയൊന്നുമില്ലായിരുന്നുവെങ്കില് പതിനാലോളം ചിത്രങ്ങള് തന്റേതായി ഈ വര്‍ഷം തീയറ്ററില് ഉണ്ടാകുമായിരുന്നുവെന്നും ജാഫര് ഇടുക്കി പറയുന്നു.\nജാഫർ ഇടുക്കിയുടെ വാക്കുകളിലൂടെ.\nഞാന് മറ്റൊരു ചിത്രത്തിന്റെ ഷൂട്ടിംഗ് സംബന്ധമായി പാലക്കാട് നില്‍ക്കുമ്പോഴാണ് ചുരുളിയുടെ പ്രൊഡക്ഷന് കണ്‍ട്രോളര് വിളിച്ച് പിറ്റേ ദിവസം രാവിലെ ഷൂട്ടുണ്ട് വരണം എന്നുപറയുന്നത്. എന്റെ നാടിനടുത്തുള്ള കുളമാവ് എന്ന സ്ഥലത്ത് വച്ചാണ് ഷൂട്ടിംഗ്. ലിജോ പെല്ലിശേരിയുടെ പടമെന്ന് പറയുമ്പോള് വേറെ കഥയൊന്നും അറിയേണ്ട കാര്യമില്ലല്ലോ. ഞാന് അപ്പോള് തന്നെ അങ്ങോട്ട് തിരിച്ചെങ്കിലും രാത്രി വൈകിയാണ് എത്തിയത്. അതിരാവിലെ ആറ് മണിയ്ക്ക് കാടിനുള്ളില് നല്ല മഞ്ഞുള്ള സമയത്തുള്ള ഷോട്ടാണ്, രാവിലെ തന്നെ എല്ലാവരും എത്തണം എന്നുപറഞ്ഞു. ഞാനാണെങ്കില് യാത്രാക്ഷീണം കാരണം ഉറങ്ങിപ്പോയി. വിനയ് ഫോര്‍ട്ടും ഞാനുമുള്ള കോമ്പിനേഷന് സീനായിരുന്നു അത്.\nഎന്നും ലിജോ ജോസ് പെല്ലിശ്ശേരിയുടെ ചിത്രങ്ങൾക്ക് വലിയ ആരാധകരാണ് ഉള്ളത്.മലയാളത്തിൽ ഇതുവരെ കാണാത്ത തരത്തിലുള്ള പരീക്ഷണങ്ങൾക്ക് മുതിരുന്ന സംവിധായകനാണ് ലിജോ. ചുരുളിയുടെ വ്യത്യസ്തമായ ട്രയിലർ കണ്ടപ്പോൾ തന്നെ വലിയ പ്രതീക്ഷയിലാണ് ലിജോയുടെ ആരാധകർ.\nPrevious articleപിണറായി വിജയൻ സർക്കാർ ഇടതുപക്ഷ വിരുദ്ധ മൂല്യങ്ങളുടെ പ്രതീകമോ? കാഴ്ചപ്പാട്\nNext articleമീരാ മിഥുന്റെ ആരോപണങ്ങളിൽ പ്രതികരിച്ച് നടൻ സൂര്യാ.


കേന്ദ്രം തിരുത്തേണ്ടത് ജനവിരുദ്ധ ആരോഗ്യനയം | Articles | Deshabhimani | Saturday Apr 18, 2020\nഎ സുരേഷ് Updated: Saturday Apr 18, 2020\nകോവിഡ് വ്യാപനം തടയാൻ കേന്ദ്രസർക്കാർ പ്രഖ്യാപിച്ച രാജ്യവ്യാപക അടച്ചുപൂട്ടൽ നീളുന്നന്നതിനിടയിലും മരണവും രോഗബാധിതരുടെ എണ്ണവും ദിനംപ്രതി കൂടുകയാണ്. മുംബൈയിലും ഡൽഹിയിലുമുൾപ്പെടെ നഴ്സുമാരും ആരോഗ്യ പ്രവർത്തകരും രോഗബാധിതരാവുന്നതും ആശങ്കയുയർത്തുന്നു. ഇതോടൊപ്പമാണ് മഹാരാഷ്ട്രയിലെയും രാജസ്ഥാനിലെയും നഗരങ്ങളിലും മറ്റും സമൂഹവ്യാപനവും സംശയിക്കപ്പെടുന്നത്.\nചൈനയിലെ വുഹാനിൽ കൊറോണ റിപ്പോർട്ടചെയ്തപ്പോൾ തന്നെ ഉണർന്നു പ്രവർത്തിക്കുന്നതിൽ കേന്ദ്ര സർക്കാരും കേരളമൊഴികെ പല സംസ്ഥാനങ്ങളും വീഴ്ച വരുത്തിയതും പ്രതിരോധ പ്രവർത്തനങ്ങളെ ദുഷ്കരമാക്കി. ഇന്ത്യയിൽ ആദ്യം കോവിഡ് സ്ഥിരീകരിച്ച കേരളം തുടക്കം മുതൽ ജാഗ്രതപുലർത്തിയത് മരണവും രോഗവ്യാപനവും തടയുന്നതിൽ നിർണായകമായി. ജനസാന്ദ്രതയും പ്രവാസി സാന്നിധ്യവും കൂടുതലുള്ള സംസ്ഥാനം കൈക്കൊണ്ട നടപടികൾ ലോകശ്രദ്ധനേടിയതിൽ പൊതുജനാരോഗ്യ രംഗത്തിൻ്റെ മികവും പ്രധാനമായി. അഴ്ചകൾക്കുശേഷം കോവിഡ് കണ്ടെത്തിയ സംസ്ഥാനങ്ങളിൽ പ്രതിരോധ പ്രവർത്തനങ്ങൾ ഫലപ്രദമാകാത്ത സാഹചര്യത്തിലാണ് അടച്ചിടൽ നീട്ടണമെന്ന ആവശ്യമുയർന്നത്. കേന്ദ്ര സർക്കാരിനും അതിനൊപ്പം ചേരുകയേ നിർവാഹമുണ്ടായിരുന്നുള്ളൂ. അതേ സമയം ആവശ്യമായ കരുതൽ നടപടികളില്ലാതെ അടച്ചിൽ അനിശ്ചിതമായി നീളുന്നത്, രാജ്യത്തെ ദുരിതമനുഭവിക്കുന്ന വലിയൊരു ജനവിഭാഗത്തിന് കനത്ത തിരിച്ചടിയാകുമെന്ന മുന്നറിയിപ്പുകൾ സർക്കാർ ഗൗരവത്തിലെടുത്തില്ല.\nമാർച്ച് 24 ൻ്റെ അപ്രതീക്ഷിത അടച്ചുപൂട്ടലിനെ തുടർന്ന് ഉത്തരേന്ത്യയിൽ പലയിടത്തുമുണ്ടായ കൂട്ടപലായനം രാജ്യം നടുക്കത്തോടെയാണ് കണ്ടത്. നാനൂറും അഞ്ഞൂറും കിലോമീറ്റർ ദൂരം കാൽനടയായി ആളുകൾ ഒരുമിച്ച് നീങ്ങിയത് വിഭജനകാലത്തെ ഓർമിപ്പിച്ചു. കരാർ തൊഴിലാളികളും കിടപ്പാടമില്ലാത്തവരും തുച്ഛവരുമാനക്കാരുമായ വലിയ ജനക്കൂട്ടം. തൊഴിലും കൂലിയുമില്ലാതെ ഒരു ദിവസം പോലും കഴിഞ്ഞുകൂടാൻ നിവൃത്തിയില്ലാത്തവർ, 40 കോടിയോളമുണ്ട് ഇന്ത്യയിൽ എന്ന് കണക്കുകൾ പറയുന്നു. ഭക്ഷണവും മരുന്നും വില കൊടുത്തു വാങ്ങാൻ ശേഷയില്ലാത്ത ഇവർക്ക് സമ്പന്നരെയോ സമ്പന്ന- മധ്യവർഗങ്ങളെയോപോലെ ഒളിച്ചിരിക്കാൻ ഭദ്രമായ ഇടങ്ങളില്ല. കോടിക്കണക്കിനു മനുഷ്യർ ഇന്ത്യയിൽ പട്ടിണിയിലാകുമെന്ന് അന്താരാഷ്ട്ര തൊഴിൽ സംഘടന (ഐഎൽഒ) മുന്നറിയിപ്പ് നൽകി. ജനങ്ങൾ സാമൂഹിക അകലം പാലിച്ച് സുരക്ഷിതരായി കഴിയാൻ നിർദേശിക്കുമ്പോൾ ഇവരുടെ അതിജീവനത്തെക്കുറിച്ച് മോഡി സർക്കാർ നിശബ്ദമായി.\nമുംബൈയിൽ രോഗം കണ്ടുതുടങ്ങിയ ഘട്ടത്തിൽ തങ്ങൾക്കുണ്ടായ അനുഭവം വിവരിച്ച് ഡോകടർമാരായ ഗോപീചന്ദർ, സുദർഷിണി സുബ്രഹ്മണ്യൻ, വിനോദ് കെ കൃഷ്ണ മൂർത്തി എന്നിവർ മാർച്ച് 15ന് എഴുതി: പനി, ചുമ, ശ്വാസകോശ തടസ്സം തുടങ്ങിയവയുമായെത്തിയ രോഗിക്ക് കോവിഡ് സംശയിച്ചപ്പോൾ, കൂടെവന്ന മകളോട് വീട്ടിൽ അകലം പാലിച്ച് കഴിയണമെന്ന് നിർദേശിച്ചു. ഇതുകേട്ട് വിസ്മയത്തോടെയാണ് അവർ പ്രതികരിച്ചത്. ഒറ്റമുറി വീട്ടിൽ നാലുപേരാണ് കഴിയുന്നത്. മൂന്ന് സ്ത്രീകൾ ഒരുമിച്ചാണ് കിടക്കുന്നത്. തൊട്ടപ്പുറത്ത് പുരുഷനും. തേളിൻ്റെയും പാമ്പിൻ്റെയും ശല്യമുള്ളതിനാൽ അവിടെ പുറത്തു കിടക്കാനുമാവില്ല. പിന്നീടുണ്ടായ സമാന അനുഭവങ്ങളും സാമൂഹിക അകലം പാലിച്ചു കഴിയുകയെന്നത് ഇന്ത്യപോലൊരു രാജ്യത്ത് എത്ര വലിയ ആർഭാടമാണെന്ന് ഓർമിപ്പിച്ചതായി അവർ പറയുന്നുണ്ട്.(പല്ലവി പുണ്ടിർ, 'വൈസ് ' മാർച്ച് ,18)\nഅടച്ചിടൽ പ്രഖ്യപിച്ചപ്പോൾ അരോഗ്യ മേഖലയ്ക്ക് 1500 കോടി രൂപയാണ് മോഡി സർക്കാർ പ്രഖ്യാപിച്ചത്. എന്നാൽ അടിയന്തര സാഹചര്യം നേരിടാൻ ഈ തുക തികച്ചും അപര്യാപ്തമായിരുന്നെന്നാണ് ഇപ്പോഴും തുടരുന്ന പ്രതിസന്ധിയുടെ ആഴം വ്യക്തമാക്കുന്നത്. ലാബുകൾ, പരിശോധന കിറ്റുകൾ, വെൻ്റിലേറ്റർ, വ്യക്തിഗത സുരക്ഷാ ഉപകരണങ്ങൾ (പിപിഇ) തുടങ്ങി മുഖാവരണത്തിനുവരെ കടുത്ത ക്ഷാമം നേരിടുന്ന സ്ഥിതി. ജനുവരി അവസാനത്തോടെ ലോകാരോഗ്യ സംഘടന കോവിഡിനെ മഹാമാരിയായി പ്രഖ്യാപിച്ചിരുന്നു. രണ്ടര മാസം പിന്നിട്ടപ്പോഴും ആരോഗ്യമേഖലയെ പ്രതിരോധ സജ്ജമാക്കാൻ കേന്ദ്ര സർക്കാരിനു കഴിഞ്ഞില്ല. മരണവും രോഗബാധിതരുടെ എണ്ണവും കവിയുന്നതിൽ ഈ വീഴ്ചകൾക്ക് വലിയപങ്കുണ്ട്. പരിശോധനാ ലാബുകളുടെ കുറവാണ് തുടക്കത്തിലേ വലിയ പ്രതിസന്ധി സൃഷ്ടിച്ചത്. ഐസിഎംആറിനു കീഴിൽ ആകെ 72 ലാബുകളാണുണ്ടായിരുന്നത്. മറ്റ് സർക്കാർ ലാബുകൾ അറുപതിൽ താഴെയും. ഇവയിലെല്ലാംകൂടി ആവശ്യമായതിൻ്റെ 10 ശതമാനം പോലും പരിശോധനാ സൗകര്യമുണ്ടായിരുന്നില്ല. വിദേശത്തു നിന്നെത്തിയവരെയും നേരിട്ടു ബന്ധമുള്ളവരെയും മാത്രമാണ് ആദ്യഘട്ടത്തിൽ പരിശോധിച്ചത്. പിന്നീട് സ്വകാര്യ ലാബുകൾക്കു അനുമതി നൽകിയെങ്കിലും അപര്യാപ്ത തുടർന്നു. ആ വശ്യമുള്ള എല്ലാവരെയും പരിശോധിക്കാനാവുന്നില്ലെന്ന് ചൂണ്ടിക്കാട്ടി ഛത്തിസ്ഖഡ് അടക്കമുള്ള സംസ്ഥാനങ്ങൾ കേന്ദ്ര ആരോഗ്യ മന്ത്രാലയത്തിന് കത്തയച്ചു. വിദേശയാത്ര നടത്തിയില്ലെന്നതിനാൽ, ന്യൂമോണിയ ബാധിതനായി അത്യാഹിത വിഭാഗത്തിൽ കഴിയുന്ന രോഗിയുടെ കോവിഡ് പരിശോധനയ്ക്ക് ലാബുകൾ തയ്യാറായില്ലെന്ന് മഹാരാഷ്ട്ര കസ്തൂർബ ആശുപത്രിയിലെ ഡോ. എസ് പി കലന്തി പരാതിപ്പെട്ടു. രാജ്യത്തെ വലിയ സംസ്ഥാനമായ യുപിയിൽ 10 ലക്ഷത്തിൽ ആറ് പേരെ പരിശോധിക്കാനേ ലാബ് സൗകര്യമുള്ളൂ. കർണാടകയിൽനിന്ന് ചികിത്സക്കായി ഹൈദരാബാദിൽ പോയി തിരിച്ചുവന്ന രോഗിയുടേതാണ് ഇന്ത്യയിലെ ആദ്യ കോവിഡ് മരണം.\nനിരന്തരമായ പരിശോധന മാത്രമാണ് കോവിഡ് പ്രതിരോധത്തിൽ നിർണായകമെന്ന് ലോകാരോഗ്യ സംഘടന പറയുന്നുണ്ട്. എന്നാൽ ഇന്ത്യയിൽ നിയന്ത്രിത പരിശോധന മാത്രമാണ് നടക്കുന്നതെന്നും സംഘടനയുടെ ഡയരക്ടർ ജനറൽ ടെഡ്രോസ്സ് അദ്നം ഗബ്രിയേസസ് ചൂണ്ടിക്കാട്ടി. വ്യക്തിസുരക്ഷ ഉപകരണങ്ങളുടെ കുറവും രൂക്ഷമായി തുടരുന്നു. ചിലയിടങ്ങളിൽ ആരോഗ്യ ജീവനക്കാർ സുരക്ഷക്കായി മഴക്കോട്ടും പ്ലാസ്റ്റിക് ഉറകളും മറ്റും ഉപയോഗിക്കുന്നതിനെക്കുറിച്ച് വാർത്തകളുണ്ടായി. വെൻ്റിലേറ്ററുകളും ദ്രുതപരിശോധന സംവിധാനങ്ങളും ലഭ്യമാക്കു ന്നതിലുണ്ടായ കാലതാമസവും പ്രതിരോധ പ്രവർത്തനങ്ങളെ പിന്നോട്ടടിപ്പിച്ചു\nആരോഗ്യമെന്ന കമ്പോള ചരക്ക്\nഅരോഗ്യരംഗത്ത് അടിസ്ഥാന ആവശ്യങ്ങൾ നിറവേറ്റുന്നതിൽ രാജ്യം ദയനീയമായി പരാജയപ്പെട്ടതിൻ്റെ മറയില്ലാത്ത കാഴ്ചയാണ് ഇപ്പോഴത്തെ പ്രതിസന്ധിയിൽ തെളിയുന്നത്. പ്രത്യേകിച്ച്, പൊതുജനാരോഗ്യ മേഖലയിൽ ദശകങ്ങളായി തുടരുന്ന പിന്നോട്ടടി മോഡി സർക്കാർ അധികാരത്തിലെത്തിയതോടെ നിലയില്ലാക്കയത്തിലെത്തി. പൊതുമേഖലയിൽ നിന്നുള്ള നിർണായക പിന്മാറ്റവും അതിവേഗ സ്വകാര്യവൽക്കരണവും കോടിക്കണക്കിനു മനുഷ്യരുടെ ചികിത്സാ സൗകര്യങ്ങളും ആരോഗ്യരക്ഷ ഉപാധികളും തട്ടിപ്പറിച്ചു. 2014 മുതൽ ഇത്തരം ജനവിരുദ്ധ നയങ്ങൾക്ക് വേഗം കൂടി. എംപ്ലോയീസ് പ്രോവിഡൻ്റ് ഫണ്ട് വഴി അഞ്ച് കോടി തൊഴിലാളികൾക്ക് ലഭിച്ചിരുന്ന ചികിത്സാ സഹായവും കേന്ദ്ര സർക്കാർ ജീവനക്കാർക്കും പെൻഷൻകാർക്കും ആശ്രിതർക്കുമുള്ള സിജിഎച്ച്എസ് പദ്ധതിയും (1.2 കോടി ജീവനക്കാർ. പരിധിയിൽ) ഇൻഷൂറൻസ് ബന്ധിതമാക്കി മാറ്റി. പ്രധാനമന്ത്രി കൊട്ടിഘോഷിച്ച് നടപ്പാക്കിയ പരിപാടികളും ഇൻഷുറൻസ് പദ്ധതികളായിരുന്നു. മോഡി സർക്കാർ ആരോഗ്യ ഇൻഷൂറൻസിന് നൽകുന്ന അമിത പ്രാധാന്യം, സർക്കാർ ഫണ്ടും രോഗികളുടെ പോക്കറ്റിലെ പണവും സ്വകാര്യ ആശുപത്രി മുതലാളിമാർക്ക് തട്ടിയെടുക്കാൻ സൗകര്യമൊരുക്കൽ മാത്രമാണെന്ന് പഠനങ്ങൾ ചൂണ്ടിക്കാണിക്കുന്നു. സാർവത്രിക ആരോഗ്യ പരിരക്ഷയെ (യുനിവേഴ്സൽ ഹെൽത്ത് കെയർ) സാർവത്രിക ആരോഗ്യ കവറേജ് എന്നാക്കുന്ന കോർപറേറ്റ് മാതൃകയാണ് മോഡി സർക്കാരും പ്രാവർത്തികമാക്കുന്നത്.\nലോകരാജ്യങ്ങളിൽ ആരോഗ്യമേഖലയിൽ ഏറ്റവും കുറഞ്ഞ വകയിരുത്തൽ ഇന്ത്യയിലാണെന്ന് റിപ്പോർട്ടുകൾ പറയുന്നു. ആഗോള മാനദണ്ഡമനുസരിച്ച് മൊത്തം ദേശീയ വരുമാനത്തിൻ്റെ അഞ്ച് ശതമാനം ആരോഗ്യരക്ഷയ്ക്ക് ചെലവിടണം. എന്നാൽ ഇന്ത്യയിൽ ഇത് ഇപ്പോഴും 1.13 (ഡബ്ളിയുഎച്ച്ഒ) ശതമാനം മാത്രം. പൊതുജനാരോഗ്യത്തോട് നവലിബറൽ നയങ്ങൾ പിന്തുടരുന്ന സർക്കാരുകൾ പുലർത്തുന്ന മനോഭാവം വ്യക്തമാക്കുന്നതാണ് വർഷങ്ങൾക്കു ശേഷവും തുടരുന്ന അക്ഷന്തവ്യമായ ഈ അവഗണന.\nലക്ഷ്യംകാണാത്ത ആരോഗ്യ നയം\nസ്വതന്ത്ര ഇന്ത്യയിലെ ആദ്യ ദേശീയാരോഗ്യ നയം (നേഷണൽ ഹെൽത്ത് പോളിസി)1983ൽ പ്രഖ്യാപിച്ചു. രണ്ടായിരാമാണ്ടോടെ സമഗ്ര ആരോഗ്യം കൈവരിക്കാൻ ഇതിൽ വിഭാവനം ചെയ്തെങ്കിലും വിഭവങ്ങൾ നീക്കിവെക്കാത്തതിനെ തുടർന്ന് പരാജയപ്പെട്ടു. 2002ൽ പുതിയ നയം കൊണ്ടുവന്നു. ആരോഗ്യരംഗത്തെ ചെലവ് 2020 ഓടെ രണ്ട് ശതമാനത്തിനു മുകളിലെത്തി ക്കണമെന്നായിരുന്നു ഇതിൽ നിർദേശം. എന്നാൽ 2012 വരെയും വകയിരുത്തൽ ഒരു ശതമാനമായി തന്നെ തുടർന്നു. 2015ൽ മോഡി സർക്കാർ കൊണ്ടുവന്ന കരട് നയം മന്ത്രിസഭ അംഗീകരിച്ചത് 2017ൽ. 2. 25 എന്ന ലക്ഷ്യം നേടാനുള്ള കാലാവധി 2025 ലേക്ക് നീട്ടിവെച്ചതാണ് ഇതിലുണ്ടായ ഏക പുരോഗതി. മാത്രമല്ല, ആരോഗ്യരംഗത്തെ സർക്കാർ മുൻകൈ പലതും സ്വകാര്യ മേഖലയ്ക്ക് കൈമാറാനുള്ള അജണ്ടകളും നയത്തിൽ ഒളിച്ചുവച്ചതായി ചൂണ്ടിക്കാണിക്കപ്പെട്ടു. ഇതിനിടെ 2005 ൽ പ്രഖ്യാപിച്ച ദേശീയ ഗ്രാമീണ ആരോഗ്യദൗത്യം മേഖലയെ മുന്നു തലങ്ങളാക്കി, പ്രാഥമികാരോഗ്യത്തെ ശക്തിപ്പെടുത്താൻ വിഭാവനം ചെയ്തിരുന്നു. എന്നാൽ 90 കളുടെ തുടക്കം മുതൽ പടിപടിയായി ഉയർത്തിക്കൊണ്ടുവന്ന സ്വകാര്യവൽക്കരണ നയങ്ങൾ ആ ലക്ഷ്യത്തെയും തകിടം മറിച്ചു. ജനസംഖ്യാ വർധനയും പുതിയ പകർച്ചവ്യാധികൾ ഉയർത്തുന്ന വെല്ലുവിളികളും നേരിടാൻ ആരോഗ്യരംഗത്തെ സർക്കാർ ചെലവ് വർധിപ്പിക്കേണ്ടത് അത്യാവശ്യമാണ്. എന്നാൽ മോഡി സർക്കാരിൻ്റെ പുതിയ ബജറ്റിലും ഇതു 1.15 ശതമാനമാണ്. 69,000 കോടി രൂപ മാത്രം. ഇതിൽ 6,400 കോടി പ്രധാനമന്ത്രിയുടെ ജനപ്രിയ പദ്ധതികളായ ആയുഷ്മാൻ ഭാരത് യോജന, പ്രധാനമന്ത്രി ജൻ ആരോഗ്യ യോജന എന്നിവയ്ക്കുള്ളതാണ്. അതേ സമയം പ്രതിരോധ മേഖലയ്ക്കുള്ള നീക്കിവെപ്പ് മുന്ന് ലക്ഷം കോടി രൂപയാണ്.\nആരോഗ്യരംഗത്തെ പൊതു-സ്വകാര്യ പങ്കാളിത്തം (പിപിപി) എന്നത് ഇപ്പോൾ മൊത്തം ചെലവിൻ്റെ 70 ശതമാനവും സ്വകാര്യ മേഖല നിർവഹിക്കണം എന്നായി മാറിക്കഴിഞ്ഞു. പ്രാഥമികാരോഗ്യരക്ഷ, സാംക്രമികരോഗ ഗവേഷണം, കുറഞ്ഞ വിലയിൽ ഔഷധം, ജീവൻരക്ഷാ ഉപകരണങ്ങളുടെ നിർമാണം എന്നിയൊന്നും സ്വകാര്യ മേഖലയുടെ പരിഗണനാ വിഷയങ്ങളാവില്ലെന്നത് സ്വാഭാവികം. എന്നാൽ ഇവ ആരോഗ്യരംഗത്ത് സർക്കാരിൻ്റെ മുൻഗണനാ വിഷയങ്ങളാകേണ്ടതുണ്ട്. പക്ഷേ, മോഡി സർക്കാർ ഈ ഉത്തരവാദിത്വത്തിൽ നിന്ന് പിൻമാറിയതോടെ ദരിദ്രരും ഇടത്തരക്കാരുമായ കോടി ക്കണക്കിനു മനുഷ്യർക്ക് ചികിത്സ അപ്രാപ്യ മാവുകയാണ്. ഗ്രാമീണ ആശുപത്രികളിലെ വിദഗ്ധ ഡോക്ടർമാരുടെ ഒഴിവ് 40 ശതമാനം വർഷങ്ങളായി നികത്തിയിട്ടില്ല. പ്രസവാനന്തര മരണങ്ങളും പോഷകാഹാരകുറവുമൂലവും മറ്റുമുള്ള ശിശുമരണങ്ങളും ഇന്ത്യയിൽ കൂടുതലാണെന്ന് റിപ്പോർട്ടുകൾ ചൂണ്ടിക്കാണിക്കുന്നു. ഡിസംബറിൽ പുറത്തുവന്ന യുഎൻഡിപി മാനവശേഷി വികസന സൂചികയിൽ ഇന്ത്യയുടെ സ്ഥാനം 129 (189ൽ) ആണ്. ശ്രീലങ്കയ്ക്കും മാലിദ്വീപിനും താഴെ. ജനുവരിയിൽ പുറത്തുവന്ന ഓക്സ്ഫാം റിപ്പോർട്ടിൽ ലോകത്തിൽ അസമത്വം അധിവേഗം വർധിക്കുന്ന രാജ്യങ്ങളിൽ ഇന്ത്യ മുന്നിലാണെന്ന് വെളിപ്പെടുത്തി. 2019 ൽ രാജ്യത്തിൻ്റെ സമ്പത്തിൽ 70 ശതമാനവും ജനസംഖ്യയുടെ ഒരു ശതമാനം അതിസമ്പന്നരാണ് കൈയടക്കിയതെന്നും ലോകത്തിലെ 28 ശതമാനം പട്ടിണിക്കാരും ഇന്ത്യയുടെ സംഭാവനയാണെന്നും റിപ്പോർട്ട് പറയുന്നു. ഈ സാഹചര്യത്തിലാണ് ഒരു ആഗോളമഹാമാരിയെ അഭിമുഖീകരിക്കുകയെന്നത് ഇന്ത്യയെ സംബന്ധിച്ച് കടുത്ത വെല്ലുവിളിയാകുന്നത്. ആരോഗ്യ പ്രവർത്തകർ യുദ്ധമുഖത്താണെങ്കിൽ അവരെ അതിനു സജ്ജരാക്കുകയാണ് വേണ്ടത്. വായ്ത്താരികൊണ്ട് അവരുടെ ജീവൻ രക്ഷിക്കാനാവില്ല. എന്നാൽ ജനാരോഗ്യത്തെ കോർപറേറ്റ് കയറ്റിറക്കങ്ങൾക്ക് വിട്ടുകൊടുത്ത മോഡി സർക്കാർ യാഥാർത്ഥ്യത്തെ അംഗീകരിക്കാൻ വിസമ്മതിക്കുകയാണ്. ജനക്ഷേമത്തിനും പൊതുജനാരോഗ്യ രക്ഷയ്ക്കുമുള്ള പദ്ധതികളല്ല, വിപണിയുടെ ലാഭനഷ്ടങ്ങളാണ് സർക്കാരിന് ഇപ്പോഴും പ്രധാനമെന്നാണ് പൊള്ളയായ ആഹ്വാനങ്ങൾ തെളിയിക്കുന്നത്.\nനേഷണൽ ഹെൽത്ത് പോളിസി\nകോവിഡ് : കോലഞ്ചേരിയിൽ നിയന്ത്രണങ്ങൾ കർശനമാക്കും\nജനമനസ്സുണർത്തി എൽഡിഎഫ് കൂട്ടായ്‌മ\nയുഡിഎഫ് ശ്രമിച്ചത് കോവിഡ് വ്യാപനത്തിന്: എ വിജയരാഘവൻ


Aashiq Abu and team to part ways? - Malayalam Filmibeat\n7 min ago രൺബീർ കപൂറിന്റെ മാതവിനും അനിൽ കപൂറിനും യുവതാരം വരുൺ ധവാനും കൊവിഡ് പോസിറ്റീവ്\n40 min ago പ്രണയം നിറഞ്ഞ ഹണിമൂണ് യാത്രയെ കുറിച്ച് സ്‌നേഹയും ശ്രീകുമാറും; മൂന്നാറില് നിന്നുള്ള ചിത്രങ്ങളുമായി നടി\n50 min ago റിമി ടോമിയുടെ കണ്ണ് നിറഞ്ഞുപോയി, എനര്‍ജിക്ക് പിന്നിലെ രഹസ്യം മമ്മിയാണ്, മമ്മിക്ക് മുന്നില് ഞാനൊന്നുമല്ല\nആഷിക് അബുവും കൂട്ടരും പിരിയുന്നോ ?\n| Published: Monday, September 23, 2013, 16:07 [IST]\nകുറച്ചേറെ ചിത്രങ്ങളില് ഒന്നിച്ച് ജോലിചെയ്യുന്ന വരെക്കുറിച്ച് പോസിറ്റീവായും നെഗറ്റീവായും വാര്‍ത്തകള് വരുക പതിവാണ്. നടീ നടന്മാരാണെങ്കില് മൂന്നാമത്തെ സിനിമയില് ഒന്നിച്ചാല്‍പ്പിന്നെയെത്തുക പ്രണയ ഗോസിപ്പുകളാണ്. നടന്മാരുടെ കാര്യമാണെങ്കില് മൂന്ന് ചിത്രം കഴിയുന്നതോടെ അവര് പിരിയുന്നുവെന്നോ അല്ലെങ്കിലോ ഈഗോ പ്രശ്‌നമെന്നോ എന്നും മറ്റുമുള്ള റിപ്പോര്‍ട്ടുകളാണ് പതിവ്. അണിയറക്കാരുടെ കാര്യത്തില് പലപ്പോഴും വരിക ചിത്രത്തിന്റെ ജയപരാജയങ്ങള് സംബന്ധിച്ച തര്‍ക്കങ്ങള് നിലനില്‍ക്കുന്നുവെന്നായിരിക്കും.\nഏറ്റവും ഒടുവില് പിരിയുന്ന സംവിധായകരായ റാഫി-മെക്കാര്‍ട്ടിനെക്കുറിച്ചും ഇപ്പോള് ഇത്തരം പല റിപ്പോര്‍ട്ടുകളും നിലവിലുണ്ട്. ഇതാ റാഫിയ്ക്കും മെക്കാര്‍ട്ടിനും പുറകേ വാര്‍ത്തകളില് വന്നിരിക്കുന്നത്. ആഷിക് അബുവും സംഘവുമാണ്. ആഷിക് അബു, ശ്യാം പുഷ്‌കരന്, ദിലീഷ് നായര്, അഭിലാഷ് കുമാര് എന്നിവര് ഒരു കൂട്ടുകെട്ടാണ്. ഇവരുടെ കൂട്ടുകെട്ടിയല് ഏറെ ഹിറ്റ് ചിത്രങ്ങള് പിറന്നിട്ടുണ്ട്.\nസാള്‍ട്ട് ആന്റ് പെപ്പര്, 22 ഫീമെയില് കോട്ടയം, ഡാ തടിയ എന്നിവയെല്ലാം ഈ കൂട്ടുകെട്ട് സമ്മാനിച്ച ചിത്രങ്ങളാണ്. ഇപ്പോള് റിലീസിന് തയ്യാറായിരിക്കുന്ന ഇടുക്കി ഗോള്‍ഡ് എന്ന ചിത്രത്തിന് പിന്നിലും ഇവര് തന്നെ.\nഎന്നാല് ഇനിയൊരു ചിത്രത്തിന് വേണ്ടി ഇവര് ഒന്നിയ്ക്കില്ലെന്നാണ് വാര്‍ത്തകള് പരക്കുന്നത്. ഓരോരുത്തരും സ്വന്തം നിലയ്ക്ക് പുതിയ പ്രൊജക്ടുകള് തുടങ്ങാന് പോവുകയാണെന്നാണ് റിപ്പോര്‍ട്ടുകള്. എന്നാല് ഈ വാര്‍ത്തകള് നിഷേധിച്ചുകൊണ്ട് ശ്യാം പുഷ്‌കരന് രംഗത്തെത്തിയിരിക്കുകയാണിപ്പോള്. ഭാവിയും തങ്ങള് ഒരുമിച്ച് പ്രവര്‍ത്തിക്കുമെന്ന് ശ്യാം പറയുന്നു.\nമറ്റ് ഡയറക്ടര്‍മാരുമായി തങ്ങള് ചര്‍ച്ചകള് നടത്താറുണ്ടെന്നുള്ള കാര്യം ശ്യാം മറച്ചുവെയ്ക്കുന്നില്ല. ഇതിനെ തങ്ങള് പിരിയുന്നുവെന്ന അര്‍ത്ഥത്തില് കാണരുതെന്നും ആഷിക് അടുത്തതായി സംവിധാനം ചെയ്യുന്ന മോഹന്‍ലാല് ചിത്രത്തില് താനും ദിലീഷും ഉണ്ടെന്നും ശ്യാം വ്യക്തമാക്കി.\nRead more about: ashiq abu director script writer ആഷിക് അബു സംവിധായകന് തിരക്കഥാകൃത്ത്\nScriptwriter Shyam Pushkaran refuted the rumour and said that the team will continue to work in the future as well.\nStory first published: Monday, September 23, 2013, 16:07 [IST]


പാലപ്പൂപ്പൻ – Jitty Joseph\nYou are at:Home»STORY – MALAYALAM - 15»പാലപ്പൂപ്പൻ – Jitty Joseph\nAuthor : Jitty Joseph\nCompany : Infosys LTD\nEmail : jittyjoseph@gmail.com\nമുഖത്ത് പ്രസന്നമയൊരു ചിരിയോടെ അയാള് പടി കടന്നു വന്നു. കൈയിലിരുന്ന പാത്രത്തില്നിന്ന് വരാന്തയില് വച്ചിരുന്ന പാത്രത്തിലേക്ക് പാല് നിറക്കുന്നത് നോക്കി നിന്ന എന്റെ മോനോടായി പറഞ്ഞു “ എല്ലാ കുട്ടികളും എന്നെ പാലപ്പൂപ്പന് എന്നാ വിളിക്കുന്നേ. മോണും അങ്ങനെ വിളിച്ചോളൂ”. പിന്നീടൊരിക്കലും ആ മനുഷ്യന്റെ പേരു ചോദിക്കണം എന്നു എനിക്കും തോന്നിയില്ല. പതുക്കെ പതുക്കെ പാലപ്പൂപ്പനും ഞങ്ങളുടെ ജീവിതത്തിന്റെ ഭാഗമായി. എഴുപതുകളുടെ വാര്ധക്യത്തിലും മൂന്നു നാലു പശുക്കളെ നോക്കുന്ന ബുദ്ധിമുട്ടും, വയ്യാത്ത ഭാര്യയും എല്ലാം ഞങ്ങളുടെ സംസാരത്തില് പലപ്പോഴായി കടന്നുവന്നു.അതിനൊന്നും ഒരു ആവലാതിയുടെ ഭാവം അല്ലായിരുന്നു.സ്വന്തം പ്രായത്തിനോടും കാലത്തിനൊടുമുള്ള ഒരു വെല്ലുവിളിയുടെ ഭാവമായിരുന്നു അതിന്.\nപിന്നീടൊരിക്കല് ഞാന് രണ്ടാമത്തെ കുഞ്ഞിനേയും ആയി നാട്ടില് നിന്നും തിരിച്ചെത്തിയ ദിവസങ്ങളില് ഒരുപാട് സ്നേഹത്തോടെ അതിലേറെ വാല്സല്യത്തോടെ ഒരു വൈകുന്നേരം പാലപ്പൂപ്പന് ഓടിയെത്തി. “എവിടെ പുതിയ കുഞ്ഞ്. മോനോ മൊളോ”. കുഞ്ഞിനെ കാണിച്ചു കൊടുത്തപ്പോള് വാല്സല്യത്തോടെ നോക്കി നിന്നിട്ടു പറഞ്ഞു “നന്നായിരിക്കട്ടെ”. അതൊരു അനുഗ്രഹമായി അവന്റെ നെരുകയില് എന്നും നിലനില്ക്കട്ടെ എന്നു ഞാന് മനസ്സില് പ്രാര്ഥിച്ചു.\nഞങ്ങള് പുതിയ വീട് വാങ്ങി താമസം മാറുന്നു എന്നും, പാലു കാച്ചിന് വരണം എന്നും ഞാന് പറഞ്ഞെങ്കിലും “വരലൊന്നുo നടക്കില്ല. ഞാന് പ്രാര്ഥിക്കും” എന്നു പറഞ്ഞു തിരിഞ്ഞു നടന്നകന്നു.\nപുതിയ വീടും ജീവിതത്തിന്റെ തിരക്കുകളും ഒക്കെ ആയപ്പോള് ഞാനും പാലപ്പൂപ്പനെ മറന്നു തുടങ്ങി. അങ്ങനെ എന്റെ തിരക്ക് പിടിച്ച യാത്രകളുടെ ഇടയില് ഒരു ദിവസം റോഡ് അരികില് നിന്ന മനുഷ്യനില് എന്റെ കണ്ണുടക്കി. അരികില് നിന്ന ഒരു ബോര്ഡില് പടര്ന്നു കയറിയ വള്ളിചെടി വലിച്ചുപറിച്ചു കൂട്ടികൊണ്ട് പാലപ്പൂപ്പന് . വാര്ധക്യം ആ മുഖത്തേയും ശരീരത്തെയും കീഴ്പ്പെടുത്തിയിരിക്കുന്നു . ഏതോ ഒരു ഉള്‍വിളിയില് ഞാന് വണ്ടി നിറുത്തി . “പശുവിനു കൊടുക്കനാണോ? ” എന്റെ ചോദ്യം കേട്ട് അയാള് തിരിഞ്ഞു നോക്കി . വിഷാദം കലര്ന്നതെങ്കിലും വിടര്ന്ന ഒരു ചിരി തൂകികൊണ്ട് എന്റെ വിശേഷങ്ങള് തിരക്കാന് തുടങ്ങി . വീട്,കുഞ്ഞുങ്ങള്,അമ്മച്ചി എന്നു വേണ്ട എല്ലാ കാര്യങ്ങളും എണ്ണി പെറുക്കി അന്വേഷിച്ചു. “സുഖം അല്ലേ?” ഞാന് ചോദിച്ചു. ആ ചോദ്യത്തില് അയാള് കുറച്ചുനേരം നിശബ്ദനായി. പിന്നെ നേർത്ത ശബ്ദത്തിൽ പറയാൻ തുടങ്ങി.”കഴിഞ്ഞ ദിവസം പത്രത്തിൽ കണ്ടിരുന്നൊ ഒരാള് വെള്ളക്കെട്ടില് വീണ് മരിച്ചെന്ന്,അത് എന്റെ മോന് ആയിരുന്നു.ചുഴലിദീനക്കാരനായിരുന്നു. രാവിലെ നോക്കുമ്പോള് വീടിനടുത്തെ വെള്ളക്കെട്ടില്…..”.വാക്കുകള് പാതിയില് മുറിഞ്ഞു. എന്തു പറയണം ,എന്തു ചോദിക്കണം എന്നറിയാതെ ഞാന് നിന്നു. “ഇനി അവന്റെ ഭാര്യയും രണ്ടു ചെറിയ മക്കളും ഉണ്ട്”. അയാള് പറഞ്ഞു. വാര്ധക്യത്തില് തണല് ആകെണ്ട മകനെ തട്ടിയെടുത്തു അവന്റെ കുടുംബതതിന്റെ ഭാരം കൂടി ആ ചുമലില് വച്ചു കൊടുത്ത മരണം ആ കണ്ണുകളില് നിന്ന് തുളുമ്പിപ്പൊയ ഒരു തുള്ളി മിഴിനീരില് ചിരിച്ചു നിന്നു.\n“ഇനി അവര്‍ക്ക് ഒരു വീട് ആക്കി കൊടുക്കണം. മക്കളെ പഠിപ്പിക്കണം.കുറേ ഉണ്ട് ചെയ്യാന്”.പുറംകൈ കൊണ്ട് കണ്ണീര് തുടച്ച് അയാള് പാല്‍പാത്രം കൈയില് എടുത്തു. ആശ്വസിപ്പിക്കണോ ധ്യൈര്യം പകരണോ എന്നറിയാതെ നിന്ന എന്നോട് പറഞ്ഞു. “എന്നെ കണ്ടപ്പോ ഇതു പോലെ വണ്ടി നിറുത്താന് തോന്നിയല്ലോ,സംസാരിക്കാന് തോന്നിയല്ലോ, ഒരുപാടു സന്തോഷം ആയി,ഒരുപാട്….ഇനി മോള് പൊക്കൊ. ഞാനും പോട്ടെ”. നടന്നകലുന്ന ആ മനുഷ്യനെ നോക്കി നിന്നപ്പോള് പണ്ട് എങ്ോ വായിച്ച രണ്ടു വരി കവിത മാത്രം എന്റെ മനസ്സില് അലയടിച്ചു.\n“ഹാ! വിജിഗീഷൂ മൃത്യുവിന്നാമോ,\nജീവിതത്തിന് കൊടിപ്പടം താഴ്ത്താന്”\nPrevious Articleഎവിടേയ്ക്കെന്നറിയാതെ – Neethu R\nNext Article ചിരിക്കുന്ന ബുദ്ധപ്രതിമകൾ – Meera M S\nഐലാന് ഉറങ്ങുകയാണ് ….നിലോഫറും – BISMITHA.B


റബര് മേഖല നേരിടുന്നത് സമാനതകളില്ലാത്ത പ്രതിസന്ധി • Suprabhaatham\nറബര് മേഖല നേരിടുന്നത് സമാനതകളില്ലാത്ത പ്രതിസന്ധി\nSeptember 10, 2018 | 1:12 pm IST\nതൊടുപുഴ: വരവും ചെലവും തമ്മിലുള്ള അന്തരം കുതിച്ചുയര്‍ന്നതോടെ റബര് കൃഷി ഉപേക്ഷിക്കാന് കര്‍ഷകര് നിര്‍ബന്ധിതരാകുന്നു. ഉല്‍പാദനച്ചെലവുമായി ഒരു തരത്തിലും പൊരുത്തപ്പെടാന് കഴിയാതെ വന്നിരിക്കുകയാണ്. റബ്ബര് വ്യവസായികളെ സഹായിക്കുന്ന കേന്ദ്രസര്‍ക്കാര് നിലപാടാണ് കര്‍ഷകരുടെ നടുവൊടിച്ചത്. പ്രധാന വരുമാന മാര്‍ഗമായ റബര് ഉപേക്ഷിച്ച് മറ്റു കൃഷികളിലേക്ക് ചേക്കേറുന്നവര് നിരവധി.റബര് വില കുതിച്ച കാലത്ത് മരത്തില് പ്ലാസ്റ്റികും ഷെയ്ഡുമെല്ലാം ഇട്ട് മഴക്കാലത്തും ടാപ്പിങ്ങ് സജീവമായിരുന്നു. ഒരു മരത്തിന് ശരാശരി ഈ പ്രവൃത്തിക്ക് 60രൂപയ്ക്ക് മുകളില് ചെലവ് വരുമെങ്കിലും ഒറ്റ ദിവസം പോലും ടാപ്പിങ്ങ് മുടക്കാന് കര്‍ഷകര് തയാറായില്ല. വില ഇടിഞ്ഞതോടെ കഥ മാറി.\nഭൂരിപക്ഷം തോട്ടങ്ങളിലും ഇന്ന് ടാപ്പിങ് നടത്തുന്നില്ല. കാടുപിടിച്ചു കിടക്കുന്ന തോട്ടങ്ങള് നിരവധി.വന്‍കിട വ്യവസായികളെ സഹായിക്കുന്ന ബിജെപി സര്‍ക്കാരിന്റെ ഇറക്കുമതി നയം റബ്ബര് കര്‍കരെയും കുത്തുപാളയെടുപ്പിക്കുന്നു. നഷ്ടത്തിലേക്കുള്ള കണക്കുകള് കര്‍ഷകര് നിരത്തുന്നത് ഇങ്ങനെ. ഒരേക്കര് ഭൂമിയില് 225 തൈകള് വരെ നടാം. രണ്ടര അടി വിസ്തൃതിയുള്ള കുഴിയെടുക്കാന് 30രൂപയാണ്് കൂലി. തൈ നട്ട് കുഴി മൂടാന് 20 രൂപയും. മുമ്പ് ‘105’ ഇനത്തില്‍പ്പെടുന്ന മരങ്ങളാണ് കൃഷിചെയ്തിരുന്നത്. ഇപ്പോര് പ്രാബല്യത്തിലുള്ളത് ‘415’, ‘430’ തുടങ്ങിയ ഇനങ്ങള്. ‘105’ ഇനത്തിന്്അഴുകല് രോഗം കൂടുതലുള്ളതിനാല് 15 ശതമാനം തൈകളും നശിച്ചുപോകും. ‘430’ന് ആദ്യവര്‍ഷം വളംപ്രയോഗം ആവശ്യമില്ല. പെട്ടെന്ന് വളരുന്ന ഈ ഇനത്തില്‍പ്പെടുന്ന മരങ്ങള് ഒടിഞ്ഞുപോകുന്നതായി കാണുന്നുണ്ട്. ഒരു തൈക്ക് 55മുതല് 60രൂപവരെയാണ് വില. ഒരു മരത്തില്‍നിന്ന് 25വര്‍ഷംവരെ ആദായമെടുക്കാം. സ്വന്തമായാണ് ടാപ്പുചെയ്യുന്നതെങ്കില് 30ഉം 40ഉം വര്‍ഷങ്ങള്‍വരെ ഉല്‍പാദനമുണ്ടാകവും. യൂറിയ, പൊട്ടാഷ് എന്നീ വളങ്ങളാണ് സാധാരണ റബ്ബറിന് ഇടുന്നത്. ഒരേക്കര് സ്ഥലത്ത് രണ്ട് ചാക്ക് വളം ഇടേണ്ടിവരും. വളത്തിന് മാത്രം നാലായിരത്തോളം രൂപ വേണ്ടിവരും. കൂലി ഇതിനു പുറമേയും.


ആവശ്യമുണ്ട്; ഒഴിഞ്ഞ കല്‍ഭരണികള് - keralasabha.net\nHome > LATEST NEWS > ആവശ്യമുണ്ട്; ഒഴിഞ്ഞ കല്‍ഭരണികള്\nഅവന് എന്നും ആവശ്യം ഒഴിഞ്ഞ കല്‍ഭരണികളെ ആയിരുന്നു. കാനായിലെ കല്യാണ വിരുന്നിലും അവന് പരതിയത് ഒഴിഞ്ഞ കല്‍ഭരണികളെയാണ്. കഴിവുകളുടെ നിറവില് എത്തി നോക്കാന് കഴിവുകേടുകളുടെ പാരമ്യത്തിലാണ് ദൈവം തന്റെ ശക്തി പ്രകടമാക്കുന്നത്. മാനുഷിക ദൃഷ്ടിയില് ശ്രദ്ധിക്കപെടാത്തതും കഴിവില്ലാത്തതും കുറവുകള് ഉളളതുമായ വ്യക്തികളെയാണ് ദൈവം തന്റെ ശക്തി പ്രകടിപ്പിക്കുന്നതിനു വേണ്ടി തെരഞ്ഞെടുത്തിട്ടുളളത് എന്ന് വി.ഗ്രന്ഥം വായിക്കുമ്പോള് നമ്മെ അതിശയിപ്പിക്കുന്ന ഒരു വസ്തുതയാണ്.\nനിറഞ്ഞു തുളുമ്പുന്ന വീഞ്ഞിനെ ഒഴിഞ്ഞ കല്‍ഭരണികളില് മുന് കാലടി കാണുന്നവനാണ് നമ്മുടെ ദൈവം. ധാരാളം മക്കളുളളവനോട് നീ വലിയ ജനതയുടെ പിതാവാകും എന്നു പറയുന്നതില് ഔചിത്യബോധമുണ്ട്. എന്നാല് മക്കള് ഇല്ലാത്തവനോട് നീ വലിയ ജനതയുടെ പിതാവാകുമെന്നും നിന്റെ സന്തതിയിലൂടെ ഭൂമുഖത്തുളള എല്ലാ ജനതകളും അനുഗ്രഹിക്കപ്പെടുമെന്നും പറയാന് ദൈവത്തിനു മാത്രമേ കഴിയു. അബ്രാഹത്തിന്റെ ജീവിതത്തിലേക്കു ദൈവം ഇറങ്ങി വന്നത് അവന്റെ കുറവുകളിലൂടെയാണ്. തന്റെ കുറവുകളില് ഇടപെടാന് ദൈവത്തിനു കഴിയുമെന്ന് അബ്രാഹം വിശ്വസിച്ചു. അവന്റെ വിശ്വാസം അവനു നീതിയായ് പരിഗണിക്കപ്പെട്ടു.\nസംഭാഷണപാടവമുളളവനില് പ്രസംഗകനേയും പ്രവാചകനേയും കാണുവാന് ആര്‍ക്കും സാധിക്കും. എന്നാല് വിക്കനായ മനുഷ്യനില് ശക്തനായ പ്രവാചകനെ കാണുവാന് ദൈവത്തിനു മാത്രമേ കഴിയു. സംഭാഷണപാടവമില്ലെന്നു പറഞ്ഞ് ദൈവത്തിന്റെ മുമ്പില് വിതുമ്പിയ മോശയെ ഇസ്രായേലിന്റെ ചരിത്രം വിശേഷിപ്പിക്കുന്നത് പ്രവാചകന്മാരുടെ ഗണത്തിലെ ഏറ്റവും ശക്തനായ പ്രവാചകനായാണ്. ഒഴിഞ്ഞ കല്‍ഭരണികളില് അത്ഭുതം പ്രവര്‍ത്തിക്കുന്നവനാണ് ദൈവമെന്ന് മോശയുടെ ജീവചരിത്രം നമ്മോടു വിളിച്ചു പറയുന്നുണ്ട്.\nന്യായാധിപന്മാരുടെ ചരിത്രത്തില് ഗിദയോന്റെ ജീവിതം ദൈവത്തിന്റെ തെരഞ്ഞെടുപ്പിന്റെ പ്രത്യേകതകള് വിളിച്ചോതുന്നുണ്ട്. ഭീരുവും ആത്മവിശ്വാസം തീരെ ഇല്ലാത്തവനുമായ ഗിദയോനെയാണ് മിദിയാന്‍കാരെ പരാജയപ്പെടുത്താന് ദൈവം തെരഞ്ഞെടുത്തത്.\nശത്രുക്കള്‍ക്കെതിരെ പൊരുതാന് ഇറങ്ങിയപ്പോള് ഗിദയോനു സഹായികളായി ദൈവം നല്‍കുന്നതും ഭീരുക്കളും ദുര്‍ബലരുമായ ആളുകളെയാണ്.\nജെസെയുടെ ഭവനത്തില് സാമുവല് പ്രവാചകന് വിരുന്നിനെത്തിയത് ഇസ്രായേലിന്റെ പുതിയ രാജാവിനെ കണ്ടെത്താനാണ്. ആരോഗ്യവും ആകാരഭംഗിയുമുളള തന്റെ മക്കളെ സാമുവല് പ്രവാചകനു മുമ്പില് ജെസെ അണിനിരത്തി. ദൈവത്തിന്റെ ആത്മാവ് അവിടെയും തിരഞ്ഞത് ഒഴിഞ്ഞ കല്‍ഭരണിയെയാണ്. കണ്ടെത്താതെ വന്നപ്പോള് സാമുവല് പ്രവാചകന് ജെസെയോട് ചോദിച്ചു. ‘നിന്റെ പുത്രന്മാര് എല്ലാവരുമായോ?’ അപ്പോഴാണ് ജെസെ ഇളയ മകനായ ദാവീദിനെ വിളിച്ചത്. ജ്യേഷ്ഠന്മാരുടെ അത്രയും ഉയരമോ ആരോഗ്യമോ യുദ്ധനിപുണതയോ ഇല്ലാതിരുന്ന അവനെ ജെസെ ആടുകളെ മേയ്ക്കാന് വിട്ടിരിക്കുകയായിരുന്നു. ദാവീദില് ഒഴിഞ്ഞ കല്‍ഭരണിയെ ദൈവം കണ്ടെത്തി. സാമുവല് പ്രവാചകന് സഹോദരന്മാരുടെ മുമ്പില് വച്ച് ദാവീദിനെ രാജാവായി അഭിഷേകം ചെയ്തു.\nജനതകള്‍ക്കു പ്രവാചകനായി ഞാന് നിന്നെ നിയോഗിച്ചിരിക്കുന്നു എന്നു ദൈവം പറഞ്ഞപ്പോള് ജറമിയായുടെ മറുപടി ഞാന് സംസാരപാടവമില്ലാത്ത ഒരു കേവലം ബാലനാണ് എന്നതായിരുന്നു. കര്‍ത്താവ് ജറെമിയായില് വിനയമുളളതായി കണ്ടതു ഞാന് ഒന്നുമല്ല എന്ന മനോഭാവം തന്നെയായിരുന്നു. ഒന്നുമില്ലായ്മയിലാണല്ലോ ദൈവം തന്റെ ശക്തി പ്രകടമാക്കുന്നത്. സംസാരപാടവമില്ലാത്ത ഒരു ബാലന്റെ നാവില് വചനത്തെ നിക്ഷേപിച്ചുകൊണ്ട് പിഴുതെറിയുവാനും ഇടിച്ചു തകര്‍ക്കുവാനും നശിപ്പിക്കുവാനും തകിടം മറിക്കുവാനും പണിതുയര്‍ത്തുവാനും നട്ടുവളര്‍ത്താനുമുളള ഉത്തരവാദിത്തം അവനെ ഏല്‍പിച്ചു.\nസഭ വളരുവാന് പോകുന്നത് ഇവരിലൂടെയാണെന്ന് അപ്പസ്‌തോലന്മാരെ തെരഞ്ഞെടുക്കുന്നവേളയില് യേശുവിന് അറിയാമായിരുന്നു നേതൃത്വപാടവവും സംഘാടക മികവും പ്രസംഗ ചാതുര്യവും ഉളളവരെ യേശുവിന് വേണമെങ്കില് അപ്പസ്‌തോലന്മാരായി തെരഞ്ഞെടുക്കാമായിരുന്നു. പക്ഷെ അവിടെയും അവന് തിരഞ്ഞത് ഒഴിഞ്ഞ കല്‍ഭരണികളെയാണ്. കാരണം ഒഴിഞ്ഞ കല്‍ഭരണിയിലെ ശൂന്യതയിലാണ് ദൈവം തന്റെ ശക്തി പ്രകടിപ്പിക്കുവാന് ആഗ്രഹിക്കുന്നത്. പൗലോസ് ശ്ലീഹായോട് ഈശോ പറഞ്ഞു, ‘ബലഹീനതയിലാണ് എന്റെ ശക്തി പൂര്‍ണമായി പ്രകടമാകുന്നത്’ (2 കൊറിന്തോസ് 12/9). മനുഷ്യന്റെ കുറവുകളിലും ബലഹീനതകളിലും വെളിപ്പെടുന്ന ദൈവശക്തിയെ തിരിച്ചറിഞ്ഞതുകൊണ്ടാണ് പൗലോസ് ശ്ലീഹ പറഞ്ഞത്. ‘ബലഹീനനായിരിക്കുമ്പോഴാണ് ഞാന് ശക്തനായിരിക്കുന്നത് (2 കൊറിന്തോസ് 12/10).\nവീഞ്ഞു തീര്‍ന്നു പോയ ഒരു സാഹചര്യം ഇന്ന് നമ്മുടെ സമൂഹത്തില് ഉണ്ട്. പുതുവീഞ്ഞായ പരിശുദ്ധാത്മാവിന്റെ സമൃധി ഒരുക്കുവാന് ഈശോ ഇന്ന് അന്വേഷിക്കുന്നത് ഒഴിഞ്ഞ കല്‍ഭരണികളെയാണ്. ഗലീലിയിലെ കാനായില് ചെയ്ത അത്ഭുതത്തിനുശേഷം അവന്റെ ശിഷ്യന്മാര് അവനില് വിശ്വസിച്ചു എന്ന് വചനം രേഖപ്പെടുത്തിയതുപോലെ അനേകം ദൈവമക്കളില് വിശ്വാസം ആളികത്തിക്കുവാന് ദൈവത്തിനു ഒഴിഞ്ഞ കല്‍ഭരണികള് വേണം. അഹംഭാവത്തിന്റേയും, സ്വാര്‍ഥതയുടേയും മാലിന്യങ്ങളില്ലാത്ത ഒഴിഞ്ഞ കല്‍ഭരണികളെയാണ് ദൈവം തിരയുന്നത്. നിന്റെ ജീവിതത്തെ കര്‍ത്താവിനു മുമ്പില് ഒഴിഞ്ഞ കല്‍ഭരണിയില് സമര്‍പ്പിക്കുക. അതില് അവിടുന്ന് നിറക്കുന്ന പുതുവീഞ്ഞ് അനേകരെ വിശ്വാസത്തിലേക്കു നയിക്കട്ടെ.


ഗോൾഡ് ലൈൻ എഡിഷൻ മോഡലുകൾ അവതരിപ്പിച്ച് ട്രയംഫ് | Triumph Gold Line Edition line up revealed\nഈ ലിമിറ്റഡ് എഡിഷൻ മോഡലുകൾ അടുത്ത വർഷം ആദ്യ പാദം മുതൽ ലഭ്യമാകുമെന്ന് ട്രയംഫ് അറിയിച്ചതായി ഓട്ടോ കാര് ഇന്ത്യ റിപ്പോര്‍ട്ട് ചെയ്യുന്നു.\nMumbai, First Published Oct 28, 2021, 2:17 PM IST\nഐക്കണിക്ക് ബ്രിട്ടീഷ് ഇരുചക്ര വാഹന നിര്‍മ്മാതാക്കളായ ട്രയംഫ് (Triumph) T100, സ്ട്രീറ്റ് സ്‌ക്രാംബ്ലർ, സ്പീഡ്മാസ്റ്റർ, ബോബർ, T120, T120 ബ്ലാക്ക് എന്നിവയ്‌ക്കായുള്ള ഗോൾഡ് ലൈൻ എഡിഷൻ മോഡലുകൾ വെളിപ്പെടുത്തി. ഈ ലിമിറ്റഡ് എഡിഷൻ മോഡലുകൾ അടുത്ത വർഷം ആദ്യപാദം മുതൽ ലഭ്യമാകുമെന്ന് ട്രയംഫ് അറിയിച്ചതായി ഓട്ടോ കാര് ഇന്ത്യ റിപ്പോര്‍ട്ട് ചെയ്യുന്നു.\nഇഷ്‌ടാനുസൃത വർണ്ണ സ്‍കീമുകൾക്കൊപ്പം കൈകൊണ്ട് ചായം പൂശിയ സ്വർണ്ണ വരകളും ചേര്‍ത്താണ് ഗോൾഡ് ലൈൻ എഡിഷൻ മോഡലുകൾ കമ്പനി അവതരിപ്പിച്ചിരിക്കുന്നത്. ഈ മോഡലുകളില് കോസ്‍മെറ്റിക്ക് പരിഷ്‍കാരങ്ങള് മാത്രമാണ് വരുത്തിയിരിക്കുന്നതെന്നും ഒരു ബൈക്കിലും മെക്കാനിക്കൽ മാറ്റങ്ങളൊന്നുമില്ല എന്നുമാണ് റിപ്പോര്‍ട്ടുകള്. ഈ ബൈക്കുകളുടെ ചില വിശേഷങ്ങള് അറിയാം.\nട്രയംഫ് ബോണവില്ലെ T100 ഗോൾഡ് ലൈൻ പതിപ്പ്\nT100 ഗോൾഡ് ലൈൻ എഡിഷന് ഒരു ‘സിൽവർ ഐസ്’ ‘കോംപറ്റീഷൻ ഗ്രീൻ’ ടാങ്ക് ഇൻഫിൽ, ഹാൻഡ്-പെയിൻഡ് ഗോൾഡ് ലൈനിങ്ങ് അരികുകളോടെ ഒരു ഫ്യുവല് ടാങ്ക് ലഭിക്കുന്നു. സൈഡ് പാനലുകളിലും മഡ്‍ഗാർഡുകളിലും ഗോൾഡ് ലൈനിംഗ് ഉണ്ട്. ട്രയംഫ് ഒരു ഓപ്‌ഷണൽ പൊരുത്തപ്പെടുന്ന 'സിൽവർ ഐസ്' വിൻഡ്‌സ്‌ക്രീൻ ആക്സസറി ലിസ്റ്റിലേക്ക് ചേർത്തിട്ടുണ്ട്.\nട്രയംഫ് സ്ട്രീറ്റ് സ്ക്രാമ്പ്ളർ ഗോൾഡ് ലൈൻ പതിപ്പ്\nസ്ട്രീറ്റ് സ്‌ക്രാംബ്ലറിനെ സംബന്ധിച്ചിടത്തോളം, ഇത് 'ഗ്രാഫൈറ്റ്' സ്ട്രൈപ്പുള്ള 'മാറ്റ് പസഫിക് ബ്ലൂ' ടാങ്കും ഗോൾഡ് ട്രയംഫ് ടാങ്ക് ലോഗോകളും 'ഗോൾഡ് ലൈൻ' ലോഗോയും ഉപയോഗിക്കുന്നു. ടാങ്ക് സ്ട്രൈപ്പിനോട് ചേർന്ന് കാൽമുട്ട് പാഡുകൾക്ക് ചുറ്റും സ്വർണ്ണ ലൈനിംഗ് ഉണ്ട്. T100 പോലെ, ഈ ബൈക്കിനും മാറ്റ് പസഫിക് ബ്ലൂ ഫ്ലൈസ്‌ക്രീൻ ലഭിക്കുന്നു.\nട്രയംഫ് ബോണവില്ലെ സ്‍പീഡ്‍മാസ്റ്റർ ഗോൾഡ് ലൈൻ എഡിഷൻ\nഅതേസമയം, സ്‍പീഡ്‍മാസ്റ്ററിന് സമാനമായ വർണ്ണ സ്‍കമും ഗോൾഡ് ലൈനിംഗും ലഭിക്കുന്നു. 'സഫയർ ബ്ലാക്ക്' ഹെഡ്‌ലൈറ്റ് ബൗൾ, മഡ്‌ഗാർഡുകൾ, അതുല്യമായ പുതിയ സ്വർണ്ണ, സില്‍വര് ബോൺവില്ലെ സ്‌പീഡ്‌മാസ്റ്റർ ലോഗോകൾ, കൈകൊണ്ട് ചായം പൂശിയ സ്വർണ്ണ ലൈനിങ്ങ് എന്നിവയുള്ള സൈഡ് പാനലുകളും ഇതിന് ലഭിക്കുന്നു. ഈ ബൈക്കിന് ഓപ്ഷണൽ ഷോർട്ട് ഫ്രണ്ട് മഡ്ഗാർഡും ലഭിക്കുന്നു.\nട്രയംഫ് ബോൺവില്ലെ ബോബർ ഗോൾഡ് ലൈൻ പതിപ്പ്\n'കാർണിവൽ റെഡ്' ഇന്ധന ടാങ്കും മഡ്ഗാർഡുകളുമായും ഗോൾഡ് ട്രയംഫ് ടാങ്ക് ലോഗോകളോടെയും ബോബർ ലഭ്യമാണ്. ടാങ്കിലും സൈഡ് പാനലുകളിലും ഗോൾഡ് ലൈനിംഗുമുണ്ട്. ഈ ബൈക്കിനായി, ട്രയംഫ് കാർണിവൽ റെഡ് ഷോർട്ട് ഫ്രണ്ട് മഡ്ഗാർഡിന് അനുയോജ്യമായ ഒരു ആക്സസറി ചേർത്തിട്ടുണ്ട്.\nട്രയംഫ് ബോണവില്ലെ T120 ഗോൾഡ് ലൈൻ പതിപ്പ്\nT120 ഗോൾഡ് ലൈൻ എഡിഷനിലെ കളർ സ്കീം T100-ലേതിന് സമാനമാണ്. ഗോൾഡ് ലൈനിംഗിന്റെ അരികുകളോടെ ഇന്ധന ടാങ്ക് ലഭിക്കുന്നു. സൈഡ് പാനലുകളിലും മഡ്ഗാർഡുകളിലും കളർ സ്‍കീം ദൃശ്യമാണ്. കൂടാതെ ഇതിന് ഒരു ഓപ്ഷണൽ സിൽവർ ഐസ് വിൻഡ്‌സ്‌ക്രീനും ലഭിക്കുന്നു.\nട്രയംഫ് ബോണവില്ലെ T120 ബ്ലാക്ക് ഗോൾഡ് ലൈൻ എഡിഷൻ\nT120 ബ്ലാക്ക് അതിന്റെ പേര് സൂചിപ്പിക്കുന്നത് പോലെ ഒരു ഇരുണ്ട വർണ്ണ സ്കീം അവതരിപ്പിക്കുന്നു. ‘മാറ്റ് സഫയർ ബ്ലാക്ക്’ ഇന്ധന ടാങ്ക്, മുന്നിലും പിന്നിലും മഡ്ഗാർഡുകൾ, ഹെഡ്‌ലൈറ്റ് ബൗൾ, സൈഡ് പാനലുകൾ എന്നിവയുണ്ട്. എന്നിരുന്നാലും, ഗോൾഡ് ലൈനിംഗും സിൽവർ ഇൻഫില്ലും ഇതിനുമുണ്ട്. മാറ്റ് സഫയർ ബ്ലാക്ക് വിൻഡ്‌സ്‌ക്രീനും ഈ മോഡലിനൊപ്പം ലഭ്യമാണ്.\nTriumph Gold Line Edition


അഭിമന്യു വധം; ഒളിവിലുള്ള പ്രതികളുടെ വിവരങ്ങള് പുറത്ത് - themediasyndicate\nകൊച്ചി: എസ്.ഡി.പി.ഐ ഗുണ്ടകള് കുത്തിക്കൊന്ന എറണാകുളം മഹാരാജാസ് കോളേജിലെ വിദ്യാര്‍ഥി അഭിമന്യു കൊലക്കേസില് ഒളിവില് കഴിയുന്ന പ്രതികളുടെ വിവരങ്ങള് പുറത്തായി. എട്ട് പേരാണ് കേസില് പിടി കൊടുക്കാതെ ഒളിവില് കഴിയുന്നത്. ഇത് വെളിപ്പെടുത്തുന്ന പോലീസ് റിപ്പോര്‍ട്ടിന്റെ പകര്‍പ്പ് മാതൃഭൂമി ന്യൂസിന് ലഭിച്ചു. പോലീസ് മജിസ്ട്രേറ്റ് കോടതിയില് സമര്‍പ്പിച്ചതാണ് ഈ റിപ്പോര്‍ട്ട്. കൊലപാതകത്തിലെ ഗൂഡാലോചനയും തയ്യാറെടുപ്പുകളും വ്യക്തമാക്കുന്നതാണ് ഈ റിപ്പോര്‍ട്ട്.\nഎസ്.എഫ്.ഐ ക്കാരെ നേരിടാനെത്തിയ എസ്.ഡി.പി.ഐ, പോപ്പുലര്‍ഫ്രണ്ട് പ്രവര്‍ത്തകരെ രക്ഷപ്പെടുത്തുന്നതിന് പ്രത്യേക സംഘം കോളേജിന് സമീപം തമ്പടിച്ചിരുന്നു. രാത്രി 11 മണി മുതല് ഇതിനായി ഒരു ഓട്ടോറിക്ഷ എം.ജി റോഡില് തയ്യാറാക്കി നിര്‍ത്തുകയും ചെയ്തിരുന്നെന്നും റിപ്പോര്‍ട്ടില് വ്യക്തമാക്കുന്നു.\nഷിജു, റിയാസ്, അനീഷ്, ഷാഹിം, മനാഫ്, ജമ്പാര്, നൗഷാദ്, അബ്ദുള് നാസര് എന്നിവരാണ് കൃത്യത്തില് പങ്കെടുത്ത ശേഷം ഒളിവിലുള്ള പ്രതികള്. ഇവരെ സംഭവശേഷം മഹാരാജാസ് കോളേജ് പരിസരത്ത് നിന്നും രക്ഷപ്പെടുത്തി എന്നും റിപ്പോര്‍ട്ടില് പറയുന്നു. അഭിമന്യുവിനെ കുത്തിയ എസ്.ഡി.പി.ഐ പ്രവര്‍ത്തകനെ തിരിച്ചറിഞ്ഞിട്ടുണ്ടെങ്കിലും ഇത് വരെ അറസ്റ്റ് ചെയ്യാന് കഴിഞ്ഞിട്ടില്ല. ഇയാളെ അറസ്റ്റ് ചെയ്താല് മാത്രമേ കുത്താന് ഉപയോഗിച്ച കത്തി ഉള്‍പ്പടെയുള്ളവ കണ്ടെടുക്കാന് സാധിക്കുകയുള്ളു.\nTags: അഭിമന്യു കൊലക്കേസ്; ഒളിവിലുള്ള പ്രതികളുടെ വിവരങ്ങള് പുറത്ത്അഭിമന്യു വധംഎസ്.ഡി.പി.ഐഎസ്.ഡി.പി.ഐ ഗുണ്ടകള്‍പോപ്പുലര്‍ഫ്രണ്ട്


Uppum Mulakum latest episodes: ലെച്ചുവിന്റെ പാറുക്കുട്ടി സ്നേഹം മൂക്കുമ്പോൾ, നെല്ലിക്കാത്തടം വയ്ക്കാൻ ഒരുങ്ങി ബാലു : 'ഉപ്പും മുളകും' ഇന്ന്\nUppum Mulakum: ലെച്ചുവിന്റെ 'പാറുക്കുട്ടി സ്നേഹം' മൂക്കുമ്പോൾ, നെല്ലിക്കാത്തടം വയ്ക്കാൻ ഒരുങ്ങി ബാലു: 'ഉപ്പും മുളകും' ഇന്ന്\nUppum Mulakum: ലെച്ചുവിന്റെ ‘പാറുക്കുട്ടി സ്നേഹം’ മൂക്കുമ്പോൾ, നെല്ലിക്കാത്തടം വയ്ക്കാൻ ഒരുങ്ങി ബാലു: ‘ഉപ്പും മുളകും’ ഇന്ന്\nUppum Mulakum: വീട്ടിൽ നിറയെ ആളുണ്ടായിട്ടും കൊച്ചിനെ മര്യാദയ്ക്ക് നോക്കാൻ ആർക്കും നേരമില്ലെന്നാണ് ലെച്ചുവിന്റെ പരാതി\nJuly 29, 2019 3:38:42 pm\nUppum Mulakum: പാറമട വീട്ടിലെ സഹോദരങ്ങൾ തമ്മിലുള്ള അടിപിടികൾ പലപ്പോഴും നീലുവിനും ബാലുവിനും തലവേദന സമ്മാനിക്കാറുണ്ടെങ്കിലും അതുപോലെ തന്നെ കണ്ണുനിറയ്ക്കുന്ന സ്നേഹനിമിഷങ്ങളും ഈ സഹോദരങ്ങൾക്കിടയിൽ സാധാരണമാണ്. ലെച്ചുവിന്റെ പാറുക്കുട്ടി സ്നേഹമാണ് ബാലുവിനെയും നീലുവിനെയും അമ്പരപ്പിക്കുന്നത്. കുറച്ചു ദിവസങ്ങളായി പാറുക്കുട്ടിയുടെ കാര്യത്തിൽ കൂടുതൽ ശ്രദ്ധാലുവാണ് ലെച്ചു.\nതോളിൽ ഇരുത്തി പാറുക്കുട്ടിയെ കളിപ്പിക്കുന്ന മുടിയനോട് തട്ടികയറുകയാണ് ലെച്ചു ചേച്ചി. ചേട്ടന്റെ വേഷം കെട്ടലിൽ കൊച്ചിനെന്തെങ്കിലും പറ്റിയാലുണ്ടല്ലോ എന്ന് ഭീഷണിപ്പെടുത്തുന്നുമുണ്ട്. വീട്ടിൽ നിറയെ ആളുണ്ടായിട്ടും കൊച്ചിനെ മര്യാദയ്ക്ക് നോക്കാൻ ആർക്കും നേരമില്ലെന്നാണ് ലെച്ചുവിന്റെ പരാതി. പാറുക്കുട്ടിയെ ലാളിക്കുന്ന ബാലുവിനെയും ശകാരിക്കാൻ ലെച്ചു മറക്കുന്നില്ല. കൊച്ചിനെ ശല്യപ്പെടുത്തല്ലേ അച്ഛാ എന്നാണ് ലെച്ചുവിന്റെ ശകാരം.\nലെച്ചു ചേട്ടിയ്ക്ക് വട്ടാണെന്ന് കേശവും കളിയാക്കുന്നുണ്ട്. വട്ടല്ല, ഇത് അതിലും മൂത്ത എന്തോ ആണ്. നെല്ലിക്കാത്തളം വയ്ക്കാൻ സമയമായെന്നാണ് ബാലുവിന്റെ കണ്ടെത്തൽ. എന്തായാലും ലെച്ചുവിന്റെ പാറുക്കുട്ടിയോടുള്ള അമിത സ്നേഹം ചിരിക്കോളൊരുക്കുകയാണ്.\nക്യാമറ ഫ്ലാഷുകൾ മിന്നിമറഞ്ഞിട്ടും കരഞ്ഞില്ല, പുരസ്കാര ചടങ്ങിൽ താരമായി സൗബിന്റെ മകൻ


Social media trolling Sreenivasan's speed in reading screenplays - Malayalam Filmibeat\n48 min ago അമ്മയെ തകർത്തു കൊണ്ടാകരുത് പുതിയ സംഘടനകളുടെ പ്രവർത്തനം, വനിത സംഘടനയെ കുറിച്ച് ഉർവശി\n| Published: Wednesday, August 9, 2017, 14:04 [IST]\nനാഗചൈതന്യയും സാമന്തയും വോവന് ഫാഷന് ഷോയില്!!! ക്യൂട്ട് ചിത്രങ്ങള് വൈറലാകുന്നു....\nമുകേഷിന്റെ മകന് ശ്രാവണ് നായകനാകുന്ന കല്യാണം എന്ന സിനിമയുടെ പൂജ ചടങ്ങിനിടെയാണ് ശ്രീനിവാസന് താന് വായിച്ച തിരക്കഥകളുടെ എണ്ണം വെളിപ്പെടുത്തിയത്. തന്റെ സിനിമ ജീവിതത്തിനിടെ 45,83,000 തിരക്കഥകളാണ് വായിച്ചതെന്ന് ശ്രീനിവാസന് പറയുന്നു.\nതന്നെ കാണാനും കഥ പറയാനും തിരക്കഥകള് വായിച്ച് കേള്‍പ്പിക്കാനുമായി പലരും വരും. ചിലര്‍ക്ക് തന്നെ അഭിനയിപ്പിക്കുകയാണ് ലക്ഷ്യം. മറ്റുചിലര്‍ക്ക് താന് ആ തിരക്കഥ വായിച്ച് അഭിപ്രായം പറയണമെന്നതാണ് ആവശ്യം.\nവായന സമയം കിട്ടുമ്പോള്\nതിരക്കഥ വായിച്ച് അഭിപ്രായം പറയണമെന്ന് പറഞ്ഞ് എത്തുന്നവരുടെ തിരക്കഥ വാങ്ങി വയ്ക്കും. സമയം കിട്ടുമ്പോള് ചിലതൊക്കെ വായിക്കും. ആറ് വര്‍ഷമൊക്കെ കഴിയുമ്പോള് ഇവരില് ചിലര് വരും, അന്ന് തന്ന തിരക്കഥ തിരികെ വാങ്ങാനാണ് എത്തുന്നത്. എന്നാല് ഇത്രയും തിരക്കഥകള്‍ക്കിടയില് നിന്നും അത് എങ്ങനെ കണ്ടെത്താനാണ്.\nതിരക്കഥ തിരകെ നല്‍കുന്നതല്ല\nഅതുകൊണ്ട് താനിപ്പോള് യഥാര്‍ത്ഥ തിരക്കഥ ആരില് നിന്നും വാങ്ങിവയ്ക്കാറില്ല. യഥാര്‍ത്ഥ തിരക്കഥയുമായി എത്തുന്നവരോട് അത് പകര്‍ത്തി എഴുതി തരണമെന്ന് ആവശ്യപ്പെടും. തിരക്കഥ തരുന്നവരുടെ ശ്രദ്ധയ്ക്ക് താനിനി ഒരു തിരക്കഥയും തിരികെ നല്‍കുന്നതല്ലെന്നും താരം പറഞ്ഞു.\nസോഷ്യല് മീഡിയ്ക്ക് ബോധിച്ചില്ല\nകളിവാക്കായിട്ടാണ് ശ്രീനിവാസന് എണ്ണം പറഞ്ഞതെങ്കിലും താനാണ് തിരക്കഥ അളക്കുന്നതിലെ അവസാന വാക്ക് എന്ന തരത്തിലുള്ള ശ്രീനിവാസന്റെ അഭിപ്രായ പ്രകടനത്തെ സോഷ്യല് മീഡിയയ്ക്ക് അത്രക്ക് അങ്ങ് ബോധിച്ചിട്ടില്ല.\nഎണ്ണത്തില് പണി പാളി\nഒരു മനുഷ്യന് അസാധ്യമായ കണക്കാണിത് എന്ന് തെളിയിച്ചുകൊണ്ട് തുഞ്ചന് മെമ്മോരിയല് ഗവണ്‍മെന്റ് കോളേജിലെ ഗണിത ശാസ്ത്ര അധ്യപകനായ രജീഷ് കുമാര്. സിനിമ ജീവിതത്തില് ശ്രീനിവാസന് 45 ലക്ഷം തിരക്കഥകള് വായിച്ചെങ്കില് മണിക്കൂറില് വായിച്ച തിരക്കഥകളുടെ എണ്ണം കണ്ടെത്തിയിരിക്കുകയാണ് രജീഷ്.\nഫേസ്ബുക്കിലാണ് ശ്രീനിവാസന്റെ കണക്കിനെ പൊളിച്ചടുക്കി രജീഷ് തന്റെ കണക്ക് പോസ്റ്റ് ചെയ്തിരിക്കുന്നത്. ചക്ക തിന്നാല് എയ്ഡ്‌സ് മാറുമെന്നും അവയവ മാറ്റത്തേക്കുറിച്ചും എന്തും പറയാം. അത് തെളിയിക്കാന് ബുദ്ധിമുട്ടാണ്. എന്നാല് അതുപോലല്ല കണക്കെന്നും രജീഷ് ഓര്‍മിപ്പിക്കുന്നു.\nജനിച്ച അന്ന് മുതല് വായന\nസിനിമ ജീവിതത്തില് താന് വായിച്ച തിരക്കഥകളുടെ കണക്കാണ് ശ്രീനിവാസന് പറയുന്നതെങ്കിലും അദ്ദേഹത്തിന്റെ ഇതുവരെയുള്ള ജീവിതത്തിലെ മുഴുവന് കണക്കിലെടുത്താണ് രജീഷിന്റെ കണക്ക്. ശ്രീനിവാസന് ഇപ്പോള് 61 വയസ് പ്രായമുണ്ടെന്ന് അനുമാനിച്ചുകൊണ്ട് രജീഷ് കണക്ക് ആരംഭിക്കുന്നത്.\nഒരു ദിവസം വായിച്ചത്\nശ്രീനിവാസന് 61 വയസ് കണക്കാക്കിയാല് ഒരു വര്‍ഷം വായിച്ചത് 75131 തിരക്കഥകള്. ഒരു ദിവസം അത് 205 ആകും. 24 മണിക്കൂറും ഉറക്കമില്ലാതെ വായിക്കുകയാണെങ്കില് മണിക്കൂറില് എച്ച് തിരക്കഥകള് വീതം വായിക്കണം. അതായത് പതിനഞ്ച് മിനിറ്റുകൊണ്ട് രണ്ട് തിരക്കഥകള് വായിക്കണം.\nഎവിടുന്ന് കിട്ടിയ സിദ്ധി\nജീവിതത്തില് മറ്റൊന്നും ചെയ്യാതെ വായിച്ചോണ്ടിരുന്നാലും അസാധ്യമാണി കണക്ക്. എന്ത് ഔഷധം കഴിച്ചാണ് ഈ സിദ്ധി കിട്ടിയതെന്ന് അറിഞ്ഞാല് നന്നായിരുന്നു. തനിക്കും ഒരുപാട് വായിക്കാനുണ്ടായിരുന്നു എന്ന് പറഞ്ഞാണ് രജീഷ് തന്റെ പോസ്റ്റ് അവസാനിപ്പിക്കുന്നത്.\nRead more about: sreenivasan social media scripts malayalam film malayalam cinema ശ്രീനിവാസന് സോഷ്യല് മീഡിയ തിരക്കഥ മലയാളം സിനിമ\nSocial media trolling Sreenivasan's speed in reading screenplays.


Mukkoottuthara St. Thomas – Eparchy of Kanjirapally\nMukkoottuthara – 686 510\n04828 – 254805\nVicar: Rev. Fr. Antony Kottoor\nCell: 949 720 2584\nമുക്കൂട്ടുതറയ്ക്ക് ഇപ്രകാരം പേരുണ്ടായത് ഇതു പമ്പാവാലി, എരുമേലി, കൊല്ലമുള എന്നീ മൂന്നു സ്ഥലങ്ങളിലേക്കുള്ള വഴികളുടെ സംഗമസ്ഥലമാ യതിനാലാണ്.\n1925 ഓടെ ഇവിടെ കുടിയേറ്റം ആരംഭിച്ചു. ആരംഭകാലത്തു പഴയകൊരട്ടിപ്പള്ളിയിലും പ്രപ്പോസ് ലത്തീന്‍പള്ളിയിലും വിശ്വാസികള് തങ്ങളുടെ ആത്മീയകാര്യങ്ങള് നടത്തിപ്പോന്നു. പഴയ കൊരട്ടി വികാരി തെക്കേമുറിയില് ബ. എബ്രാഹമച്ചന് മണി പ്പുഴയില് ഒരു പ്രാര്‍ഥനാലയം സ്ഥാപിച്ച് ഞായറാഴ്ച കളില് ദിവ്യബലിയര്‍പ്പിച്ചുപോന്നിരുന്നു. 1939 ല് മണി പ്പുഴ ഇടവകയായപ്പോള് മുക്കൂട്ടുതറക്കാര് അവിടെ ഇടവകാംഗങ്ങളായി.\nവാണിജ്യകേന്ദ്രവും നിലയ്ക്കലിന്‍റെ കവാടവു മായ മുക്കൂട്ടുതറയുടെ പ്രാധാന്യം മനസ്സിലാക്കി ഇവിടെ ദൈവാലയം സ്ഥാപിക്കുവാന് മണിപ്പുഴ വികാരി (1973 – 84) പുത്തന്‍പുരയ്ക്കല് ബ. തോമസച്ചന് മുന്‍കയ്യെടുത്തു. മുക്കൂട്ടുതറയുടെ ഹൃദയഭാഗത്തുള്ള പരിന്തിരിക്കല് ശ്രീ ഉലഹന്നാന്‍റെ 45 സെന്‍റ് സ്ഥലം 45,000 രൂപയ്ക്ക് രൂപതയില്‍നിന്ന് 1979 മേയ്4നു വാങ്ങി. ദൈവാലയത്തിന്‍റെ ശിലാസ്ഥാപനം മാര് ജോസഫ് പവ്വത്തില് നിര്‍വഹിച്ചു. പള്ളിയുടെ പണി മിക്കവാറും പൂര്‍ത്തിയാക്കിയത് പുത്തന്‍പുരയ്ക്കല് ബ. തോമസച്ചനാണ്. ബാക്കി പണികള് വിവിധ കാലങ്ങളിലായി നടത്തി യത് അയല് ഇടവകകളിലെ ബ. അച്ചന്മാരായിരുന്നു. മാര് ജോസഫ് പവ്വത്തില് 1984 ജൂലൈ7നു ദൈവാലയം കൂദാശ ചെയ്തു ദിവ്യബലി അര്‍പ്പിച്ചു.\nമണിപ്പുഴയിലെ ബ. അച്ചന്മാരും ദൈവാലയസ്ഥാപനത്തിനുശേഷം കുടുക്കവള്ളി എസ്റ്റേറ്റ് മാനേജര് പിണമറുകില് ബ. തോമസച്ചനും ഇവിടുത്തെ ആത്മീയാവശ്യങ്ങള് നടത്തിക്കൊടുത്തിരുന്നു. മണിപ്പുഴ ഇടവകാംഗങ്ങളായ ഓലക്കുളം, നൂറോക്കാട് നിവാസികളു ടെ അപേക്ഷപ്രകാരം മുക്കൂട്ടുതറയെ 1997 ജനുവരി 26 ന് ഇടവകയായി ഉയര്‍ത്തി. പ്രഥമ വികാരി തെക്കുംചേരിക്കുന്നേല് ബ. ജയിംസച്ചനായിരുന്നു (1997 ഫെബ്രുവരി). തുടര്‍ന്ന് വാതല്ലൂക്കുന്നേല് ബ. തോമസച്ചന് വികാരിയായി (1997 മാര്‍ച്ച്). 1997 മാര്‍ച്ചില് മടുക്കക്കുഴി ബ. ഇമ്മാനുവേലച്ചന് വികാരിയായി നിയമിതനായി.\nസെന്‍റ് മര്‍ത്താസ് സന്യാസിനീ സമൂഹത്തിന്‍റെ ഭവനം 1999 മേയ് 12 ന് സ്ഥാപിതമായി. ഇവര് നഴ്സറി സ്കൂള് നടത്തുന്നുണ്ട്. പള്ളിമുറി,സിമിത്തേരി എന്നിവയുടെ പണികള് പുരോഗമി ച്ചുകൊണ്ടിരിക്കുന്നു. സെന്‍റ് വിന്‍സെന്‍റ് ഡി പോള് സഖ്യം, മാതൃദീപ്തി, യുവദീപ്തി, മിഷന്‍ലീഗ് എന്നീ ഭക്തസംഘടനകള് ഇവിടെ സജീവമാണ്.\n11 കുടുംബക്കൂട്ടായ്മകള് ഇവിടെ പ്രവര്‍ത്തിക്കുന്നു. 120 കത്തോലിക്കാകുടുംബങ്ങളി ലായി 700 കത്തോലിക്കരുണ്ട്. ഇതര വിഭാഗത്തില്‍പ്പെട്ട ഭവനങ്ങള്: ഹിന്ദു ക്കള്-200, അകത്തോലിക്കര്-100. ഒരു വൈദികാര്‍ഥി പരിശീലനത്തില് ഏര്‍പ്പെ ട്ടിരിക്കുന്നു.\nമൂന്നു വഴികളുടെ സംഗമസ്ഥലത്തു സ്ഥിതി ചെയ്യുന്ന ഈ ഇടവകയ്ക്ക് ഏറെ വികസനസാധ്യതയുണ്ട്. ഞായറാഴ്ച ചന്തയുള്ള മുക്കൂട്ടുതറയില് എത്തുന്ന ജനങ്ങള്‍ക്ക് തങ്ങളുടെ ആത്മീയാവശ്യങ്ങള് നിറവേറ്റുവാന് സമീപസ്ഥമായ ഇടവക ദൈവാലയം ഉപകാരപ്പെടുന്നുണ്ട്.


ദിലീപ് അനുകൂല, വിരുദ്ധ പ്രസ്താവനകള് തുടരുന്നു :: Janmabhumi Daily\nMonday 11 September 2017 10:54 pm IST\nകൊച്ചി: നടിയെ ആക്രമിച്ച കേസില് റിമാന്‍ഡില് കഴിയുന്ന നടന് ദിലീപിനെ അനുകൂലിക്കുന്നവരും വിരുദ്ധരും വാക്‌പോരു തുടരുന്നു. നടന് ശ്രീനിവാസന് പിന്നാലെ ദിലീപിനെ അനുകൂലിച്ച് ഇടത് സഹയാത്രികനും മുന് എംപിയുമായ അഡ്വ. സെബാസ്റ്റ്യന് പോള് വീണ്ടും രംഗത്ത്. നല്ല എതിര് വിസ്താരം നടത്തിയാല് പൊളിഞ്ഞുവീഴുന്ന കേസാണിതെന്നാണ് സെബാസ്റ്റ്യന് പോള്, താന് ചെയര്‍മാനായ ഓണ്‍ലൈന് മാധ്യമത്തില് ലേഖനം എഴുതിയത്. സിപിഎം സഹയാത്രികനായ സെബാസ്റ്റ്യന് പോളിന്റെ പ്രതികരണം അന്വേഷണ ഉദ്യോഗസ്ഥരെ വിമര്‍ശിക്കുന്നതിന് തുല്യമായിരിക്കുന്നു. പോലീസിനെ വിശ്വസിച്ച് ഒരാളെ നിഗ്രഹിക്കുന്നത് ശരിയല്ല. താന് ഇരയ്ക്ക് എതിരല്ല. പിഡിപി നേതാവ് അബ്ദുള് നാസര് മദനിയെപ്പോലെ പോലീസ് ഭീകരതയുടെ ഇരയാണ് ദിലീപ്. വീഴുന്നവനെ ചവിട്ടുന്നതാണ് സമൂഹമെന്നും അദ്ദേഹം പറഞ്ഞു. ദിലീപ് ഇങ്ങനെയൊരു മണ്ടത്തരം ചെയ്യുമെന്ന് വിശ്വസിക്കുന്നില്ലെന്ന ശ്രീനിവാസന്റെ പ്രസ്താവനയ്ക്ക് പിന്നാലെയാണ് സെബാസ്റ്റ്യന് പോളിന്റെ ലേഖനം വന്നത്. മറുവശത്ത് ദിലീപിനെ പിന്തുണയ്ക്കുന്നവരെ വിമര്‍ശിച്ച് സംവിധായകന് ആഷിക് അബു രംഗത്തെത്തി. ദിലീപ് ഇങ്ങനെ ചെയ്യില്ലെന്ന് താനടക്കമുള്ളവര് വിശ്വസിച്ചിരുന്നു. പക്ഷേ, പോലീസ് നീക്കം എല്ലാ തിരക്കഥയും പൊളിച്ചു. ശ്രീനിവാസനെപ്പോലെ കുറെയാളുകള് ഇതെക്കുറിച്ച് സംസാരിക്കണം. പറ്റുകയാണെങ്കില് ബാബയുടെ ആളുകളെ പോലെ ഒരു ചെറിയ കലാപമെങ്കിലും നടത്തണം. ആക്രമിക്കപ്പെട്ട നടിക്കൊപ്പം മാത്രമാണെന്നും പറഞ്ഞാണ് ഫേസ്ബുക്കിലെ തന്റെ കുറിപ്പ് ആഷിക് അവസാനിപ്പിച്ചിരിക്കുന്നത്. ദിലീപിനെതിരെ നടന് അനൂപ് ചന്ദ്രന് പോലീസിന് മൊഴി നല്‍കിയതാണ് മറ്റൊരു വാര്‍ത്ത. മോസ് ആന്‍ഡ് ക്യാറ്റ് എന്ന ചിത്രത്തിന്റെ ലൊക്കേഷനില് വച്ച് തന്നെ ദിലീപ് ഭീഷണിപ്പെടുത്തിയെന്നും പിന്നീട് സിനിമയില് നിന്ന് ഒതുക്കിയെന്നുമാണ് മൊഴി. എറണാകുളം റൂറല് എസ്പി ഫോണില് വിളിച്ചാണ് മൊഴി രേഖപ്പെടുത്തിയത്. ഒരു ടെലിവിഷന് പരിപാടിയില് മിമിക്രിക്കെതിരെ നടത്തിയ പരാമര്‍ശത്തെ തുടര്‍ന്ന് ദിലീപ് ഫോണില് വിളിച്ച് രോഷത്തോടെ സംസാരിച്ചെന്നും മൊഴിയില് പറയുന്നു.\nനുണപരിശോധനയ്ക്ക് തയ്യാര്: ദിലീപ്


ജോഷി, ഐ.വി.ശശി എന്നീ തലമുതിർന്ന സംവിധായകർക്കൊപ്പം ഒരേ സമയം സഹകരിക്കാനായതിന്റെ ത്രില്ലിലാണ് നടി കാർത്തിക ഇപ്പോൾ. ദിലീപ് രാഷ്‌ട്രീയക്കാരനായി പ്രത്യക്ഷപ്പെടുന്ന ‘ലയണി’ൽ സഹോദരീവേഷമാണ് കാർത്തികക്ക്. ‘മീശമാധവനി’ൽ ദിലീപിന്റെ സഹോദരിയായി എത്തിയപ്പോഴാണ് കാർത്തികയെ ചലച്ചിത്ര പ്രവർത്തകർ ശ്രദ്ധിച്ചു തുടങ്ങിയത്.\nമമ്മൂട്ടി ഇരട്ടവേഷത്തിലെത്തുന്ന ‘ബൽറാം V/s താരാദാസ്’ കാർത്തികക്ക് മുഖ്യവേഷമാണ്. താരനിബിഡമായ ചിത്രം കാർത്തികക്ക് അനുകൂലമാകുമെന്നാണ് പൊതുവെയുളള വിലയിരുത്തൽ. മൂന്നു നായികമാരിലൊരാളായി ശ്രദ്ധേയപ്രകടനം കാഴ്‌ചവെച്ച ‘അപരിചിത’നിലാണ് കാർത്തിക ഒടുവിൽ മമ്മൂട്ടിക്കൊപ്പം അഭിനയിച്ചത്. കുഞ്ചാക്കോ ബോബന്റെ നായികയായി പ്രത്യക്ഷപ്പെട്ട ‘ഫൈവ് ഫിംഗേഴ്‌സ്’ വൻ പരാജയമായത് നായികക്ക് തിരിച്ചടിയായിരുന്നു. പത്രപ്രവർത്തകയുടെ റോളിൽ ശ്രദ്ധേയമായ പ്രകടനം കാഴ്‌ചവെച്ച ‘ശംഭു’ അടക്കം കാർത്തികയുടെ പല ചിത്രങ്ങളും പെട്ടിക്കുളളിലാണ്.


29th Sunday Ordinary Time_Year A_സീസറിനുള്ളതും ദൈവത്തിനുള്ളതും – Catholic VOX Online NEWS | Christian News | Malayalam News | Vatican News\nHome/Meditation/Sunday Homilies/29th Sunday Ordinary Time_Year A_സീസറിനുള്ളതും ദൈവത്തിനുള്ളതും\n29th Sunday Ordinary Time_Year A_സീസറിനുള്ളതും ദൈവത്തിനുള്ളതും\nമറ്റുള്ളവർക്ക് നാം കൊടുക്കേണ്ടത് കൊടുക്കുക എന്നർത്ഥം...\nആണ്ടുവട്ടം ഇരുപത്തിയൊമ്പതാം ഞായർ\nഒന്നാം വായന: ഏശയ്യാ 45:1,4-6\nരണ്ടാം വായന: തെസ്സലോനിക്കാ 1:1-5\nസുവിശേഷം: വി.മത്തായി 22:15-21.\n“സീസറിനുള്ളത് സീസറിനും ദൈവത്തിനുള്ളത് ദൈവത്തിനും കൊടുക്കുക” എന്ന യേശുവിന്റെ വാക്കുകളാണ് ഇന്നത്തെ തിരുവചനങ്ങളുടെ കേന്ദ്രബിന്ദു. യേശു ഇത് പറയുവാനുണ്ടായ സാഹചര്യവും നാം ഇന്നത്തെ സുവിശേഷത്തിൽ ശ്രവിക്കുന്നു. അതോടൊപ്പം, ഒരു രാജ്യത്തിന്റെ ഭരണാധികാരിയെ തന്റെ പദ്ധതികൾക്കായി ദൈവം നിയോഗിക്കുന്നതിനെക്കുറിച്ചുള്ള ഏശയ്യാ പ്രവാചകന്റെ വാക്കുകളും നാമിന്നത്തെ ഒന്നാമത്തെ വായനയിൽ ശ്രവിക്കുന്നു. തിരുവചനം ശ്രവിക്കാനും ദിവ്യബലിയർപ്പിക്കാനുമായി നമുക്കൊരുങ്ങാം.\nകഴിഞ്ഞ കുറേ ഞായറാഴ്ചകളിൽ നാം യേശു പറഞ്ഞ വ്യത്യസ്തമായ ഉപമകളാണ് ശ്രവിച്ചതെങ്കിൽ, ഇന്ന് ശ്രവിച്ചത് യേശുവിന്റെ ജീവിതത്തിലെ ഒരു സംഭവമാണ്. ഫരിസേയരുടെ അനുയായികളും, ഹേറോദോസ് പക്ഷക്കാരും ചേർന്ന് യേശുവിനെ വാക്കിൽ കുരുക്കാൻ നോക്കുകയാണ്. ഇവരുടെ ചോദ്യത്തിന് അവരെപ്പോലും അത്ഭുതപ്പെടുത്തിക്കൊണ്ട് യേശു വിദഗ്ധമായി മറുപടി നൽകുകയും ചെയ്യുന്നു. ഈ സംഭാഷണങ്ങൾക്കിടയിലൂടെ യേശുവിന് നമ്മോട് എന്താണ് പറയാനുള്ളത് എന്ന് നോക്കാം.\nഇസ്രായേലിലെ സാമൂഹ്യ-രാഷ്ട്രീയ പശ്ചാത്തലമനുസരിച്ച്, ഫരിസേയരും ഹേറോദോസ് പക്ഷക്കാരും ഒരുമിച്ചു ചേരുന്നവരല്ല. എന്നാൽ, യേശുവിന് സമൂഹത്തിലും ജനങ്ങളുടെ ഇടയിലും ലഭിക്കുന്ന സ്ഥാനം കണ്ട് അസൂയാലുക്കളായ അവർ, യേശുവിനെ പൊതുശത്രുവായി കണ്ട് ഒരുമിച്ചു ചേർന്ന് യേശുവിനെ കെണിയിൽപ്പെടുത്താൻ നോക്കുകയാണ്. അവരുടെ വാക്കുകൾ കൊണ്ടുള്ള കെണിയുടെ ആദ്യഭാഗമായി അവർ യേശുവിനെ “ഗുരോ” എന്ന് അഭിസംബോധന ചെയ്തുകൊണ്ട് പുകഴ്ത്തുകയാണ്. “ഗുരോ, നീ സത്യവാനാണെന്നും ആരുടേയും മുഖം നോക്കാതെ, നിർഭയനായി ദൈവത്തിന്റെ വഴി സത്യമായി പഠിപ്പിക്കുന്നുവെന്നു ഞങ്ങൾ അറിയുന്നു” – ഇതായിരുന്നു അവരുടെ ആദ്യവാക്കുകൾ. തുടർന്നാണ് പ്രശ്നം അവതരിപ്പിക്കപ്പെടുന്നത് – “സീസറിന് നികുതി കൊടുക്കുന്നത് നിയമാനുസൃതമാണോ, അല്ലയോ?” “അതെ” അല്ലെങ്കിൽ “അല്ല” എന്ന് ഉത്തരം പറയേണ്ട സങ്കീർണ്ണമായ ചോദ്യമാണിത്. “അതെ” എന്ന് ഉത്തരം പറഞ്ഞാൽ, യേശു യഹൂദരോട് സ്വന്തം (ജനത്തിനോട്) സ്നേഹമില്ലാത്തവനാണെന്ന് തെളിയും. കാരണം റോമൻ ഭരണത്തെയും, അവർ നിർബന്ധപൂർവ്വം അടിച്ചേൽപ്പിച്ചിരുന്ന നികുതിയെയും യഹൂദർ അത്യന്തം വെറുത്തിരുന്നു. മനസ്സില്ലാ മനസ്സോടെയാണ് അവർ അത് നൽകിയിരുന്നത്. അതുകൊണ്ടുതന്നെ, യേശു അതിനെ അനുകൂലിച്ച് സംസാരിച്ചാൽ ജനങ്ങളുടെ ഇടയിലും മനസ്സിലുമുള്ള യേശുവിനെ സ്ഥാനം നഷ്ടപ്പെടും. “നിയമാനുസൃതമല്ല” എന്ന് ഉത്തരം നൽകിയാൽ, സീസറിനെതിരെ (ചക്രവർത്തിക്കെതിരെ) സംസാരിക്കുകയും, സീസറിന് നികുതി നൽകേണ്ടതില്ല എന്ന് പറയുകയും ചെയ്തു എന്ന കുറ്റമാരോപിച്ച് റോമാ സാമ്രാജ്യത്തിനെതിരെ പ്രവർത്തിക്കുന്ന ഒരു രാഷ്ട്രീയ കുറ്റവാളിയാക്കി യേശുവിനെ ചിത്രീകരിക്കാൻ സാധിക്കും. അവരുടെ ദുഷ്ടത മനസ്സിലാക്കി യേശു അവരെ “കപടനാട്യക്കാരേ” എന്ന് വിളിക്കുകയും, നികുതി പണം യേശുവിനെ കാണിക്കാൻ ആവശ്യപ്പെടുകയും ചെയ്യുന്നു.\nഅവർ യേശുവിനെ കാണിച്ച “ദനാറ” എന്നത് ഒരു വെള്ളിനാണയമാണ്. അതിന്റെ ഒരു വശത്ത് റോമൻ ചക്രവർത്തിയായ തിബേരിയൂസ് സീസറിന്റെ ചിത്രവും, മറുവശത്ത് “അഗസ്റ്റസിന്റെ ഉന്നത ദിവ്യപുത്രനായ തിബേരിയൂസ് സീസർ” എന്നും രേഖപ്പെടുത്തിയിട്ടുണ്ട്. അതുകൊണ്ടാണ് “ഈ രൂപവും ലിഖിതവും ആരുടേതാണ്” എന്ന യേശുവിന്റെ ചോദ്യത്തിന് “സീസറിന്റേത്” എന്നവർ ഉത്തരം നൽകുന്നു. അവരുടെ ചോദ്യത്തിന് “സീസറിനുള്ളത് സീസറിനും ദൈവത്തിനുള്ളത് ദൈവത്തിനും കൊടുക്കുക” എന്ന് യേശുവും ഉത്തരം നൽകുന്നു. യേശുവും ഫരിസേയരും തമ്മിലുള്ള ഈ തർക്ക സംഭാഷണത്തിൽ നിന്ന് നമുക്കെന്താണ് പഠിക്കാനുള്ളത് എന്ന് നോക്കാം.\nയേശുവിന്റെ എതിരാളികൾ ഉന്നയിച്ച ചോദ്യം സീസറിനെ കുറിച്ചും നികുതിയെ കുറിച്ചും മാത്രമായിരുന്നു. എന്നാൽ, യേശു അവർക്ക് നൽകിയ ഉത്തരത്തിൽ “ദൈവത്തിനുള്ളത് ദൈവത്തിന് നൽകാനും പറയുന്നുണ്ട്”. കാരണം, എതിരാളികൾ മറന്നു പോയകാര്യം അതായിരുന്നു – യേശു ദൈവപുത്രനാണെന്ന കാര്യം. യഥാർത്ഥത്തിൽ ദൈവത്തിന് കൊടുക്കാനുള്ള ബഹുമാനവും, ഭക്തിയും, ആദരവും, ആരാധനയും നിങ്ങൾ കൊടുക്കുന്നില്ല എന്ന് യേശു അവരോട് പരോക്ഷമായി പറയുകയാണ്. ദൈവത്തിനുള്ളത് ദൈവത്തിന് കൊടുക്കാൻ പറയുമ്പോൾ നാം ഓർമ്മിക്കേണ്ടത് ദൈവത്തിന്റേതല്ലാതായിട്ട് എന്താണ് ഉള്ളതെന്നാണ്. നികുതിപ്പണം രാഷ്ട്രത്തിനാണെങ്കിൽ, നികുതിയടയ്ക്കുന്ന മനുഷ്യൻ ദൈവത്തിനുള്ളതാണ്. ഈ പ്രപഞ്ചവും, ഭൂമിയും അതിലെ സർവ്വ സൃഷ്ടിജാലങ്ങളും, മനുഷ്യനും, ജീവിതവും, മരണവും, മരണാനന്തര ജീവിതവും ദൈവത്തിന്റെ കരങ്ങളിലാണ്. നമ്മുടെ മുഴുവൻ ജീവിതവും, സമയവും, കഴിവുകളും ദൈവത്തിന് സമർപ്പിക്കപ്പെടേണ്ടതാണ്. കാരണം, നാം ദൈവത്തിൻറെ സ്വന്തമാണ്. യേശു തന്റെ മറുപടിയിലൂടെ ആത്യന്തികമായി നമ്മെ ഓർമ്മിപ്പിക്കുന്നതും അതാണ് – “മനുഷ്യൻ ദൈവത്തിന്റെ സ്വന്തമാണ്, ദൈവത്തിനുള്ള ആരാധന നാം ദൈവത്തിന് നൽകണം”.\nകാലങ്ങളായി സഭയും രാഷ്ട്രവും തമ്മിലുള്ള ബന്ധം കാണിക്കാൻ പലരും ഉപയോഗിക്കുന്ന വാക്യം കൂടിയാണിത്. എല്ലാ ഭൗതീക അധികാരങ്ങളും ദൈവത്തിന്റെ കീഴിലാണ് എന്ന കാര്യം നാം മറക്കരുത്. ഇന്നത്തെ ഒന്നാം വായനയിൽ, യഹൂദപാരമ്പര്യത്തിൽപ്പെടാത്ത പേർഷ്യൻ (വിജാതീയ) രാജാവായ സൈറസിനെ ഇസ്രായേൽ ജനത്തെ ബാബിലോൺ പ്രവാസത്തിൽ നിന്ന് മോചിപ്പിക്കാനും, ജറുസലേം ദേവാലയം പുന:രുദ്ധരിക്കാനും ദൈവം നിയോഗിക്കുന്നത് നാം കാണുന്നു. യഹൂദപാരമ്പര്യത്തിൽപ്പെട്ടവനല്ലെങ്കിൽ പോലും സൈറസ് ചക്രവർത്തിയെ “അഭിഷിക്തൻ” എന്നുതന്നെയാണ് ഏശയ്യാ പ്രവാചകൻ വിശേഷിപ്പിക്കുന്നത്. ഭൗതിക അധികാരങ്ങളിലൂടെ ദൈവം തന്റെ ജനത്തിന്റെ ഗതി നിയന്ത്രിക്കുന്നതാണ് നാമിവിടെ കാണുന്നത്. എപ്പോഴാണോ അധികാരികൾ ദൈവനിഷേധികളാകുകയും, ദൈവിക മൂല്യങ്ങളെ കാറ്റിൽ പറത്തുകയും ചെയ്യുന്നത് അപ്പോഴൊക്കെ നാം ദൈവത്തെയാണ് അനുസരിക്കേണ്ടത് (അപ്പൊ.പ്രവർത്തനം 5:29).\n“സീസറിനുള്ളത് സീസറിന് കൊടുക്കുക” എന്ന തിരുവചനത്തിന് ഒരു സാമൂഹ്യ ശാസ്ത്രപരമായ വ്യാഖ്യാനം കൂടിയുണ്ട്. ഒരു ‘ജനാധിപത്യ രാജ്യത്തെ സീസർ’ എന്ന് പറയുന്നത് ‘ജനങ്ങളാണ്’. അതായത്, “ജനത്തിനുള്ളത് ജനത്തിന് കൊടുക്കുക” എന്നുള്ളതാണ്. വളരെ ലളിതമായി പറഞ്ഞാൽ, മറ്റുള്ളവർക്ക് നാം കൊടുക്കേണ്ടത് കൊടുക്കുക എന്നർത്ഥം. ഇവിടെ നമുക്ക് നാം ജീവിക്കുന്ന സമൂഹത്തെയും, നമുക്ക് ചുറ്റുമുള്ളവരെയും ഓർമ്മിക്കാം. നമ്മുടെ ഇടവകയിലെ വിശ്വാസികൾ മാത്രമല്ല നാനാജാതി മതസ്ഥരെയും നമുക്ക് ഓർമ്മിക്കാം. അവർക്ക് കൊടുക്കേണ്ട പുഞ്ചിരിയും, സഹകരണവും, സമാധാനവും, സഹവർത്തിത്വവും, പരിഗണനയും കൊടുക്കുവാൻ നമുക്ക് ശ്രദ്ധിക്കാം.\nസമൂഹം, രാഷ്ട്രം, ദൈവവിശ്വാസം തുടങ്ങിയ ജീവിത യാഥാർത്ഥ്യങ്ങളിൽ നാം പുലർത്തേണ്ട ശ്രദ്ധയും, ഓരോന്നിനും നൽകേണ്ട മുൻഗണനകളും ഇന്നത്തെ തിരുവചനം നമ്മെ പഠിപ്പിക്കുന്നു. അതുമാത്രമല്ല, തർക്കസംഭാഷണങ്ങളിലും, സംവാദങ്ങളിലും ഒരു ക്രിസ്ത്യാനി വച്ച് പുലർത്തേണ്ട ജാഗ്രതയും, വിവേകവും നാമിന്ന് യേശുവിന്റെ വാക്കുകളിൽ കണ്ടു. ദൈവത്തിനുള്ളത് ദൈവത്തിന് കൊടുക്കുക എന്നതിന്റെ അർഥം ‘സ്വന്തം ജീവിതത്തിൽ ദൈവേഷ്ടം നിറവേറ്റുകയാണ്’ എന്ന ആത്മീയ സത്യം നമുക്കോർമ്മിക്കുകയും, അത് ജീവിതത്തിൽ നടപ്പിലാക്കുകയും ചെയ്യാം.


യോനിയില് പുകയില വയ്ക്കുന്ന സ്ത്രീകള്; ഇത് ഞെട്ടിക്കുന്ന രഹസ്യം | women are putting tobacco in their vaginas in west africa\nയോനിയില് പുകയില വയ്ക്കുന്ന സ്ത്രീകള്; ഇത് ഞെട്ടിക്കുന്ന രഹസ്യം\nസ്ത്രീകളുടെ ഈ ഉപയോഗത്തിനെത്തിക്കുന്ന പുകയില പലപ്പോഴും പല കെമിക്കലുകളുമായി ചേര്‍ത്ത് സംസ്‌കരിച്ചെടുത്തവയാണെന്നും ഗുരുതരമായ ലൈംഗികരോഗങ്ങള് തന്നെ ഇത് ഇവരിലുണ്ടാക്കുന്നുവെന്നും ഡോക്ടര്‍മാര് പറയുന്നു. ആഫ്രിക്കയിലുള്ള വിവിധ യൂണിവേഴ്‌സിറ്റികളില് നിന്നുള്ള ഡോക്ടര്‍മാരും, സാമൂഹ്യപ്രവര്‍ത്തകരുമെല്ലാം ഈ വിഷയം ഇപ്പോള് ഗൗരവമായി ഏറ്റെടുത്തിരിക്കുകയാണ്\nWest Africa, First Published Jan 16, 2020, 11:47 PM IST\nലഹരിക്ക് വേണ്ടി വ്യാപകമായി ഉപയോഗിക്കുന്ന ഒന്നാണ് പുകയില. പല രീതിയില് പുകയില ഉപയോഗിക്കുന്നവരുണ്ട്. ഏത് മാര്‍ഗത്തിലൂടെയാണെങ്കിലും ലഹരിക്കൊപ്പം തന്നെ ആരോഗ്യത്തിന് ഒരുപിടി ഭീഷണിയും ഇത് പകര്‍ന്നുനല്‍കുന്നുണ്ട്. ക്യാന്‍സര് ഉള്‍പ്പെടെ മാരകമായ പല രോഗങ്ങളും പുകയില മൂലമുണ്ടാകുന്നുണ്ട്. ഇത്രയും അപകടകാരിയായിട്ടും പുകയിലയുടെ ഉപയോഗം തരിമ്പും കുറയ്ക്കാത്തവരുണ്ട്. എന്നാല് അവരെക്കാളൊക്കെ ഏറെ നമ്മെ ഞെട്ടിക്കുന്ന, അമ്പരപ്പിക്കുന്ന ഒരു കൂട്ടരെ കുറിച്ചാണ് ഇനി പറയുന്നത്.\nയോനിയില് പുകയില വയ്ക്കുന്ന സ്ത്രീകള്. കേള്‍ക്കുമ്പോള് ഒരുപക്ഷേ നിങ്ങളില് അവിശ്വസനീയതയും അമ്പരപ്പും ഉണ്ടായേക്കാം. എന്നാല് വാസ്തവമാണ് ഈ സംഭവം. പടിഞ്ഞാറന് ആഫ്രിക്കയിലാണ് ഇത് വ്യാപകമായി റിപ്പോര്‍ട്ട് ചെയ്തിരിക്കുന്നത്. ലൈംഗിക സുഖം വര്‍ധിപ്പിക്കുമെന്ന പ്രചാരണത്തെ തുടര്‍ന്നാണ് സ്ത്രീകള് ഈ ശീലത്തിലേക്ക് എത്തിയതത്രേ. എന്നാല് പലരിലും പിന്നീട് പലവിധത്തിലുള്ള ആരോഗ്യപ്രശ്‌നങ്ങളും അസുഖങ്ങളുമുണ്ടായി.\nഇപ്പോള് പടിഞ്ഞാറന് ആഫ്രിക്കയില് ആരോഗ്യവിദഗ്ധര് ഈ ഞെട്ടിക്കുന്ന സംഭത്തിനെതിരെ ശക്തമായ ബോധവത്കരണം നടത്തുകയാണ്.\n'ലൈംഗികസുഖം വര്‍ധിപ്പിക്കുമെന്ന ധാരണയിലാണ് സ്ത്രീകള് ഇത് ചെയ്യുന്നത്. എന്നാല് പുകയില വയ്ക്കുമ്പോള് അതിന്റെ തീവ്രത കൊണ്ട് യോനിയിലെ പേശികള് പെട്ടെന്ന് മുറുകുകയും അയയുകയും ചെയ്യുകയാണ്. അത്രമാത്രമേ ഒരു പ്രതികരണം എന്ന നിലയ്ക്ക് സംഭവിക്കുന്നുള്ളൂ. ഈ അനുഭവത്തെ തെറ്റിദ്ധരിക്കുകയാണ് സ്ത്രീകള്. എന്നാല് പിന്നീട് ഇതുണ്ടാക്കുന്ന മാരകമായ പ്രശ്‌നങ്ങളെക്കുറിച്ച് ഇവര് ബോധവതികളല്ല. ക്യാന്‍സര് ഉള്‍പ്പെടെ പല അസുഖങ്ങളിലേക്കും ഈ ശീലം അവരെയെത്തിച്ചേക്കാം...'- ബോധവത്കരണത്തിന് നേതൃത്വം നല്‍കുന്ന പ്രമുഖ ഗൈനക്കോളജിസ്റ്റ് ഡോ.അബ്ദുലേ ഡെയ്പ് പറയുന്നു.\nസ്ത്രീകളുടെ ഈ ഉപയോഗത്തിനെത്തിക്കുന്ന പുകയില പലപ്പോഴും പല കെമിക്കലുകളുമായി ചേര്‍ത്ത് സംസ്‌കരിച്ചെടുത്തവയാണെന്നും ഗുരുതരമായ ലൈംഗികരോഗങ്ങള് തന്നെ ഇത് ഇവരിലുണ്ടാക്കുന്നുവെന്നും ഡോക്ടര്‍മാര് പറയുന്നു. ആഫ്രിക്കയിലുള്ള വിവിധ യൂണിവേഴ്‌സിറ്റികളില് നിന്നുള്ള ഡോക്ടര്‍മാരും, സാമൂഹ്യപ്രവര്‍ത്തകരുമെല്ലാം ഈ വിഷയം ഇപ്പോള് ഗൗരവമായി ഏറ്റെടുത്തിരിക്കുകയാണ്. സ്ത്രീകള്‍ക്കിടയില് ബോധവത്കരണം നടത്തുക, അവരുടെ നിലവിലെ ആരോഗ്യം വിലയിരുത്തുക ഇതിന് അടിപ്പെട്ട് പോയവരെ സാധാരണനിലയിലേക്കെത്തിക്കുക എന്നതെല്ലാമാണ് ഇവര് ലക്ഷ്യമിടുന്നത്.\nLast Updated Jan 16, 2020, 11:47 PM IST


2014 തെരെഞ്ഞെടുപ്പ് ; മുസ്‌ലിം നിലപാടെന്ത്? | islamonlive.in\nപതിനാറാം ലോകസഭാ തെരെഞ്ഞെടുപ്പിനായി രാജ്യം സജീവമായിരിക്കുന്നു. ദേശീയ തലത്തിലും കേരളത്തിലും അതിന്റെ പ്രചാരണങ്ങള് സജീവമാകുമ്പോള് മുസ്‌ലിം വിഷയങ്ങളും ചര്‍ച്ചയാവുന്നുണ്ട്. ദേശീയ തലത്തില് മുസ്‌ലിം വോട്ടുകള് കൈക്കലാക്കാന് മതേതര പാര്‍ട്ടികള് ഇപ്പോഴും ഉയര്‍ത്തുന്ന വിഷയം ഗുജറാത്ത് കലാപവും ബാബരി മസ്ജിദുമാണ്. അതിനപ്പുറമുള്ള മുസ്‌ലിം വിഷയങ്ങളിലേക്ക് അവര്‍ക്ക് എത്താന് പലപ്പോഴും സാധിക്കുന്നില്ല എന്നതാണ് വസ്തുത. അല്ലെങ്കില് അതിനപ്പുറത്തേക്ക് കടന്നാല് തങ്ങളും പ്രതികളായി പോകുമോ എന്ന ഭീതിയായിരിക്കാം അവരെ അതില് നിന്നും തടയുന്നത്. മുസ്‌ലിംകളടക്കമുള്ള ന്യൂനപക്ഷങ്ങളോട് സര്‍ക്കാറുകള് കാണിക്കുന്ന അവഗണനയും അന്യായങ്ങളും അപരാധങ്ങളും ഒന്നടങ്കം മഹാമറവിയിലേക്ക് ചുരുട്ടിയെറിഞ്ഞിരിക്കുന്നു.\nതൊഴില്‍മേഖലയിലും, വികസനത്തിലും, രാഷ്ട്രീയ സാമൂഹിക പങ്കാളിത്തത്തിലും ദേശീയ മുസ്‌ലിംകള് ഇന്നും പുറമ്പോക്കുകള്‍ക്കും പിറകെയാണ്. നിരന്തരമുള്ള കലാപങ്ങള് ഈ സമുദായത്തെ നിതാന്തമായ അരക്ഷിതത്തിലും ഭീതിയുലുമാണ് അകപ്പെടുത്തിയിട്ടുള്ളത്. അബ്ദുന്നാസിര് മഅ്ദനിയെയും സകരിയെയും പോലെ നൂറുകണക്കിന് മുസ്‌ലിം യുവാക്കളാണ് കുറ്റപത്രം പോലും സമര്‍പ്പിക്കപ്പെടാതെ ജയിലുകളില് കിടക്കുന്നത്. അതില് നിന്നെല്ലാം അവരെ മോചിപ്പിക്കാന് സമയോചിതമായ നടപടികള് ഒന്നുമുണ്ടായിട്ടില്ല, വാര്‍ത്തകളിലെ തലക്കെട്ടുകളായ ഗമണ്ടന് പ്രസ്താവനകളൊഴികെ. അപരാധങ്ങള്‍ക്ക് ഉത്തരാവാദികളായവരെ മാതൃകപരമായി ശിക്ഷിക്കാന് നമ്മുടെ വ്യവസ്ഥകള്‍ക്ക് കഴിയാതെ പോയത് രാഷ്ട്രത്തിന്റെ നിയമവ്യവസ്ഥയിലും ഭരണസംവിധാനങ്ങളിലുമുള്ള രാജ്യനിവാസികള്‍ക്കുള്ള വിശ്വാസത്തെ ഇളക്കി.\nനിലവിലെ ദയനീയാവസ്ഥയെ മുന്‍നിര്‍ത്തി, മുസ്‌ലിം സമുദായത്തിന്റെ സര്‍വ്വോന്മുഖമായ പുരോഗതിക്കും രാജ്യത്തെ മുന്നോട്ടു നയിക്കുന്നതില് അവരുടെ പങ്ക് വിപുലപ്പെടുത്താനുള്ള കര്‍മ്മപദ്ധതികളും ആവശ്യപ്പെടുന്ന ചര്‍ച്ചകളാണ് ഞങ്ങള് ആഗ്രഹിക്കുന്നത്. പ്രസക്തവും, പക്ഷപാത രഹിതവും വസ്തുനിഷ്ഠവുമായ ചര്‍ച്ചകള് പ്രതീക്ഷിച്ചുകൊണ്ട്..\n(നിങ്ങളുടെ അഭിപ്രായങ്ങള് [email protected] ലേക്ക് അയക്കുക)


Forensic analysis says rifle seized from MoS Mishra’s son was fired - ലഖിംപൂര് ഖേരി: ആശിഷ് മിശ്രയുടെ തോക്കില്‍നിന്ന് വെടിയുതിര്‍ത്തതായി ഫോറന്‍സിക് റിപ്പോര്‍ട്ട്\nലഖിംപൂര് ഖേരി: ആശിഷ് മിശ്രയുടെ തോക്കില്‍നിന്ന് വെടിയുതിര്‍ത്തതായി ഫോറന്‍സിക് റിപ്പോര്‍ട്ട്\nഒക്ടോബർ മൂന്നിനു നടന്ന ലഖിംപൂര് ഖേരി സംഭവത്തിനിടെ വെടിയുതിര്‍ത്തതായി കർഷകർ ആരോപിച്ചിരുന്നു\nUpdated: November 10, 2021 12:32:15 pm\nആശിഷ് മിശ്ര ലഖിംപുരിലെ ക്രൈം ബ്രാഞ്ച് ഓഫിസിലെത്തിച്ചപ്പോൾ. എക്‌സ്‌പ്രസ് ഫൊട്ടോ/വിശാൽ ശ്രീവാസ്തവ\nലക്‌നൗ: കേന്ദ്രമന്ത്രി അജയ് മിശ്രയുടെ മകന് ആശിഷ് മിശ്രയുടെ തോക്കില്‍നിന്ന് വെടിയുതിര്‍ത്തെന്നു ഫോറന്‍സിക് പരിശോധനയില് തെളിഞ്ഞതായി ലഖിംപൂര് ഖേരി അന്വേഷണവുമായി ബന്ധപ്പെട്ട മുതിര്‍ന്ന പൊലീസ് ഉദ്യോഗസ്ഥന്. അതേസമയം, ലഖിംപുര് സംഭവം നടന്ന ഒക്‌ടോബര് മൂന്നിനാണോ അതോ മറ്റൊരു ദിവസമാണോ വെടിയുതിര്‍ത്തതെന്നു വ്യക്തമല്ലെന്നാണു പൊലീസ് പറയുന്നത്.\nലഖിംപൂര് ഖേരിയില് നാല് കര്‍ഷകരെയും മാധ്യമപ്രവര്‍ത്തകനെയും കൊലപ്പെടുത്തിയ കേസില് കുറ്റം ചുമത്തപ്പെട്ട 13 പ്രതികളില് ഒരാളാണ് മോനു എന്ന ആശിഷ് മിശ്ര. കേന്ദ്രമന്ത്രി അജയ് മിശ്രയുടെ ഉടമസ്ഥതയിലുള്ള മഹീന്ദ്ര താര് എസ് യു വി ഉള്‍പ്പെടെ മൂന്ന് വാഹനങ്ങളുടെ വാഹനവ്യൂഹം ഇടിച്ചുകയറിയാണ് അഞ്ചുപേരും മരിച്ചത്.\nസംഭവത്തിനിടെ വെടിയുതിര്‍ത്തതായി ഗ്രാമവാസികള് ആരോപിച്ചിരുന്നു. അതേസമയം, കൊല്ലപ്പെട്ട ഈ അഞ്ചുപേര്‍ക്കും തുടര്‍ന്നുണ്ടായ അക്രമത്തില് അക്രമത്തില് കൊല്ലപ്പെട്ട മറ്റു മൂന്നു പേര്‍ക്കും വെടിയേറ്റ പരുക്കില്ലെന്നാണു പോസ്റ്റ്‌മോര്‍ട്ടം പരിശോധനയിലെ കണ്ടെത്തല്.\nജയിലില് കഴിയുന്ന പ്രതികളിൽനിന്ന് ഉത്തര്‍പ്രദേശ് പോലീസിന്റെ പ്രത്യേക അന്വേഷണ സംഘം (എസ്ഐടി) പിടിച്ചെടുത്ത നാല് ആയുധങ്ങളാണു ഫോറന്‍സിക് സയന്‍സ് ലബോറട്ടറി (എഫ്എസ്എല്)യില് പരിശോധിച്ചത്. ഇതില് മൂന്ന് ആയുധങ്ങള് ഡിസ്ചാര്‍ജ് ചെയ്തതായി കണ്ടെത്തി.\nAlso Read: നൊബേൽ ജേതാവ് മലാല യൂസഫ്സായ് വിവാഹിതയായി; ചിത്രങ്ങൾ\nആഷിഷ് മിശ്രയുടെ റൈഫിള്, മുന് കേന്ദ്രമന്ത്രി അഖിലേഷ് ദാസിന്റെ അനന്തരവന് അങ്കിത് ദാസിന്റെ പിസ്റ്റള്, ദാസിന്റെ അംഗരക്ഷകന് ലത്തീഫ് കൈവശം വച്ചിരുന്ന റിപ്പീറ്റര് തോക്ക് എന്നിവയാണ് അവ. ദാസിന്റെ കൂട്ടാളി സത്യപ്രകാശിന്റെ റിവോള്‍വറാണ് പരിശോധനയ്ക്കു വിധേയമാക്കിയ നാലാമത്തെ ആയുധം. ഇതിന്റെ ഫോറന്‍സിക് റിപ്പോര്‍ട്ടിനുവേണ്ടി കാക്കുകയാണെന്ന് പൊലീസ് വൃത്തങ്ങള് പറഞ്ഞു.\n”ആശിഷിന്റെ റൈഫിള് അദ്ദേഹത്തിന്റെ കുടുംബം എസ്ഐടിക്കു കൈമാറുകയായിരുന്നു. പിടിച്ചെടുത്ത നാല് ആയുധങ്ങളും ബാലിസ്റ്റിക് പരിശോധനയ്ക്കായി എഫ്എസ്എല്ലിലേക്ക് അയച്ചു. ആശിഷ്, അങ്കിത്, ലത്തീഫ് എന്നിവരുടെ മൂന്ന് ആയുധങ്ങളില്‍നിന്ന് വെടിയുതിര്‍ത്തതായാണു റിപ്പോര്‍ട്ട്. തെളിവായി റിപ്പോര്‍ട്ട് കോടതിയില് സമര്‍പ്പിക്കും,” മുതിര്‍ന്ന പൊലീസ് ഉദ്യോഗസ്ഥന് പറഞ്ഞു.\nഎപ്പോഴാണ് വെടിയുതിര്‍ത്തതെന്ന് എഫ്എസ്എല് റിപ്പോര്‍ട്ടില് പറയുന്നില്ലെങ്കിലും ഒക്ടോബര് മൂന്നിന് തങ്ങള് ആയുധം പ്രയോഗിച്ചിട്ടില്ലെന്നതിന് പ്രതികള് തെളിവ് ഹാജരാക്കേണ്ടിവരുമെന്നും ഉദ്യോഗസ്ഥര് കൂട്ടിച്ചേര്‍ത്തു.\nവെടിയുതിര്‍ത്തതിനുശേഷമുള്ള വെടിമരുന്നിന്റെ സാന്നിധ്യം മാത്രമേ ആയുധത്തിന്റെ ഫോറന്‍സിക് പരിശോധനയില് സ്ഥിരീകരിക്കാനാവൂയെന്ന് ബന്ധപ്പെട്ട വൃത്തങ്ങള് പറഞ്ഞു. എന്നാല്, സംഭവസ്ഥലത്ത് വെടിവയ്പ് നടന്നുവെന്ന കര്‍ഷകരുടെ ആരോപണത്തെ ബലപ്പെടുത്തുന്നതാണ് റിപ്പോര്‍ട്ടെന്നു പൊലീസ് പറഞ്ഞു.\nWeb Title: Forensic analysis says rifle seized from mos mishras son was fired


താന് ഭാഗ്യവാന്, പുറത്തായ പന്തൊഴികെ എല്ലാം തനിക്ക് അനുകൂലമായിരുന്നു - Fanport - Sports News Malayalam\nFriday, Feb 28, 2020 09:04 AM\nHome Cricket Indian Premier League താന് ഭാഗ്യവാന്, പുറത്തായ പന്തൊഴികെ എല്ലാം തനിക്ക് അനുകൂലമായിരുന്നു\nതാന് ഭാഗ്യവാന്, പുറത്തായ പന്തൊഴികെ എല്ലാം തനിക്ക് അനുകൂലമായിരുന്നു\nതന്റെ അവിസ്മരണീയ ഇന്നിംഗ്സ് ടീമിനെ വിജയത്തിലേക്ക് നയിച്ചില്ലെങ്കിലും ശതകത്തിനു9റണ്‍സ് അകലെ എത്തി പുറത്തായ ഹാര്‍ദ്ദിക് പാണ്ഡ്യ തന്നെ ഭാഗ്യം ഏറെ തുണച്ചെന്ന പക്ഷക്കാരനാണ്. താന് പുറത്തായ പന്തൊഴികെ ബാക്കി എല്ലാം തനിക്ക് അനുകൂലമായാണ് മത്സരത്തില് വന്നതെന്ന് ഹാര്‍ദ്ദിക് പറഞ്ഞു. സാഹചര്യങ്ങള് തന്നെ ഇത്തരത്തിലൊരു ഇന്നിംഗ്സിനു ശ്രമിക്കുവാന് പ്രേരിപ്പിക്കുകയായിരുന്നു. വേറെ ഒരു തരത്തിലും ലക്ഷ്യത്തിനു അടുത്തെതുവാന് സാധിക്കില്ലെന്ന് ഉറപ്പായിരുന്നു.\nടി20യില് ശതകം തനിക്ക് അത്ര പരിചയമുള്ള കാര്യമല്ല, താന് അത് ക്രുണാലിനോട് പറയുകയും ചെയ്തിരുന്നു. താന് ശതകത്തിനോട് അടുക്കുകയാണെന്നും ഇത് തനിക്ക് അത്ര അനുഭവമുള്ളതല്ലെന്നും താന് ക്രുണാലിനോട് പറഞ്ഞിരുന്നുവെന്ന് ഹാര്‍ദ്ദിക് പറഞ്ഞു. താന് ക്രീസിലെത്തിയപ്പോള് പൊള്ളാര്‍ഡ് കൂടെയുണ്ടായിരുന്നു, കളിയുടെ ടെന്‍ഷനില്ലാതെ മത്സരം ആസ്വദിക്കുകയെന്നത് മാത്രമായിരുന്നു തന്റെ ലക്ഷ്യം. സ്കോറിനു വളരെ അടുത്തെത്തുകയെന്നതായിരുന്നു ലക്ഷ്യമെങ്കിലും ക്രുണാലിനു ചില ഷോട്ടുകള് കണക്ട് ചെയ്യാന് സാധിക്കാതെ പോയതും മുംബൈയുടെ സാധ്യതകളെ ബാധിച്ചുവെന്ന് ഹാര്‍ദ്ദിക് പറഞ്ഞു.\nPrevious articleവെറും രണ്ട് മത്സരം, ചൈനയുടെ പരിശീലക വേഷം മതിയാക്കി കന്നവാരോ\nNext articleവാഹന അപകടത്തിൽ ചെക്ക് ഫുട്ബോൾ താരത്തിന് ദാരുണ അന്ത്യം


ഗ്യാസ് സിലിന്‍ഡര് കണക്ട് ചെയ്യുന്നതിനിടെ തീപടര്‍ന്നു കയറി, ഗൃഹനാഥന് പൊള്ളലേറ്റു, വീട് കത്തിനശിച്ചു,ഒരുലക്ഷം രൂപയുടെ നാശനഷ്ടം - BIGNEWSLIVE | Latest Malayalam News\nഗ്യാസ് സിലിന്‍ഡര് കണക്ട് ചെയ്യുന്നതിനിടെ തീപടര്‍ന്നു കയറി, ഗൃഹനാഥന് പൊള്ളലേറ്റു, വീട് കത്തിനശിച്ചു,ഒരുലക്ഷം രൂപയുടെ നാശനഷ്ടം\nകൊച്ചി: ഗ്യാസ് സിലിന്‍ഡര് മാറ്റി പുതിയത് സ്ഥാപിക്കുന്നതിനിടെ തീപടര്‍ന്ന് കയറി വീട് കത്തി നശിച്ചു. ആലുവയിലാണ് സംഭവം. തായിക്കാട്ടുകര എസ് എന് പുരം ആശാരിപറമ്പ് റോഡില് ദേവി വിലാസത്തില് സുരേഷിന്റെ വീടാണ് ഭാഗികമായി കത്തി നശിച്ചത്.\nകൈകൾ നിലത്തൂന്നി ഇനി നിരങ്ങി നടക്കേണ്ട; കർഷകനായ അരുണിന് സമ്മാനമായി വീൽചെയറുമായി അസ്‌ലവും കുടുംബവുമെത്തി\nപുതിയ ഗ്യാസ് സിലിണ്ടര് സ്ഥാപിക്കുന്നതിനിടെ തീപടര്‍ന്നുകയറുകയായിരുന്നു. തീയണയ്ക്കാനുള്ള ശ്രമത്തിനിടെ സുരേഷിനും പൊള്ളലേറ്റു. തീ പടര്‍ന്നുപിടിച്ചതോടെ സുരേഷിന്റെ മകളേയും കുഞ്ഞിനേയും ഉടന് തന്നെ പുറത്തേയ്ക്ക് കൊണ്ടുപോയത് രക്ഷയായി.\nതീയണക്കാന് കഴിയാതെ വന്നതോടെ വീട്ടുകാര് വിവരം അഗ്നിരക്ഷാസേനയെ അറിയിക്കുകയായിരുന്നു. ആലുവയില് നിന്നെത്തിയ അഗ്‌നിരക്ഷാ സേനയുടെയും നാട്ടുകാരുടെയും ശ്രമഫലമായാണ് ദുരന്തം ഒഴിവാക്കാനായത്. തീ അണയ്ക്കുന്നതിനിടെ പരിക്കേറ്റ സുരേഷിനെ ഫയര്‍ഫോഴ്‌സ് ആശുപത്രിയിലെത്തിച്ചു.\nഅതിനിടെ വീട്ടിലുണ്ടായിരുന്ന ഗൃഹോപകരണങ്ങളെല്ലാം കത്തിനശിച്ചു. ഫ്രിഡ്ജ്, വാഷിങ് മെഷീന്, അലമാരി, കട്ടില്, മേശ എന്നിവയാണ് കത്തിനശിച്ചത്. ആകെ ഒരുലക്ഷം രൂപയുടെ നാശനഷ്ടമുണ്ടായതായി കണക്കാക്കുന്നു.\nTags: big news malayalamgas cylinder blastkochilatest malayalam newsmalayalam newsmalayalam news todayonline live newsonline malayalam newsonline news\nചിട്ടി നടത്തി തകര്‍ന്നു, ലക്ഷങ്ങളുടെ കടക്കാരനായി, പണം തരാമെന്ന് കടക്കാരോട് പറഞ്ഞെങ്കിലും വാക്ക് പാലിക്കാനായില്ല; ഒടുവില് ഒരു മുഴം കയറില് ജീവിതം അവസാനിപ്പിച്ച് നാലംഗ കുടുംബം\nകൊച്ചി ഏലൂരിലെ ജ്വല്ലറിയില് നിന്ന് സ്വര്‍ണ്ണവും വെള്ളിയും കവര്‍ന്ന കേസ്; പ്രതികളില് ഒരാള് പിടിയില്, പിടികൂടിയത് ഗുജറാത്തില് നിന്ന്\nകൊച്ചിയിലെ ഷോപ്പിങ് മാളില് നടിയെ അപമാനിച്ച സംഭവം; പ്രതികള്‍ക്കായി അന്വേഷണം സമീപ ജില്ലകളിലേക്കും വ്യാപിപ്പിക്കുന്നു\nകെപി യോഹന്നാന് ഇന്ന് ഹാജരാകില്ല; വിദേശത്തെന്ന് റിപ്പോര്‍ട്ട്\n24 മണിക്കൂറിനുള്ളില് ബംഗാള് ഉള്‍ക്കടലിലെ ന്യൂനമര്‍ദം ചുഴലിക്കാറ്റാവും, കേരളത്തിലും തമിഴ്‌നാട്ടിലും അതിശക്തമായ കാറ്റിന് സാധ്യത, ജാഗ്രത നിര്‍ദേശം


India's retail inflation also rises to touch 5.41% - Malayalam Goodreturns\n» രാജ്യത്ത് പണപ്പെരുപ്പത്തില് വര്‍ധന\nരാജ്യത്ത് പണപ്പെരുപ്പത്തില് വര്‍ധന\nപണപ്പെരുപ്പത്തില് വീണ്ടും വര്‍ധന. നവംബറില് ചില്ലറ വില സൂചികയനുസരിച്ചുള്ള പണപ്പെരുപ്പം 5.41 ശതമാനമായി ഉയര്‍ന്നപ്പോള് മൊത്ത വില സൂചികയനുസരിച്ചുള്ള പണപ്പെരുപ്പം മൈനസ് 1.99 ശതമാനമായാണ് ഉയര്‍ന്നത്.\nതുടര്‍ച്ചയായ നാലാം മാസമാണ്ചില്ലറ വില സൂചികയനുസരിച്ചുള്ള പണപ്പെരുപ്പം ഉയരുന്നത്. 14 മാസത്തെ ഉയര്‍ന്ന നിലയാണിത്. പഴം, പച്ചക്കറികള്, പയര്‍വര്‍ഗങ്ങള് എന്നിവയുടെ വിലയിലുണ്ടായ വര്‍ധനയാണ് പണപ്പെരുപ്പം വര്‍ധിക്കാനിടയാക്കിയത്.\nഒക്ടോബറില് അഞ്ചു ശതമാനവും കഴിഞ്ഞ വര്‍ഷം നവംബറില് 3.27 ശതമാനവുമായിരുന്നു പണപ്പെരുപ്പം. മൊത്ത വിലയനുസരിച്ച് ഒക്ടോബറില് മൈനസ് 3.81 ശതമാനമായിരുന്നു പണപ്പെരുപ്പം. ഉപഭോക്തൃ വില സൂചികയനുസരിച്ച് ഭക്ഷ്യവിലപ്പെരുപ്പം നവംബറില് 6.07 ശതമാനമായി ഉയര്‍ന്നതായും സര്‍ക്കാറിന്റെ കണക്കുകള് പറയുന്നു. മുന് മാസം ഇത് 5.25 ശതമാനമായിരുന്നു.\nഅതേസമയം, വര്‍ധനയുണ്ടെങ്കിലും തുടര്‍ച്ചയായ 13ാം മാസമാണ് മൊത്ത വില പണപ്പെരുപ്പം നെഗറ്റിവില് തുടരുന്നത്. കഴിഞ്ഞ വര്‍ഷം നവംബറിലാണ് പണപ്പെരുപ്പം നെഗറ്റിവിലത്തെിയത്. അന്ന് മൈനസ് 0.17 ശതമാനമായിരുന്നു പണപ്പെരുപ്പം.മൊത്തവില സൂചികയനുസരിച്ചുള്ള ഭക്ഷ്യ വിലപ്പെരുപ്പം നവംബറില് 5.20 ശതമാനമായി ഉയര്‍ന്നു. ഒക്ടോബറില് ഇത് 2.44 ശതമാനമായിരുന്നു.\nRead more about: india money market പണം വിപണി\nIndia's retail inflation also rises to touch 5.41%


സ്വന്തം കൈപ്പടയില് 700 പേജുള്ള പുസ്തകം രചിച്ച് ലോക റെക്കോര്‍ഡ് -George Nedumpara. – Maattoli News\nHome » Associations » Business » Canada » Cinema » Community Events » Community News » Dances » Gulf » India » Kerala » USA » കല ,സാഹിത്യം » സ്വന്തം കൈപ്പടയില് 700 പേജുള്ള പുസ്തകം രചിച്ച് ലോക റെക്കോര്‍ഡ് -George Nedumpara.\nകൊച്ചി: സ്വന്തം കൈപ്പടയില് 700 പേജുള്ള പുസ്തകം രചിച്ച് ലോക റെക്കോര്‍ഡ് സ്ഥാപിക്കാനൊരുങ്ങുകയാണ് ജോര്‍ജ് നെടുമ്പാറയെന്ന പൊലിസ് ഉദ്യോഗസ്ഥന്.\nവടിവൊത്ത കൈയക്ഷരത്തില് തയാറാക്കിയിരിക്കുന്ന വെളിച്ചമേ നയിച്ചാലും എന്ന പുസ്തകമാണ് ലോക റെക്കോര്‍ഡിന്റെ പരിഗണനയിലുള്ളത്. ഇതിനുമുന്‍പും സ്വന്തം കൈപ്പടയില് പുസ്തകങ്ങള് രചിച്ച് ജനശ്രദ്ധയാകര്‍ഷിച്ചിട്ടുണ്ട്. 2004ല് പുറത്തിറങ്ങിയ ജീവിത വീക്ഷണം എന്ന രചന ലിംകാ ബുക്ക് ഓഫ് റെക്കോര്‍ഡില് ഇടംപിടിച്ചിട്ടുണ്ട്.\nപത്തുവര്‍ഷത്തെ ശ്രമഫലമായാണ് ജീവിത വീക്ഷണം എന്ന ആദ്യപുസ്തകം പുറത്തിറക്കാന് സാധിച്ചത്. അക്ഷരത്തെറ്റുണ്ടായാല് ആ പേപ്പര് പൂര്‍ണമായും നീക്കംചെയ്ത് പുതിയതില് എഴുതിത്തുടങ്ങും. എന്നാല്, 700 പേജുള്ള വെളിച്ചമേ നയിച്ചാലും എന്ന പുസ്തകം എഴുതിത്തീര്‍ക്കാന് അഞ്ചുവര്‍ഷമേ വേണ്ടിവന്നുള്ളു. എല്ലാം നല്ലതിന് (നോവല്), സ്‌നേഹത്തിന്റെ രസതന്ത്രം(ഫിലോസഫി), ഒരുമയോടെ, ഒരു സ്വപ്നത്തിന്റെ കരുത്ത്, ജീവിതം എന്നെ എന്ത് പഠിപ്പിച്ചു, വൃക്കകള് പണിമുടക്കുമ്പോള്, ജിന്തഗിനേ മുജേ ക്യാ ശിഖായാ? (ജിവിതം എന്നെ എന്ത് പഠിപ്പിച്ചു എന്ന കൃതിയുടെ ഹിന്ദി പരിഭാഷ), തുടങ്ങിയവയാണ് മറ്റു കൃതികള്. ഡല്‍ഹി പൊലിസിലെ ഉദ്യോഗസ്ഥനായ ജോര്‍ജ് കഴിഞ്ഞ 20 വര്‍ഷമായി ഈ മേഖലയിലുണ്ട്. എറണാകുളം ജില്ലയിലെ കൂത്താട്ടുകുളം പാലക്കുഴ സ്വദേശിയാണ്.\nകൈയെഴുത്ത് പ്രതികള് നേരിട്ട് വായനക്കാര്‍ക്ക് എത്തിച്ചുനല്‍കുന്ന ജോര്‍ജ് ഇതിലൂടെ ലഭിക്കുന്ന പണം അനാഥക്കുട്ടികളുടെ ക്ഷേമത്തിനും നിര്‍ധനരായ കലാവാസനയുള്ള കുട്ടികളുടെ പ്രോത്സാഹനത്തിനുമാണ് ചെലവഴിക്കുന്നത്. മക്കളായ മൈക്കിള് ജോര്‍ജും ക്രീസ്റ്റീന ജോര്‍ജും പിതാവിനൊപ്പം ഈ രംഗത്തുണ്ട്.\nPrevious: FOKANA 2016 July 01st to July 4th – Literary Conference committee formed .\nNext: അല്‍ബെട്ര പ്രവിശ്യയില് തീ പടര്‍ന്നു പിടിച്ചതോടെ അടിയന്തിരാവസ്ഥ പ്രഖ്യാപിച്ചു.


എന്നാലുമെന്റെ സാമേ ഇത് വല്ലാത്തൊരു ത്രോ ആയിപ്പോയി ! അമ്പരന്ന് ക്രിക്കറ്റ് പ്രേമികള് | Sam Curran bluder gives delhi capitals free runs\nപക്ഷേ മത്സരത്തില് ഗംഭീര പ്രകടനമാണ് താരം പുറത്തെടുത്തത്. നാലോവറില് വെറും 27 റണ്‍സ് മാത്രം വിട്ടുകൊടുത്ത് ഒരു വിക്കറ്റ് സാം സ്വന്തമാക്കി\nസാം കറൻ | Photo: Screen Grab, iplt20.com\nദുബായ്: ഡല്‍ഹി ക്യാപിറ്റല്‍സിനെതിരായ മത്സരത്തില് മികച്ച രീതിയില് പന്തെറിഞ്ഞ് ആരാധകരുടെ കൈയ്യടി നേടുകയായിരുന്നു ചെന്നൈ സൂപ്പര് കിങ്‌സിന്റെ ഇംഗ്ലീഷ് ഓള്‍റൗണ്ടര് സാം കറന്. എന്നാല് അതിനിടയില് അനാവശ്യമായി ഒരു ത്രോ എറിഞ്ഞ് ആരാധകരെ ഞെട്ടിച്ചിരിക്കുകയാണ് കറന്.\nപതിനഞ്ചാം ഓവറിലാണ് സാമിന്റെ അനാവശ്യ ത്രോ അരങ്ങേറുന്നത്. മികച്ച രീതിയില് പന്തെറിഞ്ഞ സാം ഓവറിന്റെ അവസാന ബോളിലും അത് ആവര്‍ത്തിച്ചു. സ്‌ട്രൈക്ക് ചെയ്ത ഋഷഭ് പന്തിന് ബോള് ഒന്നും ചെയ്യാനായില്ല. ബോള് നേരെ സാമിന്റെ കയ്യിലേക്ക്.\nഈ സമയം ഋഷഭ് ക്രീസിന്റെ പുറത്തായിരുന്നു. പക്ഷേ സാമിന്റെ കൈയ്യില് പന്ത് കിട്ടിയതും താരം ക്രീസിനകത്തേക്ക് കയറി. എന്നാല് ഇതുകണ്ട് ആവേശം മൂത്ത സാം കറന് വിക്കറ്റിന് ലക്ഷ്യമായി പന്തെറിഞ്ഞു. അത് വിക്കറ്റില് കൊണ്ടില്ലെന്നു മാത്രമല്ല, പന്ത് ബൗണ്ടറി കടക്കുകയും ചെയ്തു. വിക്കറ്റ് കീപ്പര് ധോനിയ്ക്ക് നിസ്സഹായനായി നോക്കി നില്‍ക്കാനെ സാധിച്ചുള്ളൂ.\nഈ ത്രോ വൈറലായതോടെ സാം കറനെതിരെ ട്രോളുകള് പലതും രംഗത്തെത്തിയിട്ടുണ്ട്. പക്ഷേ മത്സരത്തില് ഗംഭീര പ്രകടനമാണ് താരം പുറത്തെടുത്തത്. നാലോവറില് വെറും 27 റണ്‍സ് മാത്രം വിട്ടുകൊടുത്ത് ഒരു വിക്കറ്റ് സാം സ്വന്തമാക്കി. ഈ മത്സരത്തിലെ ചെന്നൈ ബൗളിങ് നിരയിലെ ഏറ്റവും മികച്ച പ്രകടനവും ഇതുതന്നെ.\nContent Highlights: Sam Curran bluder gives delhi capitals free runs


BJP state president K Surendran criticizes Chief Minister Pinarayi Vijayan On Athirappilly Project | അവസാന വര്‍ഷം പണമുണ്ടാക്കാനുള്ള അഴിമതി, പിണറായിയെ ലാവലിൻ ഭൂതം വിട്ടു പോയിട്ടില്ലെന്ന് കെ സുരേന്ദ്രൻ - Malayalam Oneindia\n29 min ago മോദി സര്‍ക്കാര് അംബാനിയുടേയും അദാനിയുടേയും സര്‍ക്കാര്, ബീഹാർ തിരഞ്ഞെടുപ്പ് റാലിയിൽ രാഹുൽ\nUpdated: Wed, Jun 10, 2020, 16:13 [IST]\nതിരുവനന്തപുരം: അതിരപ്പള്ളി ജല വൈദ്യുതി പദ്ധതി നടപ്പിലാക്കാന് ശ്രമിക്കുന്ന സംസ്ഥാന സര്‍ക്കാരിനെ വിമർശിച്ച് ബിജെപി സംസ്ഥാന അധ്യക്ഷന് കെ സുരേന്ദ്രന് രംഗത്ത്. പരിസ്ഥിതിക്കും മനുഷ്യന്റേയും ജൈവ വൈവിധ്യത്തിന്റേയും നിലനില്‍പ്പിനും ഭീഷണിയായ അതിരപ്പള്ളി ജല വൈദ്യുതി പദ്ധതി നടപ്പിലാക്കാന് ഇടത് സര്‍ക്കാര് ശ്രമിക്കുന്നത് സര്‍ക്കാരിന്റെ അവസാന വര്‍ഷത്തില് പണമുണ്ടാക്കാന് അഴിമതി ലക്ഷ്യമിട്ടാണെന്ന് നിസ്സംശയം പറയാമെന്ന് കെ സുരേന്ദ്രന് പറഞ്ഞു.\nവനാവകാശ നിയമമുള്‍പ്പടെ ലംഘിച്ചുകൊണ്ടാണ് സര്‍ക്കാരിന്റെ നീക്കം. വനവാസികളുടെ ജീവിക്കാനുള്ള അവകാശം സംരക്ഷിക്കപ്പെടണം.\nഅതിരപ്പള്ളി വനമേഖല അപൂര്‍വ ജൈവ വൈവിധ്യങ്ങളുടെ കലവറയാണ്. ലോകത്ത് മറ്റൊരിടത്തും കാണപ്പെട്ടിട്ടില്ലാത്ത സസ്യങ്ങളും ചെറുജീവികളും ചിത്രശലഭങ്ങളും ഒക്കെ ഇവിടെ നിന്ന് ശാസ്ത്ര സമൂഹം കണ്ടെത്തിയിട്ടുണ്ട്. വംശനാശ ഭീഷണി നേരിടുന്ന ജീവിവര്‍ഗ്ഗങ്ങളും ഇവിടെയുണ്ട്. സംരക്ഷിക്കപ്പെടേണ്ട വിവിധ ആദിവാസി ഗോത്ര സമൂഹങ്ങളും അതിരപ്പള്ളി വനമേഖലയിലുണ്ട്. പുഴയെ തടഞ്ഞ് നിര്‍ത്തി ജലവൈദ്യുത പദ്ധതി ആരംഭിക്കുന്നതോടെ ഏക്കര് കണക്കിന് വനമേഖല നശിക്കുകയും വെള്ളത്തിനടിയിലാകുകയും ചെയ്യുമെന്നും സുരേന്ദ്രന്ഡ ഫേസ്ബുക്ക് പോസ്റ്റില് കുറിച്ചു. പോസ്റ്റിന്റെ പൂര്‍ണരൂപം വായിക്കാം.\nപരിസ്ഥിതിക്കും മനുഷ്യന്റേയും ജൈവ വൈവിധ്യത്തിന്റേയും നിലനില്‍പ്പിനും ഭീഷണിയായ അതിരപ്പള്ളി ജല വൈദ്യുതി പദ്ധതി നടപ്പിലാക്കാന് ഇടത് സര്‍ക്കാര് ശ്രമിക്കുന്നത് സര്‍ക്കാരിന്റെ അവസാന വര്‍ഷത്തില് പണമുണ്ടാക്കാന് അഴിമതി ലക്ഷ്യമിട്ടാണെന്ന് നിസ്സംശയം പറയാം. മുഖ്യമന്ത്രി പിണറായി വിജയനെ ലാവലിന് ഭൂതം വിട്ടു പോയിട്ടില്ല. പദ്ധതി നടപ്പാക്കാന് അനുവദിക്കില്ല. ശക്തമായ എതിര്‍പ്പിനെ തുടര്‍ന്ന് പദ്ധതിയില് നിന്ന് സര്‍ക്കാര് പിന് വാങ്ങിയിരുന്നു. കൊറോണ രോഗവ്യാപനത്തിന്റെ പ്രതിസന്ധിക്കാലത്ത് പദ്ധതിക്ക് അനുമതി നല്‍കിയത് അഴിമതി നടത്താനാണ്.\nവനാവകാശ നിയമമുള്‍പ്പടെ ലംഘിച്ചുകൊണ്ടാണ് സര്‍ക്കാരിന്റെ നീക്കം. വനവാസികളുടെ ജീവിക്കാനുള്ള അവകാശം സംരക്ഷിക്കപ്പെടണം. അതിരപ്പള്ളി വനമേഖല അപൂര്‍വ ജൈവ വൈവിധ്യങ്ങളുടെ കലവറയാണ്. ലോകത്ത് മറ്റൊരിടത്തും കാണപ്പെട്ടിട്ടില്ലാത്ത സസ്യങ്ങളും ചെറുജീവികളും ചിത്രശലഭങ്ങളും ഒക്കെ ഇവിടെ നിന്ന് ശാസ്ത്ര സമൂഹം കണ്ടെത്തിയിട്ടുണ്ട്. വംശനാശ ഭീഷണി നേരിടുന്ന ജീവിവര്‍ഗ്ഗങ്ങളും ഇവിടെയുണ്ട്. സംരക്ഷിക്കപ്പെടേണ്ട വിവിധ ആദിവാസി ഗോത്ര സമൂഹങ്ങളും അതിരപ്പള്ളി വനമേഖലയിലുണ്ട്.\nജൈവ വൈവിധ്യവും നശിക്കും\nപുഴയെ തടഞ്ഞ് നിര്‍ത്തി ജലവൈദ്യുത പദ്ധതി ആരംഭിക്കുന്നതോടെ ഏക്കര് കണക്കിന് വനമേഖല നശിക്കുകയും വെള്ളത്തിനടിയിലാകുകയും ചെയ്യും. അപൂര്‍വങ്ങളായ ജീവി വര്‍ഗ്ഗങ്ങളും ജൈവ വൈവിധ്യവും നശിക്കും. പരിസ്ഥിതിക്ക് വലിയ ആഘാതമാകും ഇതുമൂലം ഉണ്ടാകുകയെന്ന് വിദഗ്ധര് ചൂണ്ടിക്കാട്ടിയുണ്ട്. പ്രളയമായും മറ്റ് പ്രകൃതിദുരന്തങ്ങളായും നിരവധി മുന്നറിയിപ്പുകള് ഉണ്ടായിട്ടും അതില് നിന്നൊന്നും പാഠം പഠിക്കാന് സര്‍ക്കാര് തയ്യാറാകാത്തത് പ്രതിഷേധാര്‍ഹമാണ്.\nവൈദ്യുതി പ്രതിസന്ധിയുണ്ടെങ്കില് അത് പരിഹരിക്കാന് അതിരപ്പള്ളിയല്ല മാര്‍ഗ്ഗം. അതിന് മറ്റ് വഴികള് ഉപയോഗിക്കണം. അതിരപ്പള്ളി പദ്ധതി സാമ്പത്തികമായി ലാഭകരമായിരിക്കില്ലെന്നും വിദഗ്ധ നിഗമനങ്ങള് നമുക്ക് മുന്നിലുണ്ട്. ഗൂഢ ലക്ഷ്യത്തോടെയുള്ള സര്‍ക്കാരിന്റെ നീക്കം കേരള ജനത അംഗീകരിക്കില്ല. പദ്ധതിക്കെതിരായ ജനങ്ങളുടെ ശക്തമായ പ്രതിഷേധത്തിന് ബിജെപി നേതൃത്വം നല്‍കും.\npinarayi vijayan kerala k surendran facebook post athirappilly പിണറായി വിജയന് കെ സുരേന്ദ്രന് ഫേസ്ബുക്ക് പോസ്റ്റ് അതിരപ്പിള്ളി\nBJP state president K Surendran criticizes Chief Minister Pinarayi Vijayan On Athirappilly Project


വീട് പണിയിൽ ബിൽഡറുമായി എഗ്രിമെന്‍റ് എഴുതുമ്പോൾ ഈ കാര്യങ്ങൾ ശ്രദ്ധിച്ചില്ലെങ്കിൽ പണി കിട്ടും. - Kolo\nവീട് പണിയിൽ ബിൽഡറുമായി എഗ്രിമെന്‍റ് എഴുതുമ്പോൾ ഈ കാര്യങ്ങൾ ശ്രദ്ധിച്ചില്ലെങ്കിൽ പണി കിട്ടും.\nവീട് നിർമ്മാണം വ്യത്യസ്ത ഘട്ടങ്ങളിലൂടെ കടന്നുപോകുന്ന ഒരു പ്രോസസ് ആണ്. അതുകൊണ്ടുതന്നെ ഓരോ ഘട്ടത്തിലും കൃത്യമായ ശ്രദ്ധ നൽകുക എന്നതിലാണ് പ്രധാന കാര്യം.\nഎന്നുമാത്രമല്ല ബിൽഡറുമായി ഓണർ ഉണ്ടാക്കുന്ന എഗ്രിമെന്റിൽ എല്ലാകാര്യങ്ങളും വ്യക്തമായി ഉൾക്കൊള്ളിക്കണം.\nഅല്ലാത്ത പക്ഷം ഭാവിയിൽ അത് വലിയ പ്രശ്നങ്ങൾക്ക് കാരണമാകും. ബിൽഡറുമായി എഗ്രിമെന്റ് എഴുതുമ്പോൾ അതിൽ ഉൾപ്പെടുത്തേണ്ട കാര്യങ്ങൾ എന്തെല്ലാമാണെന്ന് വിശദമായി മനസ്സിലാക്കാം.\nഎന്താണ് കോൺട്രാക്ട് എഗ്രിമെന്‍റ്?\nഒരു വീട് നിർമ്മിക്കാൻ ഉദ്ദേശിക്കുമ്പോൾ ആദ്യം തന്നെ ബിൽഡറുമായി ഒരു കോൺട്രാക്ട് എഗ്രിമെന്റ് എഴുതണം. ഇവിടെ ഫസ്റ്റ് പാർട്ടി, സെക്കൻഡ് പാർട്ടി എന്ന രീതിയിലാണ് ബിൽഡർ, വീടിന്റെ ഓണർ എന്നിവരെ കണക്കാക്കുക. എഗ്രിമെന്റിൽ എത്ര ദിവസത്തിനുള്ളിൽ വീട് പണി പൂർത്തിയാക്കി നൽകുമെന്ന കാര്യം ബിൽഡർ കൃത്യമായി ഉൾപ്പെടുത്തണം\n.രണ്ട് പാർട്ടികളിടെയും അഡ്രസ്, ഏതെങ്കിലും ഒരു ഐഡി എന്നിവ എഗ്രിമെന്റിൽ ഉൾപ്പെടുത്താവുന്നതാണ്.ഇത്രയും കാര്യങ്ങളാണ് എഗ്രിമെന്റിന്റെ ആദ്യത്തെ പാരഗ്രാഫിൽ ഉൾപെടുത്തേണ്ടത്.\nഅതോടൊപ്പം തന്നെ മോഡ് ഓഫ് പെയ്മെന്റ് കൂടി സ്പെസിഫൈ ചെയ്യാം. വ്യത്യസ്ത ഘട്ടങ്ങളായി പണം നൽകുമ്പോൾ അത് കൃത്യമായി എഗ്രിമെന്റിൽ ഉൾപ്പെടുത്തണം. അതായത് ഓരോ ഘട്ടങ്ങളിലും എത്ര രൂപ ഓണർ ബിൽഡർക്ക് നൽകി എന്നതിന്റെ ഒരു പ്രൂഫ് ആയി ഇതിനെ കണക്കാക്കാം\nവീടിന്‍റെ ഫൌണ്ടേഷൻ എഗ്രിമെന്‍റ് എങ്ങിനെ എഴുതണം?\nഒരു വീടിന്റെ സബ്സ്ട്രക്ചർ ആണ് ഫൌണ്ടേഷൻ.ഫൗണ്ടേഷൻ ഓരോ വീടിനും വ്യത്യസ്ത രീതിയിൽ ആയിരിക്കും ഉണ്ടാവുക. അതായത് സ്ഥലത്തിന്റെ മണ്ണിന് അനുസരിച്ച് പോലും ഫൗണ്ടേഷൻ നിർമാണത്തിൽ വ്യത്യാസം വരാം.\nഅതുകൊണ്ട് തുടക്കത്തിൽ തന്നെ ബിൽറോട് സംസാരിച്ച് ഏത് രീതിയിലുള്ള ഫൗണ്ടേഷനാണ് വീട് വയ്ക്കാനായി തിരഞ്ഞെടുത്ത സ്ഥലത്തിന് അനുയോജ്യമായിട്ടുള്ളത് എന്ന് അറിഞ്ഞിരിക്കുക.\nഅതായത് കല്ലുകൊണ്ട് ഫൗണ്ടേഷൻ നിർമ്മിക്കുമ്പോൾ ഉണ്ടാകുന്ന ചിലവല്ല സിമന്റ് കോട്ടിംഗ് നൽകി നിർമ്മിക്കുന്ന ഫൗണ്ടേഷന് നൽകേണ്ടി വരിക.\nഅതുകൊണ്ടുതന്നെ എത്ര അടിയിൽ ഫൗണ്ടേഷൻ കെട്ടണം, അതിന് ആവശ്യമായ മെറ്റീരിയൽ എന്തെല്ലാമാണ് എന്നിവയെല്ലാം ഫൗണ്ടേഷൻ എഗ്രിമെന്റിൽ ഉൾപ്പെടുത്താവുന്നതാണ്.\nലിന്റിൽ സ്ലാബ്, സൺഷെയ്ഡ് എന്നിവയുമായി ബന്ധപ്പെട്ട് എഗ്രിമെന്റിൽ ഉൾപ്പെടുത്തേണ്ട കാര്യങ്ങൾ.\nവീട് നിർമ്മാണത്തിൽ ലിന്റിലിനുള്ള പ്രാധാന്യം അത്ര ചെറുതല്ല. കാരണം വീട്ടിൽ ഉപയോഗിക്കുന്ന വാതിൽ, ജനൽ എന്നിവയെല്ലാം ലിന്റിലുമായി ബന്ധപ്പെട്ടിട്ടുണ്ട്. ഓരോ ഭാഗങ്ങളിലും നൽകേണ്ട തിക്നെസ്സ്, വിഡ്ത്, ഉപയോഗിക്കുന്ന കമ്പി എന്നിവയ്ക്കെല്ലാം വളരെയധികം പ്രാധാന്യമുണ്ട്.\nകൂടാതെ സൺഷേഡ് നൽകുമ്പോൾ ജനലിന്റെ ഏതെല്ലാം ഭാഗങ്ങളിലൂടെ കടന്നു പോകുന്നു എന്നത് എഗ്രിമെന്റിൽ ഉൾപ്പെടുത്തണം. ഉപയോഗിക്കുന്ന മെറ്റീരിയലുകൾ അളവ് എന്നിവ തുടക്കത്തിൽ തന്നെ കൃത്യമായി എഗ്രിമെന്റിൽ ഉൾപ്പെടുത്തിയാൽ ഭാവിയിൽ വലിയ രീതിയിലുള്ള പ്രശ്നങ്ങൾ ഉണ്ടാകില്ല.\nസാനിറ്ററി വർക്കുമായി ബന്ധപ്പെട്ട കാര്യങ്ങൾ എഗ്രിമെന്റിൽ ഉൾപ്പെടുത്തേണ്ടതുണ്ടോ?\nസാധാരണയായി സാനിറ്ററി ഐറ്റംസിന്റെ വിലയാണ് എഗ്രിമെന്റിൽ ഉൾപെടുത്താറുള്ളത്.\nഓരോ ഐറ്റത്തിനും തിരഞ്ഞെടുക്കുന്ന ബ്രാൻഡ്, വില എന്നിവ എഗ്രിമെന്റിൽ ഉൾപെടുത്തുന്നതാണ്.\nബാത്റൂം, കിച്ചൻ എന്നിവിടങ്ങളിൽ ഉപയോഗിക്കുന്ന സിങ്ക്,വാഷ് ബേസിൻ,ക്ലോസെറ്റ് ഉൾപ്പെടെയുള്ള എല്ലാ ഐറ്റം വിവരങ്ങളും ഇവയിൽ ഉൾപ്പെടുന്നുണ്ട്.\nഇലക്ട്രിക്കൽ വർക്ക് എഗ്രിമെന്റിൽ ഉൾപ്പെടുത്തുന്ന രീതി .\nമിക്ക വീടുപണികളിലും വളരെയധികം തർക്കം വരാറുള്ള ഒരു ഏരിയയാണ് ഇലക്ട്രിക്കൽ വർക്ക്. അതായത് ഓരോ റൂമിലും നൽകേണ്ട ലൈറ്റ് പോയിന്റ് കളുടെ എണ്ണം ഇവയിൽ തന്നെ വൺവേ ആണോ ടൂ വേ ആണോ എന്നിവയെല്ലാം കൃത്യമായി നൽകേണ്ടതുണ്ട്.\nപലപ്പോഴും ഇവ കൃത്യമായി നൽകാത്തത് പണി പൂർത്തിയായി കഴിഞ്ഞു റീവർക്ക് ചെയ്യേണ്ട അവസ്ഥയിലേക്ക് കാര്യങ്ങളെ എത്തിക്കുന്നു.\nകൂടാതെ ഉപയോഗിക്കുന്ന വയറിന്റെ ബ്രാൻഡ്,സ്വിച്ച് ബ്രാൻഡ് എന്നിവയെല്ലാം തന്നെ എഗ്രിമെന്റിൽ ഉൾപ്പെടുത്താവുന്നതാണ്.\nപെയിന്‍റുങ്ങുമായി ബന്ധപെട്ട് എഗ്രിമെന്റിൽ ഉൾപ്പെടുത്തേണ്ട കാര്യങ്ങൾ\nഓരോ വീടിന്റെയും ഇന്റീരിയർ,എക്സ്റ്റീരിയർ എന്നിവയിൽ ഉപയോഗിക്കുന്ന പെയിന്റ് വ്യത്യസ്തമാണ്. സാധാരണയായി വീട്ടിനകത്ത് രണ്ട് കോട്ട് പുട്ടി, ഒരു കോട്ട് പ്രൈമർ, രണ്ട് കോട്ട് എമൽഷൻ എന്നിവ നൽകുകയാണ് ചെയ്യുന്നത്.\nഎന്നാൽ വീട് പണിയുന്ന ആളുടെ നിർദ്ദേശാനുസരണം ഇവയിൽ മാറ്റം വരുത്താറുണ്ട്.അതു കൊണ്ട് ഓണർ തന്റെ ആവശ്യം കൃത്യമായി എഗ്രിമെന്റിൽ ഉൾപ്പെടുത്താൻ ശ്രദ്ധിക്കണം.\nകൂടാതെ പ്രത്യേക ടെക്സ്ചർ വർക്കുകൾ, നൽകുന്നുണ്ടെങ്കിൽ അത്, പെയിന്റിന്റെ നിറങ്ങൾ,ബ്രാൻഡ് എന്നിവ കൂടി എഗ്രിമെന്റിൽ ഉൾപ്പെടുത്താം.വീടിന്റെ പുറത്ത് എവിടെയൊക്കെ പുട്ടി ഇടണം, എത്ര കോട്ട് ആവശ്യമാണ് എന്നിവ കൂടി എഗ്രിമെന്റിൽ ചേർക്കാവുന്നതാണ്.\nഇവയ്ക്ക് പുറമേ പ്ലാസ്റ്ററിംഗ് വർക്കുകൾ , വീടിന്റെ ചുമരുകളുമായി ബന്ധപ്പെട്ട വർക്കുകൾ എന്നിവ കൂടി ആവശ്യാനുസരണം കോൺട്രാക്ട് എഗ്രിമെന്റിൽ ഉൾപ്പെടുത്താവുന്നതാണ്.\nസാധാരണയായി എഗ്രിമെന്റിൽ ഉൾപ്പെടുത്താതെ പ്രശ്നങ്ങൾ വരുന്ന ഏരിയയാണ് കോമ്പൗണ്ട് വാൾ ,ഗേറ്റ് എന്നീ സ്ഥലങ്ങൾ.\nഅധികമായി ഏതെങ്കിലും വർക്കുകൾ കോൺട്രാക്ടറെ ഏൽപ്പിക്കുന്നുണ്ടെങ്കിൽ അവ എഗ്രിമെന്റിൽ കൃത്യമായി എഴുതി സൂക്ഷിക്കുകയാണെങ്കിൽ ഭാവിയിൽ ഉണ്ടാകുന്ന പ്രശ്നങ്ങൾ ഒഴിവാക്കാൻ സാധിക്കും.\nസ്വന്തം വീടെന്നത് ഓരോരുത്തരുടെയും സ്വപ്നമാണ് അതുകൊണ്ടുതന്നെ വീടിന്റെ പണികൾ കൃത്യമായി പൂർത്തിയാക്കുന്നതിന് ആവശ്യമായ കാര്യങ്ങൾ നല്ല രീതിയിൽ ചെയ്യുക എന്നതിനാണ് പ്രാധാന്യം നൽകേണ്ടത്.\nTagged Agreement, Home construction


ജഡ്ജി സാക്ഷിപ്പട്ടികയിൽ; അഭയ കേസ് വിചാരണ മാറ്റി Abhaya\nജഡ്ജി സാക്ഷിപ്പട്ടികയിൽ; അഭയ കേസ് വിചാരണ മാറ്റി\nതിരുവനന്തപുരം: ഇന്ന് നടക്കാനിരുന്ന സിസ്റ്റര് അഭയ (Abhaya) കൊലക്കേസ് വിചാരണ തടസ്സപ്പെട്ടു. സിസ്റ്റര് അഭയ കൊലക്കേസിൽ ജഡ്ജി 111-ാം സാക്ഷിയാണെന്ന് തിരിച്ചറിഞ്ഞതിനാൽ കേസില് വിചാരണ നടത്താനാവില്ലെന്ന് തിരുവനന്തപുരം സിബിഐ കോടതി ജഡ്ജി വ്യക്തമാക്കി. കേസ് ഈ മാസം 11-ലേക്ക് മാറ്റി വച്ചു.\nകേസിലെ മൂന്ന് പ്രതികളുടെ വിടുതല് ഹര്‍ജി പരിഗണിക്കവെയാണ് താന് ഈ കേസില് സാക്ഷിയാണെന്ന കാര്യം ജഡ്ജി മനസ്സിലാക്കിയത്. മുൻപ് എറണാകുളം മജിസ്ട്രേറ്റായിരുന്ന സമയത്ത് ഈ കേസിലെ ഒരു സാക്ഷിയായ കോട്ടയം ബിസിഎം കോളേജ് അദ്ധ്യാപികയുടെ രഹസ്യ മൊഴി ജഡ്ജി രേഖപ്പെടുത്തിയിരുന്നു.\nഈ സാഹചര്യത്തില് കേസിന്റെ വിചാരണ മറ്റു കോടതിയിലേക്കു മാറ്റുമെന്നാണ് സൂചന. കേസിലെ പ്രതികളായ ഫാദര് തോമസ് എം കോട്ടൂര്, ഫാദര് ജോസ് പുത്രക്കയില്, സിസ്റ്റര് സെഫി എന്നിവരുടെ വിടുതല് ഹര്‍ജിയാണ് കോടതി ഇന്ന് പരിഗണിക്കേണ്ടിയിരുന്നത്. കൂടാതെ ഈ കേസില് തെളിവ് നശിപ്പിക്കാന് കൂട്ടു നിന്നതിന് ക്രൈംബ്രാഞ്ച് റിട്ടയര്‍ഡ് എസ് പി കെ ടി മൈക്കിള് ഉള്‍പ്പെടെ എട്ട് പേരെ പ്രതി ചേര്‍ക്കണമെന്ന ഹര്‍ജിയും പരിഗണിക്കേണ്ടിയിരുന്നു.\nമനുഷ്യാവകാശ പ്രവര്‍ത്തകന് ജോമോന് പുത്തന്‍പുരയ്ക്കലാണ് ഹര്‍ജി നല്‍കിയത്. 1992 മാര്‍ച്ച് 27നാണ് ബി.സി.എം. കോളേജ് വിദ്യാര്‍ത്ഥിനിയായിരുന്ന സിസ്റ്റര് അഭയയെ കോട്ടയം പയസ് ടെന്‍ത് കോണ്‍വന്റിലെ ഹോസ്റ്റല് വളപ്പിലെ കിണറ്റില് മരിച്ച നിലയില് കണ്ടെത്തിയത്.\nTags: AbhayaCourtdeclinesfiledhearhuman rights activistjomon puthanpurayijudgeplaSister Abhaya caseThiruvananthapuram special courtwitness list


രാഹുല്‍ഗാന്ധി എന്ന ആത്മീയാചാര്യന്! – Sophia Times\nആത്മീയാചാര്യന്‍മാര് ആത്മീയ പ്രഭാഷണങ്ങള് അവസാനിപ്പിച്ച് രാഷ്ട്രീയ പ്രസംഗങ്ങള് നടത്തുന്ന കാലമാണിത്. സന്യാസമെന്നാല് സമ്യക്കായ ന്യാസം, സമ്പൂര്‍ണ്ണമായ ഉപേക്ഷിക്കല് ആണ്. ലൗകികതയെ ഉപേക്ഷിച്ച് ആത്മീയതയെ തെരഞ്ഞെടുത്ത നിരവധി ആചാര്യന്മാര് വലിയ കോര്‍പ്പറേറ്റ് സ്ഥാപനങ്ങളുടെ അദ്ധ്യക്ഷന്‍മാരും, രാഷ്ട്രീയ നേതാക്കന്‍മാരുമായി മാറിയിരിക്കുകയാണ് സമകാലീന ഭാരതത്തില്. അധികാരം പിടിച്ചെടുക്കാനും, ഇലക്ഷനില് വിജയിക്കാനും പണവും അംഗീകാരങ്ങളും നേടാനും സാധ്വിമാരും യോഗിമാരും ഇതര ആചാര്യന്മാരും നെട്ടോട്ടമോടുമ്പോള് അവരുടെ പ്രസംഗങ്ങള് വിലകുറഞ്ഞ ചിന്തകളാല് നിറയുക സ്വാഭാവികം. ജനങ്ങള്‍ക്ക് ധര്‍മ്മമോതേണ്ടവര് തന്നെ അധര്‍മ്മത്തിന്റെ ഉപദേശകരായി മാറുമ്പോള്, ഇതാ ഒരു രാഷ്ട്രീയക്കാരന് ആത്മീയ പ്രബോധകനായി മാറുന്നു. അത് മറ്റാരുമല്ല, ഇന്ത്യന് നാഷണല് കോണ്‍ഗ്രസിന്റെ അദ്ധ്യക്ഷന് രാഹുല്‍ഗാന്ധി തന്നെ. തെരഞ്ഞെടുപ്പ് കാലത്ത് അദ്ദേഹം നടത്തിയ നിരവധി പ്രസ്താവനകള് തെരഞ്ഞെടുപ്പിന്റെ ഫലം പുറത്തുവന്നുകഴിഞ്ഞും മനസുകളെ ചലിപ്പിക്കാന് പര്യാപ്തമാണ്.\nപൂനയില് വിദ്യാര്‍ത്ഥികളുമായി സംവേദിക്കുന്നതിനിടയില് ഇപ്രകാരം ഒരു ചോദ്യം ഉയര്‍ന്നിരുന്നു. ‘താങ്കളുടെ ആത്മധൈര്യത്തിന്റെ രഹസ്യം എന്താണ്?’ വയനാട് മണ്ഡലത്തിലെ ഇലക്ഷന് പ്രചാരണത്തിനിടയില് പ്രിയങ്ക ഗാന്ധി സഹോദരന് രാഹുലിനെപ്പറ്റി ഇങ്ങനെ പറയുകയുണ്ടായിരുന്നു, ‘എനിക്കറിയാവുന്നതില് ഏറ്റവും ധൈര്യശാലിയായ പുരുഷനാണ് രാഹുല്.’ ഇതിനെ അടിസ്ഥാനമാക്കിയായിരുന്നു ചോദ്യം.\nരാഹുലിന്റെ മറുപടി ഒരു രാഷ്ട്രീയക്കാരന്റേതുപോലെ ആയിരുന്നില്ല. അദ്ദേഹം പറഞ്ഞു, ‘സത്യമാണ് ആത്മധൈര്യത്തിന്റെ അടിസ്ഥാനം. നാം സത്യത്തിനുവേണ്ടിയാണ് നിലകൊള്ളുന്നത് എന്ന് ഉറപ്പുണ്ടെങ്കില് അത് നമുക്ക് കരുത്ത് പകരും. എന്നാല്, നമ്മുടെ നിലപാടുകളുടെ അടിസ്ഥാനം സത്യമല്ലെങ്കില് അത് നമ്മെ ദുര്‍ബ്ബലരാക്കും. പക്ഷെ, സത്യത്തെ അംഗീകരിക്കണമെങ്കില് നമുക്ക് വേണ്ടത് എളിമയാണ്. എളിമയില്ലാതെ യാഥാര്‍ത്ഥ്യത്തെ അംഗീകരിക്കുക വിഷമകരമായിരിക്കും.’\nചെന്നൈ സ്റ്റെല്ലാ മാരിസ് കോളേജിലെ സംവാദത്തിനിടയില് ഒരു വിദ്യാര്‍ത്ഥിനി ചോദിച്ചു, പ്രധാനമന്ത്രി മോദിയെ രാഹുല് ആലിംഗനം ചെയ്തത് എന്തിനുവേണ്ടിയാണെന്ന്. രാഹുലിന്റെ മറുപടി ഇപ്രകാരമായിരുന്നു. ‘പ്രധാനമന്ത്രി എന്നെയും കോണ്‍ഗ്രസിനെയും പരുഷമായി വിമര്‍ശിച്ചുകൊണ്ടിരിക്കുകയായിരുന്നു. എന്റെ അമ്മയെയും അച്ഛനെയും മുത്തശിയെയും ഹീനമായി അധിക്ഷേപിക്കുന്നത് കേട്ടുകൊണ്ടിരുന്നപ്പോള് പോലും എനിക്ക് അദ്ദേഹത്തോട് വെറുപ്പ് തോന്നിയില്ല. പകരം സഹതാപമാണ് തോന്നിയത്. കാരണം, സ്‌നേഹം കിട്ടാത്ത ഒരു ഹൃദയത്തില് നിന്ന് മാത്രമേ ഇത്ര കഠിനമായ വാക്കുകള് പുറത്തുവരികയുള്ളു എന്നെനിക്ക് ബോധ്യമായിരുന്നു. അതുകൊണ്ട്, വിദ്വേഷം പ്രകടിപ്പിക്കുന്ന മറുപടിക്ക് പകരം, സ്‌നേഹത്തോടെയുള്ള ഒരു ആലിംഗനം അദ്ദേഹത്തിന് കൊടുത്താല് നന്മയാകും എന്ന് ഞാന് കരുതി.’ തുടര്‍ന്ന് രാഹുല് വിദ്യാര്‍ത്ഥികളോട് പറഞ്ഞു, ‘നിങ്ങളെ ഉപദ്രവിക്കുകയും വിമര്‍ശിക്കുകയും ചെയ്യുന്നവര് നിങ്ങളുടെ ശത്രുക്കളല്ല. മറിച്ച്, ഗുരുക്കന്മാരാണ്. അവരില്‍നിന്ന് വലിയ പാഠങ്ങള് നമുക്ക് പഠിക്കുവാന് കഴിയും. പക്ഷെ, അതിന് കഴിയണമെങ്കില് നാം അവരോട് ക്ഷമിക്കണം. വെറുപ്പോടെ തിരിച്ചടിച്ചാല്,നമ്മുടെ വളര്‍ച്ചയ്ക്കായുള്ള ആ പാഠങ്ങള് സ്വന്തമാക്കാന് നമുക്ക് കഴിയുകയില്ല.’ രാഷ്ട്രീയത്തിനതീതമായ ആത്മീയസത്യങ്ങളെ വെളിപ്പെടുത്തുന്ന രാഹുല്‍ഗാന്ധി, ആത്മീയത മറന്ന് രാഷ്ട്രീയം കളിക്കുന്ന ആത്മീയാചാര്യന്‍മാര്‍ക്ക് ഒരു മാതൃക തന്നെ.


മുണ്ടശ്ശേരിയുടെ ഓർമ്മയിൽ | Yenakenaapiprakaarena | D Babu Paul\nഡോ. ഡി.ബാബു പോൾ May 15, 2019 11:12 AM IST\nഇന്നലെ മുണ്ടശ്ശേരി മാസ്റ്ററെ ഓർക്കാൻ സന്ദർഭം ഉണ്ടായി. തികച്ചും യാദൃശ്ചികം. തിരുവനന്തപുരം നഗരത്തിന്റെ ഒരു ഓണംകേറാ മൂലയിൽ മുണ്ടശ്ശേരിയുടെ പേരിൽ ഒരു വായനശാല! നന്മ ഇന്നും തീർത്തും ഇല്ലാതായിട്ടില്ല.\nമുണ്ടശ്ശേരി മാസ്റ്ററുടെ പ്രതിഭയെക്കുറിച്ചും മലയാളത്തിലെ നിരൂപണശാഖയിലെ പഞ്ചമഹാപ്രതിഭകളുടെ – അച്യുതമേനോൻ, കുട്ടിക്കൃഷ്ണമാരാർ, എം.പി. പോൾ, ഇഎംസ്, മുണ്ടശ്ശേരി– സംഭാവനയെക്കുറിച്ചും വിസ്തരിക്കേണ്ടതില്ല. എല്ലാവരുടെയും എല്ലാ നിരീക്ഷണങ്ങളോടും എല്ലാവരും യോജിച്ചു എന്ന് വരികയില്ല. ഇഎംഎസിന്റെ സംഭാവന വിലയിരുത്തിയപ്പോൾ അൽപം കൂടിയ നിറക്കൂട്ട് ചാലിച്ചു എന്നും മാരാരുടെ ആദ്യത്തെ രാമദർശനത്തെ പിൽക്കാലകാഴ്ചപ്പാടുകളിൽ നിന്ന് മാറ്റി നിർത്താൻ ശ്രമിച്ചു എന്നും എനിക്ക് തന്നെ തോന്നാറുണ്ട്. അതിരിക്കട്ട.\nമുണ്ടശ്ശേരിയെ സവ്യസാചി എന്നാണ് എല്ലാവരും വിശേഷിപ്പിക്കുന്നത്. ശാസ്ത്രാധ്യാപകൻ, ഭാഷാധ്യാപകൻ, സംസ്കൃതപടു, സ്വന്തമായ ശൈലി കൊണ്ട് അക്ഷരങ്ങളെ അമ്മാനമാടുകയും വാക്കുകളെ മാറ്റിമറിച്ച് വാക്യങ്ങളെ ശീർഷാസനത്തിലാക്കുകയും ചെയ്ത ഗദ്യകാരൻ, മലയാള നിരൂപണത്തിന്റെ രൂപഭാവങ്ങൾക്ക് നിർവ്വചനാത്മകമായ ചട്ടക്കൂട് നൽകിയ വിമർശകൻ, സഹകാരി, രാഷ്ട്രീയക്കാരൻ, വൈസ് ചാൻസലർ, മന്ത്രി ഇങ്ങനെ എത്ര മുഖങ്ങൾ.\nഅധ്യാപകരുടെ അവശതകൾ തിരിച്ചറിഞ്ഞ് പരിഹാരമാർഗ്ഗങ്ങൾ തേടിയ ആദ്യ മന്ത്രി മുണ്ടശ്ശേരി ആയിരുന്നില്ല. അത് പനമ്പിള്ളി ഗോവിന്ദമേനോൻ ആയിരുന്നു. പിഎസ്എസ് (പ്രൈവറ്റ് സെക്കൻഡറി സ്കൂൾ) സ്ക്കീം എന്നോ മറ്റോ ആയിരുന്നു പനമ്പള്ളിയുടെ പദ്ധതി അറിയപ്പെട്ടത്. അതിന് മുൻപ് മാനേജർ പറയുന്നതായിരുന്നു ശമ്പളം. എന്റെ അച്ഛൻ 1920 കളിൽ മദിരാശിയിൽ പഠിച്ചയാളാണ്. ഹെഡ് മാസ്റ്ററായി നേരിട്ട് നിയമനം കിട്ടി. ശമ്പളം മുപ്പത് രൂപാ. 1930–31 കാലത്ത് അത് ചെറിയ തുകയല്ല. എന്നാൽ അക്കാലത്ത് തന്നെ അതേ ജോലി ഇരുപത് രൂപാ വാങ്ങി ചെയ്യുന്നവരും നാൽപത് രൂപാ വാങ്ങി ചെയ്യുന്നവരും ഉണ്ടായിരുന്നു. മാനേജരുടെ യുക്തം പോലെ ശമ്പളം മാറും. മാത്രമോ? ജോലി സ്ഥിരത ഇല്ലേയില്ല. എപ്പോൾ വേണമെങ്കിലും പിരിച്ചുവിടാം.\nപനമ്പള്ളി ശമ്പളത്തിൽ ഒരു ഏകീകരണം നടത്തി. എന്നാൽ ചെയ്യാൻ ഏറെ ബാക്കി ഉണ്ടായിരുന്നു. അതാണ് മുണ്ടശ്ശേരി ചെയ്തു തീർത്തത്. മുണ്ടശ്ശേരിയുടെ വിദ്യാഭ്യാസ നിയമം വിവാദത്തിന് തിരി കൊളുത്തിയ പതിനൊന്നാം വകുപ്പ് ഒഴിച്ചാൽ ഇന്നും ഏതാണ്ട് അതേപടി നിലനിൽക്കുകയാണ്. അദ്ദേഹത്തിന്റെ മഹത്വത്തിന് ആ സത്യം തന്നെ പ്രശസ്തി പത്രം തീർക്കുകയല്ലേ ? കേരളം കണ്ട ഏറ്റവും പ്രഗത്ഭനായ വാഗ്മി പനമ്പള്ളിയോ സി.എച്ച്. മുഹമ്മദ് കോയയോ ആവാം. എന്നാൽ എഴുത്തുകാരിലെ ഏറ്റവും ശ്രദ്ധേയനായ വാഗ്മി മുണ്ടശ്ശേരി തന്നെ ആയിരുന്നു.\nമുണ്ടശ്ശേരിയുടെ ഏറ്റവും പ്രധാനപ്പെട്ട സംഭാവന ആശാനെ അധികതും ഗപദത്തിൽ കണ്ടെത്തി എന്നത് തന്നെ ആണ്. ആശാൻ ആശയഗംഭീരനും വള്ളത്തോൾ ശബ്ദസൗന്ദര്യത്തിന്റെ വാസ്തുശിൽപിയും ഉള്ളൂർ ഉജ്വല ശബ്ദാഢ്യനും ആയി വിവരിക്കപ്പെട്ടിരുന്നു. ശബ്ദ സൗന്ദര്യത്തിലും ഉജ്വല ശബ്ദാഢ്യതയിലും ഏതാണ്ട് കുരുങ്ങിയ മട്ട് ആയിരുന്നു നമ്മുടെ സംവേദനശീലം. അവിടെയാണ് ക്ഷോഭിക്കുന്ന വിപ്ളവകാരിയായി മുണ്ടശ്ശേരി കടന്നുവന്നത്.\n1943– ൽ മാറ്റൊലി പുറത്തിറങ്ങി. വേശ്യകളായി സമൂഹം പട്ടം ചാർത്തിയവരുടെ കഥകൾ കവിത്രയം എങ്ങനെ ആവിഷ്ക്കരിച്ചു എന്ന് പറഞ്ഞുകൊണ്ടാണ് മുണ്ടശ്ശേരി കൊടുങ്കാറ്റിന് തുടക്കം കുറിച്ചത്. ആശാന്റെ കരുണ വള്ളത്തോളിന്റെ മഗ്ദലന മറിയം ഉള്ളൂരിന്റെ പിംഗള എന്നിവയായിരുന്നു കൃതികൾ. അടുത്ത വർഷം തന്നെ അന്തരീക്ഷം പ്രകാശിതമായി. അവിടെ ഉള്ളൂരിന്റെ കർണ്ണഭൂഷണം, ആശാന്റെ ചിന്താവിഷ്ടയായ സീത, വള്ളത്തോളിന്റെ അച്ഛനും മകളും എന്നിവയാണ് വിചാരണയക്ക് വിധേയമായത്.\nആശാൻ ജീവിതത്തിന്റെ സൂക്ഷ്മഭാവങ്ങൾ കൃത്യമായി തിരിച്ചറിയുന്ന കവിയാണ് എന്ന് മുണ്ടശ്ശേരി പ്രഖ്യാപിച്ചു. നഗ്നബീഭത്സമായ റിയലിസവും മനുഷ്യന്റെ ആത്മശക്തിയെ ഉത്തേജിപ്പിക്കുന്ന ആദർശപരതയും തമ്മിൽ വ്യവച്ഛേദിച്ചുകൊണ്ട് ആശാന്റെ ആദർശപരതയെ മുണ്ടശ്ശേരി വാഴ്ത്തിയപ്പോൾ സാഹിത്യത്തിലെ മേലാള വർഗ്ഗം ആദ്യം ഒന്ന് ഞെട്ടിയിട്ടുണ്ടാവാം. രസാനുഭവത്തിന്റെ ഗൗരീശങ്കരത്തിലേയ്ക്ക് മനുഷ്യമനസ്സിനെ നയിക്കുന്ന കാവ്യമർമ്മജ്ഞത ആ കർമ്മം നിർവ്വഹിക്കുന്നത് ആഖ്യാനത്തെ അനുക്രമം വികസിപ്പിച്ചുകൊണ്ടാണ് എന്ന് പറഞ്ഞ മുണ്ടശ്ശേരി ഇതിവൃത്തത്തിലും കഥാഘടനയിലും പാത്രസൃഷ്ടിയിലും പുലർത്തുന്ന ഔചിത്യവും ആവിഷ്ക്കാര വൈദഗ്ദ്ധ്യവും ശബ്ദബോധവും എല്ലാം ആശാനെ ഉള്ളൂരിനും വള്ളത്തോളിനും മുകളിൽ പ്രതിഷ്ഠിക്കുന്നതിന് കണ്ടെത്തിയ ന്യായങ്ങൾ ആയിരുന്നു.\nഉള്ളൂരിന്റെ പാണ്ഡിത്യവും വള്ളത്തോളിന്റെ ആഖ്യാന സൗന്ദര്യവും അരങ്ങുവാണ ആ നാളുകളിൽ ആശാന്റെ കവിത്വത്തെ അതിന്റെ യഥാർത്ഥ സാന്ദ്രതയിൽ വിലയിരുത്താൻ മുണ്ടശ്ശേരി മാത്രമെ ഉണ്ടായുള്ളൂ. പിൽക്കാലത്ത് മന്ത്രി സഭായോഗത്തിനിടെ പുറത്തിറങ്ങി സെക്രട്ടറിയേറ്റിന്റെ വടക്കെ ഗേറ്റിന് എതിരെ എൻബിഎസ് പുസ്തകശാലയോട് തൊട്ട് അന്ന് ഉണ്ടായിരുന്ന മുറുക്കാൻ കടയിൽ ചെന്ന് മന്ത്രി വെറ്റിലയിൽ ചുണ്ണാമ്പ് തേച്ച് അങ്ങനെ നിൽക്കുമ്പോൾ അന്നത്തെ മാനേജർ ചോദിച്ചു. മന്ത്രി ഇങ്ങനെയൊക്കെ… ആകാമോ ? മുണ്ടശ്ശേരിയുടെ മറുപടി ഞാൻ മന്ത്രിയായാൽ ഇങ്ങനെയും ആവാം എന്നായിരുന്നു. ഈ ധിക്കാരം– സ്വന്തം വഴി വെട്ടി മുന്നോട്ടുപോകാനുള്ള ധൈര്യം– ആയിരുന്നു ആശാന്റെ മൂല്യ നിർണ്ണയത്തിലും മുണ്ടശ്ശേരി പ്രകടിപ്പിച്ചത്.\nകാവ്യപീഠികയിൽ പാശ്ചാത്യ പൗരസ്ത്യ സൗന്ദര്യശാസ്ത്ര സിദ്ധാന്തങ്ങൾ താരതമ്യപ്പെടുത്തിക്കൊണ്ട് സാഹിത്യ വിമർശന മേഖലയിൽ കഥയിലും നോവലിലും പോൾ എന്നത് പോലെ, ഒരു നിർവ്വചനദൗത്യം ആണ് മുണ്ടശ്ശേരി നിർവ്വഹിച്ചത്. കാവ്യപീഠികയിലൂടെ സമകാലിക സാഹിത്യ ചിന്തകളിൽ മുണ്ടശ്ശേരി കനത്ത ആഘാതം ഏൽപ്പിച്ചു. മയൂര സന്ദേശത്തിലെ അലങ്കാര കോലാഹലത്തെ അംഗീരിക്കാതെ ഒരേയൊരു സന്ദേശകാവ്യം മേഘസന്ദേശം എന്ന് പറയാൻ ചില്ലറ ധൈര്യം പോരായിരുന്നല്ലോ. ആ കാലത്ത് കാളിദാസനും കാലത്തിന്റെ ദാസൻ എന്ന് പറഞ്ഞിട്ടുണ്ടെങ്കിലും കാളിദാസ കവിത്വവും സംസ്കൃതഭാഷയും ആണ് മുണ്ടശ്ശേരി സർവ്വോന്നതമായി കണ്ടത് എക്കാലവും.\nഇത് മുണ്ടശ്ശേരിയെക്കുറിച്ചുള്ള ഒരു ഗവേഷണപ്രബന്ധം അല്ല. എന്നാൽ, ആ മഹാപ്രതിഭയ്ക്ക് മുൻപിൽ നമോവാകം അർപ്പിക്കുന്നതോടൊപ്പം മുണ്ടശ്ശേരിക്ക് കേരളം അർഹിക്കുന്ന അംഗീകാരം അനുവദിക്കാൻ അമാന്തിക്കുന്നതിൽ അത്ഭുതപ്പെടുകയും അത് അക്ഷന്തവ്യമായ അപരാധമാണെന്ന് അടിവരയിട്ട് പറയുകയും ചെയ്യേണ്ടിയിരിക്കുന്നു.